jurisdiction: EU

text:
 |
 52011PC0751
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear an Ciste Tearmainn agus Imirce /* COIM/2011/0751 leagan deireanach - 2011/0366 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 Tá méadú seasta ag teacht ar bheartais a
 bhaineann le Limistéar na Saoirse, na Slándála agus an Cheartais le blianta
 beaga anuas. Deimhníodh go bhfuil tábhacht leo trí
 Chlár Stócólm[1]
 agus trína Phlean Gníomhaíochta[2],
 ar tosaíocht straitéiseach é a chur chun feidhme sna cúig bliana seo amach
 romhainn. Cuimsítear ann réimsí amhail imirce (imirce dhleathach agus
 lánpháirtiú; tearmann; imirce agus filleadh atá mírialta), slándáil (an
 sceimhlitheoireacht agus an choireacht eagraithe a chosc agus a chomhrac;
 comhar póilíneachta) agus bainistiú na dteorainneacha seachtracha (lena
 n-áirítear beartas víosaí), chomh maith le gné sheachtrach na mbeartas sin. Trí Chonradh Liospóin cuirtear ar chumas an Aontais freisin
 uaillmhian níos fearr a léiriú i dtaca le freagairt do ghnóthaí laethúla
 saoránach i limistéar na saoirse, na slándála agus an cheartais.
 Aithnítear le Clár Stócólm na deiseanna agus
 na dúshláin araon a chruthaíonn soghluaisteacht mhéadaithe daoine, agus leagtar
 béim ann gur féidir le gach páirtí leasmhar tairbhe a bhaint as imirce
 dhea-bhainistithe. D’aithin an Chomhairle Eorpach mar an gcéanna, i gcomhthéacs
 na ndúshlán déimeagrafach a bheidh roimh an Aontas sa todhchaí de bharr an
 éilimh mhéadaithe ar shaothar, go gcuirfidh beartais sholúbtha imirce go mór le
 forbairt eacnamaíoch an Aontais agus le feidhmíocht an Aontais san fhadtéarma.
 Ar an 29 Meitheamh 2011, ghlac an
 Coimisiún le togra le haghaidh an Chéad Chreata Airgeadais Ilbhliantúil eile
 don tréimhse 2014-2020[3]:
 buiséad chun an Straitéis Eoraip 2020 a sholáthar. I réimse na mbeartas
 gnóthaí baile, ina gcuimsítear slándáil, imirce agus bainistiú na
 dteorainneacha seachtracha, bheartaigh an Coimisiún struchtúr na n-ionstraimí
 caiteachais a shimpliú trí líon na gclár a laghdú go struchtúr dhá cholún:
 Ciste Tearmainn agus Imirce agus Ciste Slándála Inmheánaí.
 Bunaítear leis an Rialachán seo Ciste
 Tearmainn agus Imirce, ina mbaintear leas as an bpróiseas
 forbartha acmhainní a forbraíodh le cúnamh ón gCiste Eorpach um Dhídeanaithe[4], ón gCiste Eorpach chun
 Náisiúnaigh Tríú Tíortha a Lánpháirtiú[5]
 agus ón gCiste Eorpach um Fhilleadh.[6]
 agus leathnaítear é d’fhonn gnéithe éagsúla de chomhbheartas tearmainn agus
 imirce an Aontais a chumhdach ar bhealach níos cuimsithí, lena n-áirítear
 gníomhaíochtaí i dtríú tíortha nó ina dtaobh lena ndéantar freastal go príomha
 ar leasa agus ar chuspóirí an AE sna réimsí beartais siúd, agus lena ndéantar
 forbairtí nua a thabhairt san áireamh.
 Faoi chuimsiú comhbheartas a fhorbairt maidir
 le tearmann d’fhonn stádas iomchuí a thairiscint d’aon náisiúnach tríú tír óna
 dteastaíonn cosaint idirnáisiúnta agus chun comhlíonadh phrionsabal an non-refoulement
 a áirithiú, mar atá luaite sa Chonradh ar Fheidhmiú an Aontais Eorpaigh, is gá,
 bunaithe ar dhlúthpháirtíocht idir Ballstáit, meicníochtaí a bhunú d’fhonn cothromaíocht iarrachta idir Ballstáit a chur chun cinn maidir le
 daoine a bhfuil cosaint idirnáisiúnta de dhíth orthu agus daoine easáitithe a
 ghlacadh agus iarmhairtí an ghlactha sin a iompar. Áirítear
 leis sin chomh maith gné láidir athlonnaithe agus athshuímh.
 Tá ról lárnach ag beartas dea-eagraithe maidir
 le himirce dhleathach agus ag straitéisí lánpháirtíochta níos éifeachtaí, i
 gcomhréir le Clár Stócólm agus le tacaíocht ó ionstraimí dlí an Aontais, i
 ndáil le hiomaíochas fadtéarmach an Aontais mar aon le todhchaí a shamhla
 sóisialta, faoi dheoidh, a áirithiú. Sa chomhthéacs
 seo, tá sé fós ríthábhachtach náisiúnaigh tríú tíortha a bhfuil cónaí orthu go
 dlíthiúil a lánpháirtiú níos fearr, ó thaobh cúrsaí eacnamaíochta agus
 sóisialta de, chun tairbhí na hinimirce a uasmhéadú.
 Is cuid bhunúsach de
 chóras imirce dea-bhainistithe laistigh den Aontas é beartas um fhilleadh atá
 éifeachtach agus inbhuanaithe. Ina theannta sin, is gné riachtanach é a
 chuirfidh le beartas inchreidte maidir le hinimirce dhleathach agus tearmann,
 agus is gné thábhachtach é sa chomhrac i gcoinne na hinimirce mírialta.
 Sa mhullach air sin,
 léirigh eachtraí a thit amach le déanaí ag an teorainn idir an Ghréig agus an
 Tuirc agus sa Mheánmhuir Theas a thábhachtaí atá sé go mbeadh cur chuige
 cuimsitheach ag an AE i leith na himirce, ina gcuimseofaí gnéithe éagsúla
 amhail bainistiú treisithe ar theorainneacha agus rialachas Schengen, imirce
 dhleathach atá spriocdhírithe ar bhonn níos fearr, scaipeadh feabhsaithe na
 ndea-chleachtas i leith lánpháirtíochta, Comhchóras Tearmainn Eorpach
 treisithe, agus cur chuige níos straitéisí maidir le caidreamh le tríú tíortha
 i leith na himirce.
 2. TORTHAÍ NA gCOMHAIRLIÚCHÁN
 LE PÁIRTITHE LEASMHARA AGUS MEASÚNÚ TIONCHAIR
 I gcomhréir leis an mbéim níos mó a chuirtear
 ar an meastóireacht mar ionstraim le bonn a chur faoi cheapadh beartas, tá
 torthaí meastóireachta, an comhairliúchán leis na páirtithe leasmhara agus an
 measúnú tionchair mar bhonn leis an togra seo.
 Bhí tábhacht i
 dtaca leis sin le torthaí na dtuarascálacha ar mheastóireacht ex-post an
 Chiste Eorpaigh um Dhídeanaithe le haghaidh na tréimhse 2005-2007 agus le
 meastóireacht mheántéarma chur chun feidhme an Chiste Eorpaigh chun náisiúnaigh
 tríú tíortha a lánpháirtiú le haghaidh 2007-2009 agus an Chiste Eorpaigh um
 Fhilleadh le haghaidh 2008-2009.
 Cuireadh
 tús in 2010 leis an obair ullmhúcháin ar na hionstraimí airgeadais a bheidh ann
 amach anseo le haghaidh gnóthaí baile agus leanadh ar aghaidh léi sa bhliain
 2011. Mar chuid den obair ullmhúcháin sin, seoladh staidéar
 meastóireachta/measúnaithe tionchair i mí na Nollag 2010 le cúnamh ó
 chonraitheoir seachtrach. Tugadh an staidéar chun críche i mí Iúil 2011 agus
 tugadh le chéile ann na torthaí meastóireachta a bhí ar fáil maidir leis na
 hionstraimí airgeadais a bhí ann cheana agus cuireadh eolas ar fáil le haghaidh
 na bhfadhbanna, na gcuspóirí agus na roghanna beartais, lena n-áirítear an
 iarmhairt is dócha a bheadh acu, a ndearnadh iniúchadh orthu sa mheasúnú
 tionchair. Agus an staidéar seo mar bhonn aige, d’ullmhaigh an Coimisiún
 tuarascáil um measúnú tionchair, faoinar thug an Bord um Measúnú Tionchair a
 thuairim ar an 9 Meán Fómhair 2011.
 Cuireadh san áireamh sa mheasúnú tionchair
 torthaí an chomhairliúcháin phoiblí thiomnaithe ar líne maidir le todhchaí an
 chistiúcháin do ghnóthaí baile. Mhair an comhairliúchán ón 5 Eanáir go dtí
 an 20 Márta 2011 agus bhí cead ag gach páirtí leasmhar páirt a
 ghlacadh ann. Fuarthas 115 freagra san iomlán ó dhaoine aonair agus thar ceann
 eagraíochtaí, lena n-áirítear 8 ndearcpháipéar. Ghlac freagróirí ó na Ballstáit
 uile chomh maith le freagróirí ó roinnt tríú tíortha páirt sa chomhairliúchán.
 In Aibreán 2011
 tugadh le chéile sa chomhdháil "The future of EU funding for Home Affairs:
 A Fresh Look” (Todhchaí Chistiú an AE do Ghnóthaí Baile: Breithiúnas úr) na
 príomhpháirtithe leasmhara (na Ballstáit, eagraíochtaí idirnáisiúnta,
 eagraíochtaí na sochaí sibhialta etc) agus tugadh deis dóibh a gcuid tuairimí a
 chur in iúl dá chéile maidir le todhchaí chistiú an Aontais do ghnóthaí baile. Ba ócáid í an chomhdháil freisin chun toradh an
 bhreithnithe agus an chomhairliúcháin phoiblí a bhailíochtú.
 Pléadh
 todhchaí chistiú an Aontais do ghnóthaí baile le páirtithe leasmhara
 institiúideacha go minic ag ócáidí éagsúla: lena n-áirítear, díospóireacht
 neamhfhoirmiúil lóin le linn na Comhairle um Cheartas agus um Ghnóthaí Baile ar
 an 21 Eanáir 2011, bricfeasta neamhfhoirmiúil le comhordaitheoirí
 polaitiúla Pharlaimint na hEorpa ar an 26 Eanáir 2011, ag éisteacht
 an Choimisinéara Malmström os comhair Choiste SURE na Parlaiminte ar an 10
 Márta 2011 agus le linn d’Ard-Stiúrthóir na hArd-Stiúrthóireachta Gnóthaí
 Baile agus do Choiste um Shaoirsí Sibhialta, um Cheartas agus um Ghnóthaí Baile
 na Parlaiminte a gcuid tuairimí a chur in iúl dá chéile ar an
 17 Márta 2011.
 Cuireadh
 comhairle shonrach na saineolaithe maidir leis na hionstraimí airgeadais a
 bheidh ann amach anseo i réimse an tearmainn agus na himirce ar fáil trí
 bhíthin pléite a bhí ar siúl le linn an Choiste Inimirce agus Tearmainn an
 22 Feabhra 2011, ag cruinniú an ghréasáin de
 Phointí Teagmhála Náisiúnta um Lánpháirtiú an 15 Márta 2011, ag
 cruinniú an Choiste Teagmhála faoin Treoir maidir le Filleadh an 18 Márta 2011
 agus ag cruinniú na Meithle Ardleibhéil um Thearmann agus Imirce an
 27 Aibreán 2011. Ina theannta sin, pléadh
 gnéithe teicniúla a bhaineann le cur chun feidhme na hionstraime airgeadais a
 bheidh ann amach anseo i réimse an tearmainn agus na himirce ar bhonn
 comhairliúcháin scríofa i mí Aibreáin 2011 le saineolaithe na mBallstát faoi
 chuimsiú an Chomhchoiste um an gClár Ginearálta maidir le Dlúthpháirtíocht agus
 Bainistiú Sreabha Imirce ("Coiste SOLID").
 Deimhníodh leis na
 comhairliúcháin, na comhdhálacha agus le pléite na saineolaithe dá dtagraítear
 thuas go bhfuil comhaontú ginearálta i measc na
 bpríomhpháirtithe leasmhara maidir leis an ngá raon feidhme na gníomhaíochta i
 ndáil le cistiú ón Aontas a leathnú i réimse an tearmainn
 agus na himirce, lena n-áirítear an staid maidir lena ghné sheachtrach, agus
 gur gá oibriú i dtreo tuilleadh simplithe ar mheicníochtaí seachadta agus i dtreo tuilleadh solúbthachta, go háirithe le bheith ábalta
 freagairt ar éigeandálaí. I réimse an tearmainn agus na
 himirce, mheas na páirtithe leasmhara go raibh na tosaíochtaí téamacha leathana
 socraithe cheana ag Clár Stócólm agus ag a Phlean Gníomhaíochta. Léiríodh
 tacaíocht leathan do líon na n-ionstraimí airgeadais a laghdú go struchtúr dé-Chiste, ar an gcoinníoll go ndéanfaí cúrsaí a shimpliú
 dá bharr. D’aontaigh siad freisin go raibh gá le meicníocht sholúbtha
 phráinnfhreagartha ionas go mbeadh an tAontas in ann freagairt go tapa agus go
 héifeachtach do ghéarchéimeanna a bhaineann le himirce agus le slándáil. Measadh tríd is tríd gurbh í bainistíocht chomhpháirteach
 ina ndéanfaí athrú chuig clárú ilbhliantúil faoi chuimsiú shainiú na
 gcomhspriocanna ar leibhéal an Aontais an modh bainistíochta iomchuí i gcomhair
 an chaiteachais uile ar ghnóthaí baile cé go raibh eagraíochtaí
 neamhrialtasacha den tuairim gur cheart leanúint ar aghaidh le cur i ngníomh
 díreach freisin. Thacaigh páirtithe leasmhara freisin le ról na
 ngníomhaireachtaí gnóthaí baile a fheabhsú chun comhar a chothú agus chun
 sineirgí a mhéadú.
 3. EILIMINTÍ DLÍ AN TOGRA
 Bunaítear an ceart beart a dhéanamh le
 hAirteagal 3(2) den Chonradh ar an Aontas Eorpach ina sonraítear “cuirfidh
 an tAontas ar fáil dá shaoránaigh limistéar saoirse, slándála agus ceartais,
 gan teorainneacha inmheánacha, ina n-áiritheofar saorghluaiseacht daoine i
 dteannta le bearta iomchuí maidir le rialuithe ar theorainneacha seachtracha,
 tearmann agus inimirce, maille leis an gcoirpeacht a chosc agus a chomhrac”.
 Cosnaítear gníomhaíocht an Aontais ar fhorais
 na gcuspóirí atá leagtha amach in Airteagal 67 den Chonradh ar Fheidhmiú
 an Aontais (dá ngairtear an ‘Conradh’ anseo feasta), ina leagtar amach modh
 chun limistéar saoirse, slándála agus ceartais a bhunú.
 Tá an Rialachán bunaithe ar bhunúis dlí i
 dTeideal V den Chonradh i limistéar na saoirse, na slándála agus an cheartais,
 mar atá ar Airteagal 78(2) agus ar Airteagal 79(2) agus (4) arb
 ionann iad agus an bunús dlí le haghaidh ghníomhaíocht an Aontais sna réimsí
 seo a leanas; tearmann, inimirce, bainistiú sreabha imirce, cóir chothrom a
 chur ar náisiúnaigh tríú tíortha a bhfuil cónaí dleathach orthu i mBallstáit,
 inimirce mhídhleathach agus gáinneáil ar dhaoine a chomhrac, lena n-áirítear
 comhar le tríú tíortha.
 Is ionann na hAirteagail sin agus bunúis dlí
 chomhoiriúnacha i bhfianaise sheasamh na Ríochta Aontaithe, na hÉireann agus na
 Danmhairge maidir leis na réimsí a chumhdaíonn siad,, foráiltear leo ar an gcaoi sin do rialacha vótála
 comhoiriúnacha sa Chomhairle. Tá feidhm ag gnáthnós imeachta reachtach breise
 maidir le gach ceann díobh.
 Tarraingítear aird freisin ar
 Airteagal 80 den Chonradh ina sonraítear go mbeidh beartais siúd an
 Aontais agus a gcur chun feidhme faoi rialú ag prionsabal na dlúthpháirtíochta
 agus na comhroinnte córa freagrachta, lena n-áirítear a impleachtaí airgeadais,
 idir na Ballstáit.
 Tríd is tríd, is réimse é sin lena mbaineann
 luach breise soiléir le hidirghabhálacha an Aontais seachas na Ballstáit a
 bheith ag gníomhú ar a gconlán féin. Tá deis níos
 fearr ag an Aontas Eorpach ná mar atá ag na Ballstáit creat a sholáthar chun
 dlúthpháirtíocht an Aontais a léiriú maidir le bainistiú sreabha imirce.
 Cuireann an tacaíocht airgeadais a sholáthraítear faoin Rialachán sin go
 háirithe le hinniúlachtaí náisiúnta agus Eorpacha a neartú sa réimse seo. Chun
 na críche sin, is cuspóir é de chuid an Rialacháin sin inter alia an
 Comhchóras Tearmainn Eorpach a threisiú agus a fhorbairt; an dlúthpháirtíocht
 agus comhroinnt freagrachta idir na Ballstáit a fheabhsú, go háirithe i dtaca
 leo siúd is mó a ndéanann sreabha imirce agus tearmainn difear dóibh; forbairt
 straitéisí réamhghníomhacha inimirce a spreagadh a bhaineann agus a thacaíonn
 le próiseas lánpháirtíochta náisiúnach tríú tír agus a chuireann lánpháirtiú
 náisiúnach tríú tír chun cinn agus béim ar leith ar leibhéil áitiúla agus
 réigiúnacha na mBallstát; cumas na mBallstát a fheabhsú chun straitéisí um
 fhilleadh atá cóir agus éifeachtúil a chur chun cinn agus tacú le forbairt
 comhpháirtíochtaí agus comhair le tríú tíortha.
 Mar sin féin, admhaítear go hiomlán nach mór
 na hidirghabhálacha a dhéanamh ar an leibhéal cuí agus nár cheart ról an
 Aontais a leathnú thar a bhfuil riachtanach. Faoi
 mar a tugadh chun suntais san Athbhreithniú Buiséid, ba cheart buiséad an AE a
 úsáid chun earraí poiblí an AE a mhaoiniú chomh maith le gníomhaíochtaí nach
 bhfuil na Ballstáit agus na réigiúin in ann a mhaoiniú iad féin, nó i gcás ina
 bhféadfaí torthaí níos fearr a fháil.[7]
 4. IMPLEACHT BHUISÉADACH
 Áirítear togra
 EUR 3,869 milliún (i bpraghsanna reatha) le haghaidh Ciste Tearmainn agus
 Imirce i dtogra an Choimisiúin le haghaidh Creata Airgeadais Ilbhliantúil don
 tréimhse 2014-2020. Ba cheart breis tháscach agus 80%
 den tsuim sin (EUR 3,232 milliún) a úsáid le haghaidh chláir náisiúnta na
 mBallstát a fhad is a dhéanfadh an Coimisiún bainistiú lárnach ar EUR 637
 milliún d’fhonn gníomhaíochtaí an Aontais, cúnamh éigeandála, Gréasán Imirce na
 hEorpa, cúnamh teicniúil, agus cur chun feidhme
 cúraimí oibríochtúla sonracha ag gníomhaireachtaí an Aontais a mhaoiniú.
 EUR milliún
 (praghsanna reatha)
 An Ciste Tearmainn agus Imirce || 3,869
 Cláir náisiúnta || 3,232
 Bainistiú láraithe || 637
 5. PRÍOMHEILIMINTÍ AN TOGRA
 5.1. Acmhainní do Bhallstáit
 Déanfar an chuid is tábhachtaí de na
 hacmhainní atá ar fáil faoin gCiste a sheoladh trí chláir náisiúnta na
 mBallstát a chumhdóidh an tréimhse iomlán 2014-2020. Chuige
 seo, is éard a bheidh sa mhéid acmhainní a leithdháilfear ar na Ballstáit
 laistigh den Chiste suim bhunúsach agus suim athraitheach. Féadfar suim bhreise
 a leithdháileadh ó bhliain bhuiséid 2018 i leith tar éis athbhreithniú
 meántéarma a dhéanamh.
 5.1.1. Suim bhunúsach
 Déantar an tsuim bhunúsach amach ar bhonn na
 sonraí staidrimh is déanaí a bhaineann leis na sreabha imirce, amhail líon na
 gcéad iarratas ar thearmann; cinntí deimhneacha lena ndeonaítear cosaint dídeanaithe
 nó cosaint choimhdeach; líon na ndídeanaithe athlonnaithe; stoc agus sreabha
 náisiúnach tríú tír a bhfuil cónaí orthu go dleathach; líon na gcinntí um
 fhilleadh a d’eisigh na húdaráis náisiúnta agus líon na ndaoine a cuireadh ar
 ais[8]. Is
 ionann na sonraí sin agus na cinn sin a úsáideadh go nuige seo chun
 leithdháiltí faoin gCiste Eorpach um Dhídeanaithe, faoin gCiste Eorpach chun
 Náisiúnaigh Tríú Tíortha a Lánpháirtiú agus faoin gCiste Eorpach um Fhilleadh a
 ríomh. D'fhonn mais chriticiúil a áirithiú chun cláir náisiúnta a chur chun
 feidhme, cuirtear EUR 5 mhilliún leis mar shuim íosta do gach Ballstát.
 Beidh na suimeanna bunúsacha atá sonraithe le
 haghaidh Ballstát aonair ina mbonn chun tús a chur le hidirphlé beartais, agus
 clárú ilbhliantúil a dhéanamh ina dhiaidh sin, le tacú, ar thaobh amháin, le
 líon teoranta cuspóirí éigeantacha (e.g. bunú an Chomhchórais Tearmainn
 Eorpaigh a threisiú trí chur i bhfeidhm éifeachtúil agus aonfhoirmeach acquis
 an Aontais maidir le tearmann a áirithiú nó clár um fhilleadh deonach cuidithe
 a fhorbairt, lena n-áirítear gné maidir le hath-lánpháirtiú) agus, ar an taobh
 eile, d’fhonn freastal ar riachtanais shonracha gach Ballstáit.
 5.1.2. Suim
 athraitheach
 Déanfar an tsuim athraitheach a leithdháileadh
 tar éis an idirphlé beartais thuasluaite ar na Ballstáit sin a bheidh
 toilteanach obair sna réimsí oibríochtúla sin a bhraitheann ar a dtiomantas
 polaitiúil agus ar a dtoilteanas beart a dhéanamh, nó ar a gcumas comhoibriú le
 Ballstáit eile. Beidh sé sin amhlaidh maidir le
 gníomhaíochtaí sonracha a chur chun feidhme, mar shampla, comhphróiseáil
 iarratas ar thearmann, comhoibríochtaí um fhilleadh, comhionaid imirce a bhunú
 agus maidir le hoibríochtaí athlonnaithe agus athshuímh a chur chun feidhme.
 Maidir le nithe a bhaineann le hathlonnú,
 gheobhaidh na Ballstáit dreasachtaí airgeadais (cnapshuimeanna) gach re bliain
 ar bhonn a ngealltanais, rud a dhéanfar tar éis comhthosaíochtaí athlonnaithe
 an Aontais a bhunú. Beidh sé sin mar thoradh ar
 phróiseas polaitiúil a bhaineann, go háirithe, le Parlaimint na hEorpa agus
 leis an gComhairle agus a léiríonn forbairtí beartais ar leibhéal náisiúnta
 agus ar leibhéal an Aontais. Trí bhíthin na ndreasachtaí airgeadais sin, beidh
 dhá chuspóir le baint amach: cuspóir cainníochtúil, i.e. chun méadú mór a
 dhéanamh ar na figiúirí reatha athlonnaithe atá róbheag mar atá siad, agus
 cuspóir cáilíochtúil, i.e. chun an ghné Eorpach a neartú trí chomhthosaíochtaí
 athlonnaithe an Aontais a chur chun feidhme, tosaíochtaí a bheidh sainithe agus
 dinimiciúil.
 Ina theannta sin, bunaithe ar chleachtadh
 gealltanais den chineál céanna agus go tráthrialta, gheobhaidh na Ballstáit
 dreasachtaí airgeadais (cnapshuimeanna) chun tairbhithe cosanta idirnáisiúnta a
 athshuíomh.
 5.1.3. Leithdháileadh meántéarma
 Déanfar cuid de na hacmhainní atá ar fáil a
 choinneáil d'athbhreithniú meántéarma.
 Mar thoradh air sin beifear in ann, ar thaobh
 amháin, suimeanna breise a leithdháileadh ar na Ballstáit sin atá ag dul faoi
 athruithe suntasacha ar shreabha imirce agus atá ag léiriú riachtanas sonrach
 maidir lena gcórais tearmainn agus ghlactha agus, ar an taobh eile, suimeanna
 breise a leithdháileadh ar na Ballstáit sin atá toilteanach gníomhaíochtaí
 sonracha a chur chun feidhme. Féadfar an dara ceann a
 athbhreithniú i gcomhréir leis na forbairtí beartais is déanaí.
 5.2. Gníomhaireachtaí an Aontais
 D’fhonn leas níos éifeachtaí a bhaint as
 inniúlacht agus as saineolas ghníomhaireachtaí ábhartha an Aontais sa réimse
 gnóthaí baile, tá sé beartaithe ag an gCoimisiún freisin leas a bhaint as an
 bhféidearthacht atá ar fáil de dhroim an Rialacháin Airgeadais[9] laistigh de na hacmhainní atá
 le fáil de bhun an Rialacháin seo, cur chun feidhme cúraimí sainiúla a chur ar
 iontaoibh na ngníomhaireachtaí sin, i gcomhthéacs a gcuid misean agus i
 gcomhlántacht lena gclár oibre. Baineann na cúraimí
 atá cumhdaithe sa Rialachán sin go háirithe leis an Oifig Eorpach Tacaíochta do
 Chúrsaí Tearmainn (EASO) agus an Ghníomhaireacht
 Eorpach chun Comhar Oibríochtúil a Bhainistiú ag Teorainneacha Seachtracha
 Bhallstáit an Aontais Eorpaigh (Gníomhaireacht Frontex) le haghaidh
 gníomhaíochtaí laistigh agus lasmuigh den AE a bhfuil saineolas oibríochtúil de
 dhíth i leith saincheisteanna a bhaineann le tearmann agus le hinimirce
 mhírialta, faoi seach.
 5.3. Gníomhaíochtaí i dtríú
 tíortha agus maidir le tríú tíortha
 Tacóidh an Ciste seo le gníomhaíochtaí a
 fhreastalaíonn go príomha ar leasa an Aontais, lena mbainfidh tionchar díreach
 ar an Aontas agus ar na Ballstáit agus lena n-áiritheofar leanúnachas
 riachtanach le gníomhaíochtaí arna gcur chun feidhme i gcríoch an Aontais. Ní thacófar le gníomhaíochtaí atá dírithe ar fhorbairt tríd
 an gCiste seo. Agus gníomhaíochtaí dá leithéid á gcur chun feidhme, iarrfar
 comhchuibheas iomlán le prionsabail agus le cuspóirí ginearálta ghníomhaíocht
 sheachtrach an Aontais a bhaineann leis an tír nó leis an réigiún atá i gceist.
 2011/0366 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena mbunaítear an Ciste Tearmainn agus
 Imirce
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 78(2) agus
 Airteagal 79(2) agus (4) de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[10],
 Ag féachaint don tuairim ó Choiste na Réigiún[11],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an mhéid seo a leanas:
 (1)
 Ba cheart cuspóir an Aontais chun limistéar
 saoirse, slándála agus ceartais a bhunú a bhaint amach, inter alia, trí bhíthin
 comhbheart lena gcumtar beartas maidir le tearmann agus le hinimirce, arna
 bhunú ar an dlúthpháirtíocht idir Ballstáit a thugann cothrom na féinne do
 thríú tíortha agus dá gcuid náisiúnach. D’aithin an
 Chomhairle Eorpach ar an 2 Nollaig 2009 an gá acmhainní airgeadais
 laistigh den Aontas a dhéanamh níos solúbtha agus níos comhtháite, ó thaobh
 raon feidhme agus infheidhmeachta araon, chun tacú le forbairtí beartais sa
 réimse tearmainn agus imirce.
 (2)
 D'fhonn cur le forbairt chomhbheartas an Aontais
 maidir le tearmann agus le hinimirce agus d'fhonn an limistéar saoirse,
 slándála agus ceartais a neartú i bhfianaise chur i bhfeidhm phrionsabail na
 dlúthpháirtíochta agus na roinnte freagrachta idir na Ballstáit agus an
 chomhair le tríú tíortha, ba cheart go mbunófaí de bhun an Rialacháin seo an
 Ciste Tearmainn agus Imirce (dá ngairtear ‘an Ciste’ anseo feasta).
 (3)
 Ba cheart go ndéanfadh an Ciste dlúthpháirtíocht a
 chur in iúl trí chúnamh airgeadais a thabhairt do Ballstáit. Ba cheart dó bainistiú éifeachtach ar shreabha imirce chuig
 an AE i réimsí ina gcuireann an AE uasluach leis a fheabhsú, go háirithe trí
 bhíthin freagracht a roinnt idir na Ballstáit agus trí bhíthin freagracht a
 roinnt agus comhar a bhunú le tríú tíortha.
 (4)
 D'fhonn beartas tearmainn aonfhoirmeach
 ardchaighdeáin a áirithiú agus caighdeáin níos airde cosanta idirnáisiúnta a
 chur i bhfeidhm, ba cheart don Chiste cur le feidhmiú éifeachtach an
 Chomhchórais Tearmainn Eorpaigh a chuimsíonn bearta a bhaineann le beartas,
 reachtaíocht, forbairt acmhainní, ag gníomhú dó i gcomhar leis na Ballstáit
 eile, le Gníomhaireachtaí an Aontais agus le tríú tíortha.
 (5)
 Tá sé oiriúnach tacú leis na hiarrachtaí arna
 ndéanamh ag Ballstáit chun acquis tearmainn an Aontais a chur chun
 feidhme go hiomlán agus i gceart agus tacú leis na hiarrachtaí sin, go háirithe
 chun coinníollacha glactha iomchuí a dheonú d’iarrthóirí tearmainn, do dhaoine
 easáitithe agus do thairbhithe cosanta idirnáisiúnta, ionas go ndéanfar Cinneadh mar
 is ceart maidir le stádas a áirithiú, i gcomhréir le Treoir 2004/83/CE ón gComhairle an 29 Aibreán 2004 maidir le
 caighdeáin íosta i dtaca le cáiliú agus stádas náisiúnach tríú tír nó daoine
 gan stát mar dhídeanaithe nó mar dhaoine a mbeadh cosaint idirnáisiúnta ar
 dhóigh eile de dhíth orthu agus maidir le hinneachar na cosanta a thugtar[12], nósanna
 imeachta tearmainn atá cóir agus éifeachtúil a chur i bhfeidhm agus chun
 dea-chleachtas a chur chun cinn sa réimse tearmainn ionas go dtabharfar cosaint
 do chearta na ndaoine a dteastaíonn cosaint idirnáisiúnta uathu agus go
 gcuirfear ar chumas chórais tearmainn na mBallstát feidhmiú go héifeachtúil.
 (6)
 Ba cheart don Chiste tacaíocht leordhóthanach a
 thairiscint do chomhiarrachtaí na mBallstát dea-chleachtais a shainaithint, a
 roinnt agus a chur chun cinn agus chun struchtúir chomhair éifeachtacha a bhunú
 d'fhonn feabhas a chur ar chaighdeán na cinnteoireachta i gcreat an
 Chomhchórais Tearmainn Eorpaigh.
 (7)
 Ba cheart don Chiste seo na gníomhaíochtaí a
 dhéanann an Oifig Eorpach Tacaíochta do Chúrsaí Tearmainn (EASO) arna bunú ag
 Rialachán (AE) Uimh. 439/2010 ó Pharlaimint na hEorpa agus ón gComhairle
 an 19 Bealtaine 2010[13] a chomhlánú agus a atreisiú, d'fhonn comhordú a dhéanamh ar chomhar
 praiticiúil idir na Ballstáit maidir le tearmann, chun tacú leis na Ballstáit a
 bhfuil brú ar leith ar a gcórais tearmainn agus chun cuidiú le cur chun feidhme
 an Chomhchórais Tearmainn Eorpaigh.
 (8)
 Ba cheart go dtacódh an Ciste le hiarrachtaí an
 Aontais agus na mBallstát feabhas a chur ar acmhainn na mBallstát forbairt,
 faireachán agus meastóireacht a dhéanamh ar a mbeartais tearmainn i bhfianaise
 a gcuid oibleagáidí faoi reachtaíocht reatha an Aontais.
 (9)
 Ba cheart don Chiste tacú le hiarrachtaí a dhéanann
 na Ballstáit chun cosaint idirnáisiúnta agus réiteach buan a chur ar fáil ina
 gcuid críoch do dhídeanaithe agus do dhaoine easáitithe atá sainaitheanta ag
 Ard-Choimisinéir na Náisiún Aontaithe le haghaidh Dídeanaithe (UNHCR) mar
 dhaoine atá incháilithe le hathlonnú, amhail measúnú ar na riachtanais
 athlonnaithe agus na daoine lena mbaineann a aistriú chuig a gcuid críoch,
 d'fhonn stádas slán dlíthiúil a dheonú dóibh agus lena lánpháirtiú éifeachtach
 a chur chun cinn.
 (10)
 Ba cheart don Chiste tacaíocht a chur ar fáil
 d'oibríochtaí comhroinnte dualgas ina ndéantar iarratasóirí ar chosaint
 idirnáisiúnta agus tairbhithe cosanta idirnáisiúnta a aistriú ó Bhallstát
 amháin go Ballstát eile.
 (11)
 Tá comhpháirtíochtaí agus comhar le tríú tíortha
 chun bainistiú leordhóthanach a áirithiú ar shreabha isteach daoine atá ag
 déanamh iarratais ar thearmann nó ar fhoirmeacha eile cosanta idirnáisiúnta mar
 chuid riachtanach de bheartas tearmainn an Aontais. Is
 é is aidhm leo rochtain a chur ar fáil ar chosaint idirnáisiúnta agus ar
 réitigh bhuana a luaithe is féidir, agus mar an gcéanna i gcreat na gClár
 Cosanta Réigiúnach[14],
 ba cheart go mbeidh gné láidir athlonnaithe an Aontais san áireamh leis an
 gCiste.
 (12)
 Chun an próiseas lánpháirtíochta a fheabhsú agus a
 neartú i sochaithe na hEorpa, ba cheart go n-éascódh an Ciste imirce
 dhleathach chuig an Aontas i gcomhréir le riachtanais eacnamaíocha agus
 shóisialta na mBallstát agus go mbeadh foráil ann maidir le hullmhú an phróisis
 lánpháirtíochta atá ann cheana féin i dtír thionscnaimh na náisiúnach tríú tír
 atá ag teacht chuig an Aontas.
 (13)
 Chun a bheith éifeachtach agus an breisluach is mó
 a bhaint amach, ba cheart don Chiste cur chuige níos spriocdhírithe a shaothrú,
 chun tacú le straitéisí comhsheasmhacha a ceapadh go sonrach chun lánpháirtiú
 na náisiúnach tríú tír a chur chun cinn ar an leibhéal áitiúil nó réigiúnach. Ba cheart d’údaráis áitiúla nó réigiúnacha agus do
 ghníomhaithe neamhstáit na straitéisí siúd a chur chun feidhme den chuid is mó,
 gan údaráis náisiúnta a eisiamh sa chás go mbeadh sé sin riachtanach mar gheall
 ar eagrúchán riaracháin sainiúil an Bhallstáit. Ba cheart do na heagraíochtaí
 cur chun feidhme na bearta is oiriúnaí dá gcás áirithe féin a roghnú ó raon
 beart atá ar fáil.
 (14)
 Ba cheart a chur ar áireamh i raon feidhme na
 mbeart lánpháirtíochta, dídeanaithe, iarrthóirí tearmainn nó daoine eile dá
 ndeonaítear foirmeacha eile cosanta idirnáisiúnta freisin d'fhonn cur chuige
 cuimsitheach maidir le lánpháirtiú a áirithiú, sainiúlachtaí na spriocghrúpaí
 sin á dtabhairt san áireamh.
 (15)
 D’fhonn comhsheasmhacht fhreagairt an Aontais Eorpaigh do lánpháirtiú náisiúnach tríú tír a áirithiú, ba
 cheart go mbeidh na gníomhaíochtaí arna maoiniú faoin gCiste sonrach agus
 comhlántach do ghníomhaíochtaí arna maoiniú faoi Chiste Sóisialta na hEorpa. Sa chomhthéacs sin, ba cheart go mbeadh ar údaráis na
 mBallstát atá freagrach as cur chun feidhme an Chiste meicníochtaí comhair agus
 comhordaithe a bhunú leis na húdaráis arna n-ainmniú ag Ballstáit d’fhonn
 idirghabhálacha Chiste Sóisialta na hEorpa a bhainistiú.
 (16)
 Ba cheart don Chiste tacú leis na Ballstáit agus
 straitéisí á mbunú acu lena n-eagraítear imirce dhleathach, chun cur lena
 gcumas forbairt, faireachán agus meastóireacht a dhéanamh i gcoitinne ar gach
 straitéis maidir le hinimirce agus lánpháirtiú, agus ar gach beartas agus beart
 maidir le náisiúnaigh tríú tíortha, lena n-áirítear ionstraimí dlí an Aontais. Ba cheart don Chiste tacú le malartú faisnéise,
 dea-chleachtas agus comhair idir ranna éagsúla riaracháin agus leis na
 Ballstáit eile chomh maith.
 (17)
 Ba cheart don Aontas leanúint ar aghaidh ag úsáid
 na gComhpháirtíochtaí Soghluaisteachta agus an úsáid sin a leathnú mar
 phríomhchreat comhair straitéiseach, cuimsitheach agus fadtéarmach chun imirce
 a bhainistiú le tríú tíortha. Ba cheart go dtacódh an
 Ciste le gníomhaíochtaí i gcreat na gComhpháirtíochtaí Soghluaisteachta a
 bhíonn ar siúl san Aontas nó i dtríú tíortha agus é mar aidhm riachtanais agus
 tosaíochtaí an Aontais a shaothrú, go háirithe gníomhaíochtaí lena n-áiritheofar
 leanúnachas maoiniúcháin a chuimsíonn an tAontas agus tríú tíortha.
 (18)
 Is iomchuí leanúint ar aghaidh de bheith ag
 spreagadh agus ag tacú le hiarrachtaí na mBallstát chun bainistiú ar fhilleadh
 i ngach ceann dá ngnéithe a fheabhsú, agus ar mhaithe le cur chun feidhme
 leanúnach, cóir agus éifeachtúil na gcomhchaighdeán maidir le filleadh, go
 háirithe mar atá leagtha amach i dTreoir 2008/115/CE ó Pharlaimint na
 hEorpa agus ón gComhairle an 16 Nollaig 2008 maidir le caighdeáin
 choiteanna agus nósanna imeachta coiteanna sna Ballstáit i ndáil le náisiúnaigh
 tríú tír atá ag fanacht go mídhleathach a chur ar ais[15]. Ba
 cheart don Chiste forbairt na straitéisí maidir le filleadh ar leibhéal
 náisiúnta agus forbairt na mbeart a thacaíonn lena gcur chun feidhme éifeachtach
 i dtríú tíortha a chur chun cinn.
 (19)
 Maidir le daoine a fhilleann go deonach, lena
 n-áirítear daoine ar mian leo filleadh cé nach bhfuil siad faoi aon oibleagáid
 an chríoch a fhágáil, ba cheart foráil a dhéanamh do dhreasachtaí do theifigh
 fillte den sórt sin, amhail cóir fhabhrach trí bhíthin cúnamh maidir le
 filleadh a chur ar fáil. Tá filleadh deonach den sórt
 sin chun leas na dteifeach fillte agus na n-údarás ó thaobh na
 cost-éifeachtúlachta de. Ba cheart na Ballstáit a spreagadh chun tosaíocht a
 thabhairt d'fhilleadh deonach.
 (20)
 Mar sin féin, ó thaobh beartais de, tá filleadh
 deonach agus filleadh forghníomhaithe idirnasctha agus tá éifeacht atreisithe
 acu araon agus ba cheart na Ballstáit a spreagadh an chaoi a gcomhlánaíonn an
 dá fhoirm a chéile a neartú le linn dóibh filleadh a bhainistiú. Tá gá le filleadh forghníomhaithe d'fhonn sláine bheartas
 inimirce agus tearmainn an Aontais agus chórais inimirce agus tearmainn na
 mBallstát a chosaint. Dá bhrí sin, is réamhriachtanas é go bhféadfadh filleadh
 éigeantach tarlú chun a áirithiú nach mbainfear an bonn den bheartas seo agus
 go bhforfheidhmeofar riail an dlí, rud atá riachtanach ann féin chun limistéar
 saoirse, slándála agus ceartais a chruthú. Ba cheart dá bhrí sin don Chiste
 tacú le gníomhaíochtaí na mBallstát chun filleadh éigeantach a éascú.
 (21)
 Tá sé riachtanach go dtacódh an Ciste le bearta
 sonracha maidir le teifigh fhillte i dtír a bhfillte chun filleadh éifeachtach
 ar a mbaile nó ar a réigiún tionscnaimh a áirithiú agus chun feabhas a chur ar
 a n-athlánpháirtiú buan ina bpobal féin ina dhiaidh sin.
 (22)
 Tá comhaontuithe um athligean isteach ina gcuid
 lárnach de bheartas um fhilleadh an Aontais agus is uirlis lárnach iad maidir
 le bainistiú éifeachtúil ar shreabha imirce mar éascaíonn siad filleadh tapa
 inimirceach mírialta. Is gné thábhachtach iad na
 comhaontuithe sin ó thaobh an idirphlé agus an chomhair le tríú tíortha
 tionscnaimh agus ba cheart tacú le hidirthuras imirceach mírialta agus lena
 gcur chun feidhme i dtríú tíortha ar mhaithe le straitéisí éifeachtacha maidir
 le filleadh ar an leibhéal náisiúnta agus ar leibhéal an Aontais.
 (23)
 Ba cheart don Chiste na gníomhaíochtaí arna
 ndéanamh ag an nGníomhaireacht Eorpach chun Comhar Oibríochtúil a Bhainistiú ag
 Teorainneacha Seachtracha Bhallstáit an Aontais Eorpaigh (Gníomhaireacht
 Frontex) arna bunú le Rialachán (CE) Uimh. 2007/2004 ón gComhairle an
 26 Deireadh Fómhair 2004 a chomhlánú agus a neartú[16] , a bhfuil sé mar cheann dá cuid cúraimí an
 tacaíocht is gá a chur ar fáil maidir le comhoibríochtaí um fhilleadh na
 mBallstát agus dea-chleachtais a shainaithint maidir le doiciméid taistil a
 fháil agus fáil réidh le náisiúnaigh tríú tíortha a bhíonn ag cur fúthu go
 mídhleathach i gcríocha na mBallstát.
 (24)
 Ba cheart an Ciste a chur chun
 feidhme agus lán-urraim á tabhairt do na cearta agus na prionsabail atá
 cumhdaithe sa Chairt um Chearta Bunúsacha an Aontais Eorpaigh. Ba cheart a chur san áireamh i ngníomhaíochtaí
 incháilithe cás sonrach daoine leochaileacha, go háirithe, agus aird speisialta
 agus freagairtí tiomnaithe a thabhairt do mhionaoisigh neamhthionlactha agus do
 mhionaoisigh eile atá i mbaol.
 (25)
 Ba cheart bearta i dtríú tíortha agus maidir le
 tríú tíortha a fhaigheann tacaíocht ón gCiste a ghlacadh ar bhonn sineirgíochta
 agus comhtháthaithe le gníomhaíochtaí eile lasmuigh den Aontas trí bhíthin
 ionstraimí cúnaimh sheachtraigh an Aontais, idir gheografach agus théamach. Agus gníomhaíochtaí den sórt sin á gcur chun feidhme, ba
 cheart iarracht a dhéanamh teacht ar chomhchuibheas iomlán le prionsabail agus
 le cuspóirí ginearálta ghníomhaíocht sheachtrach agus beartas eachtrach an
 Aontais a bhaineann leis an tír nó leis an réigiún atá i gceist. Níor cheart go
 mbeadh sé i gceist leo tacú le gníomhaíochtaí atá dírithe ar fhorbairt go
 díreach agus ba cheart go ndéanfaidís comhlánú, nuair is iomchuí, ar an gcúnamh
 airgeadais arna sholáthar trí ionstraimí cabhrach seachtraí. Déanfar
 comhchuibheas le beartas daonnúil an Aontais a áirithiú, go háirithe maidir le
 cur chun feidhme an chúnaimh éigeandála.
 (26)
 Ba cheart cuid mhór de na hacmhainní atá ar fáil
 faoin gCiste a leithdháileadh i gcomhréir leis an bhfreagracht atá ar gach
 Ballstát trí bhíthin a gcuid iarrachtaí sreabha imirce a bhainistiú ar bhonn na
 gcritéar oibiachtúil. Chun na críche sin, ba cheart
 leas a bhaint as na sonraí staidrimh is déanaí atá ar fáil agus a bhaineann
 leis na sreabha imirce, amhail líon na gcéad iarratas ar thearmann, líon na
 gcinntí deimhneacha lena ndeonaítear cosaint dídeanaithe nó cosaint
 choimhdeach; líon na ndídeanaithe athlonnaithe; líon na náisiúnach tríú tír a
 bhfuil údarú arna eisiúint ag Ballstát faighte acu cónaí iontu; líon na gcinntí
 um fhilleadh a d’eisigh na húdaráis náisiúnta agus líon na ndaoine a cuireadh
 ar ais[17].
 (27)
 Cé go bhfuil sé oiriúnach suim atá bunaithe ar na
 sonraí staidrimh is déanaí atá ar fáil a leithdháileadh ar gach Ballstát, ba
 cheart cuid de na hacmhainní atá ar fáil faoin gCiste a dháileadh chun
 gníomhaíochtaí sonracha óna dteastaíonn iarracht chomhair i measc na mBallstát
 agus a ghineann breisluach suntasach don Aontas a chur chun feidhme, agus chun
 Clár Athlonnaithe an Aontais agus athshuíomh a chur chun feidhme.
 (28)
 Chun na críche sin, ba cheart go mbunófaí de bhun an Rialacháin seo liosta
 gníomhaíochtaí sonracha atá incháilithe le haghaidh acmhainní ón gCiste. Ba
 cheart suimeanna breise a leithdháileadh ar na Ballstáit sin a dhéanann
 gealltanas na gníomhaíochtaí sin a chur chun feidhme.
 (29)
 I bhfianaise bhunú forásach Chlár Athlonnaithe an
 Aontais, ba cheart don Chiste cúnamh spriocdhírithe a chur
 ar fáil i bhfoirm dreasachta airgeadais (cnapshuimeanna) do gach dídeanaí
 athlonnaithe.
 (30)
 D'fhonn méadú a dhéanamh ar thionchar iarrachtaí
 athlonnaithe an Aontais maidir le cosaint a chur ar fáil do dhídeanaithe agus
 le tionchar straitéiseach an athlonnaithe a uasmhéadú trí dhíriú níos fearr ar
 na daoine is mó a dteastaíonn athlonnú uathu, ba cheart comhthosaíochtaí maidir
 le hathlonnú a cheapadh ar leibhéal an Aontais gach re bliain ar bhonn na
 gcatagóirí ginearálta atá sonraithe sa Rialachán seo.
 (31)
 Mar gheall ar a leochailí is atá siad, ba cheart
 roinnt catagóirí dídeanaithe a chur ar áireamh i gcónaí i gcomhthosaíochtaí
 athlonnaithe an Aontais.
 (32)
 Agus na riachtanais athlonnaithe faoi mar atá
 leagtha amach i gcomhthosaíochtaí athlonnaithe an Aontais á gcur san áireamh,
 tá sé riachtanach freisin dreasachtaí airgeadais breise a chur ar fáil chun
 daoine a athlonnú chuig réigiúin gheografacha shonracha agus náisiúntachtaí
 geografacha sonracha, chomh maith leis na catagóirí sonracha de dhídeanaithe a
 bheidh le hathlonnú, i gcásanna ina gcinnfear gurb é athlonnú an fhreagairt is
 oiriúnaí dá riachtanais speisialta.
 (33)
 An dlúthpháirtíocht agus comhroinnt freagrachta
 idir na Ballstáit a fheabhsú, go háirithe i dtaca leis na Ballstáit sin is mó a
 ndéanann sreabha imirce agus tearmainn difear dóibh, ba cheart meicníocht
 chomhchosúil bunaithe ar dhreasachtaí airgeadais a bhunú chun tairbhí na
 cosanta idirnáisiúnta a athshuíomh.
 (34)
 D'fhonn athruithe suntasacha ar shreabha imirce a
 chur san áireamh agus d’fhonn aghaidh a thabhairt ar riachtanais na gcóras tearmainn
 agus glactha i mBallstáit, ba cheart athbhreithniú méantéarma a dhéanamh. Chun na críche sin, ba cheart cúlchiste airgeadais a
 choinneáil le haghaidh an dáilte ag an athbhreithniú méantéarma.
 (35)
 Beidh an tacaíocht a chuirfidh an Ciste ar fáil
 níos éifeachtaí agus tabharfaidh sí breisluach níos mó más rud é go
 n-aithnítear sa Rialachán seo líon teoranta cuspóirí éigeantacha is gá a
 shaothrú sna cláir arna ndréachtú ag gach Ballstát, ag cur a gcás sonrach agus
 a riachtanais shonracha san áireamh.
 (36)
 Tá sé tábhachtach ar mhaithe le dlúthpháirtíocht
 fheabhsaithe go gcuirfidh an Ciste tacaíocht bhreise ar fáil chun aghaidh a
 thabhairt ar chásanna éigeandála ina bhfuil brú trom imirce i mBallstáit nó i
 dtríú tíortha nó i gcás insreabhadh ollmhór daoine easáitithe, de bhun Threoir 2001/55/CE
 ón gComhairle an 20 Iúil 2001 maidir le caighdeáin íosta chun cosaint
 shealadach a thabhairt i gcás insreabhadh ollmhór daoine easáitithe agus maidir
 le bearta lena gcuirtear cothromaíocht iarrachtaí chun cinn idir Ballstáit agus
 na daoine sin á nglacadh isteach acu agus na hiarmhairtí lena mbaineann á
 mbraistint[18],
 trí chúnamh éigeandála.
 (37)
 Ba cheart go ndéanfaidh an Rialachán seo
 leanúnachas Ghréasán Imirce na hEorpa a áirithiú arna bhunú le Cinneadh 2008/381/CE
 ón gComhairle an 14 Bealtaine 2008 lenar bunaíodh Gréasán Imirce na
 hEorpa[19]
 agus cúnamh airgeadais a chur ar fáil atá riachtanach dá ngníomhaíochtaí i
 gcomhréir lena chuid cuspóirí agus cúraimí faoi mar atá leagtha amach sa
 Rialachán sin.
 (38)
 Dá réir sin ba cheart Cinneadh 2008/281/CE a
 aisghairm.
 (39)
 I bhfianaise chuspóir na ndreasachtaí airgeadais
 arna leithdháileadh ar na Ballstáit le haghaidh athlonnaithe agus athshuímh i
 bhfoirm cnapshuimeanna agus toisc nach bhfuil iontu ach codán beag de na
 costais iarbhír, ba cheart go ndéanfaí foráil leis an Rialachán seo le haghaidh
 maoluithe áirithe ar na rialacha maidir le hincháilitheacht caiteachais.
 (40)
 Ba cheart an chumhacht a tharmligean don Choimisiún
 gníomhartha a ghlacadh i gcomhréir le hAirteagal 290 den Chonradh ar
 Fheidhmiú an Aontais Eorpaigh d’fhonn forálacha an Rialacháin sin maidir le
 cnapshuimeanna le haghaidh athlonnaithe agus athshuímh, sainmhíniú ar
 ghníomhaíochtaí sonracha agus ar chomhthosaíochtaí athlonnaithe an Aontais a
 fhorlíonadh nó a leasú. Tá sé tábhachtach, go háirithe,
 go rachadh an Coimisiún i mbun comhairliúcháin iomchuí le linn a chuid oibre
 ullmhúcháin, lena n-áirítear comhairliúcháin ar leibhéal na saineolaithe. Ba
 cheart don Choimisiún a áirithiú, agus gníomhartha tarmligthe á n-ullmhú agus á
 dtarraingt suas aige, go ndéanfar na doiciméid ábhartha a tharchur an tráth
 céanna, go tráthúil agus go hiomchuí chuig Parlaimint na hEorpa agus chuig an
 gComhairle.
 (41)
 D’fhonn cur i bhfeidhm aonfhoirmeach, éifeachtúil
 agus tráthúil fhorálacha an Rialacháin sin a áirithiú, ba cheart cumhachtaí cur
 chun feidhme a thabhairt don Choimisiún. Ba cheart na cumhachtaí sin a
 fheidhmiú i gcomhréir le Rialachán (AE) Uimh. 182/2011 ó Pharlaimint na
 hEorpa agus ón gComhairle an 16 Feabhra 2011 lena leagtar síos na rialacha
 agus na prionsabail ghinearálta a bhaineann leis na meicníochtaí maidir le
 rialú ag na Ballstáit ar fheidhmiú cumhachtaí cur chun feidhme an Choimisiúin[20].
 (42)
 Ba cheart cistiú ó bhuiséad an Aontais a dhíriú ar
 ghníomhaíochtaí ina bhféadfadh idirghabháil an Aontais breis luacha a chur ar
 fáil i gcomparáid le gníomhaíocht na mBallstát ar a gconlán féin. Ós rud é go bhfuil deis níos fearr ag an Aontas Eorpach ná
 mar atá ag na Ballstáit creat a sholáthar chun dlúthpháirtíocht an Aontais a
 léiriú maidir le bainistiú sreabha imirce, ba cheart go gcuirfeadh an tacaíocht
 airgeadais dá bhforáiltear faoin Rialachán seo go mór le cumais náisiúnta agus
 an Aontais a neartú sa réimse seo go háirithe.
 (43)
 Ar mhaithe lena bhainistiú agus lena chur chun
 feidhme, ba cheart go mbeadh an Ciste mar chuid de chreat comhtháite lena
 gcuimseofaí an Rialachán seo agus Rialachán (AE) Uimh. [.../...] ó Pharlaimint
 na hEorpa agus ón gComhairle ina leagtar síos na forálacha ginearálta maidir
 leis an gCiste Tearmainn agus Imirce agus maidir leis an ionstraim le haghaidh
 tacaíochta airgeadais do chomhar póilíneachta, chun coireacht a chosc agus a
 chomhrac agus le haghaidh bainistíochta géarchéime[21].
 (44)
 Ós rud é nach féidir leis na Ballstáit cuspóir an
 Rialacháin seo, is é sin rannchuidiú le bainistíocht éifeachtach ar shreabha
 imirce san Aontas mar chuid den limistéar saoirse, slándála agus ceartais, i
 gcomhréir leis an gcomhbheartas maidir le tearmann, cosaint choimhdeach agus
 cosaint shealadach agus leis an gcomhbheartas maidir le hinimirce, a bhaint
 amach go leordhóthanach agus gur fearr a fhéadfar é a bhaint amach dá réir sin
 ar leibhéal an Aontais, féadfaidh an tAontas bearta a ghlacadh i gcomhréir
 le prionsabal na coimhdeachta mar atá leagtha amach in Airteagal 5 den
 Chonradh ar an Aontas Eorpach. I gcomhréir le prionsabal
 na comhréireachta, mar atá leagtha amach san Airteagal sin, ní théann an
 Rialachán seo níos faide ná mar is gá chun an cuspóir sin a chur i gcrích.
 (45)
 Ba cheart Cinneadh Uimh. 575/2007/CE ó
 Pharlaimint na hEorpa agus ón gComhairle an 23 Bealtaine 2007 lena
 mbunaítear an Ciste Eorpach um Dhídeanaithe don tréimhse 2008 go 2013[22] a aisghairm.
 (46)
 Ba cheart Cinneadh Uimh. 575/2007/CE ó
 Pharlaimint na hEorpa agus ón gComhairle an 23 Bealtaine 2007 lena
 mbunaítear an Ciste Eorpach um Fhilleadh don tréimhse 2008 go 2013[23] a aisghairm.
 (47)
 Ba cheart Cinneadh Uimh. 2007/435/CE ón
 gComhairle lena mbunaítear an Ciste Eorpach chun náisiúnaigh tríú tíortha a
 Lánpháirtiú don tréimhse 2007 go 2013[24]
 a aisghairm.
 (48)
 I gcomhréir le hAirteagal 3 den Phrótacal
 maidir le seasamh na Ríochta Aontaithe agus na hÉireann i dtaca leis an
 limistéar saoirse, slándála agus ceartais, atá i gceangal leis an gConradh ar
 an Aontas Eorpach agus leis an gConradh ar Fheidhmiú an Aontais Eorpaigh, agus
 gan dochar d’Airteagal 4 den Phrótacal sin, [níl Éire rannpháirteach
 i nglacadh an Rialacháin seo agus níl an Rialachán seo ina cheangal uirthi ná
 níl sí faoi réir a chur i bhfeidhm/ tá fógra tugtha ag Éirinn gur mian léi a
 bheith rannpháirteach i nglacadh agus i gcur i bhfeidhm an Rialacháin seo].
 (49)
 I gcomhréir le hAirteagal 3 den Phrótacal
 maidir le seasamh na Ríochta Aontaithe agus na hÉireann i dtaca leis an
 limistéar saoirse, slándála agus ceartais, atá i gceangal leis an gConradh ar
 an Aontas Eorpach agus leis an gConradh ar Fheidhmiú an Aontais Eorpaigh, agus
 gan dochar d’Airteagal 4 den Phrótacal sin, [níl an Ríocht Aontaithe
 rannpháirteach i nglacadh an Rialacháin seo agus níl an Rialachán seo ina
 cheangal uirthi ná níl sí faoi réir a chur i bhfeidhm/ tá fógra tugtha ag an
 Ríocht Aontaithe gur mian léi a bheith rannpháirteach i nglacadh agus i gcur i
 bhfeidhm an Rialacháin seo].
 (50)
 I gcomhréir le hAirteagal 1 agus le
 hAirteagal 2 den Phrótacal maidir le seasamh na Danmhairge atá i gceangal
 leis an gConradh ar an Aontas Eorpach agus leis an gConradh ar Fheidhmiú an
 Aontais Eorpaigh, ní bheidh an Danmhairg rannpháirteach i nglacadh an
 Rialacháin seo agus ní bheidh sé ina cheangal ar an Danmhairg ná ní bheidh sí
 faoi réir a chur i bhfeidhm.
 TAR ÉIS AN RIALACHÁN SEO A GHLACADH:
 CAIBIDIL I
 FORÁLACHA GINEARÁLTA
 Airteagal 1
 Cuspóir agus raon feidhme
 1. Bunaítear leis an Rialachán seo an Ciste
 Tearmainn agus Imirce (dá ngairtear ‘an Ciste’ anseo feasta), don tréimhse ó
 1 Eanáir 2014 go dtí 31 Nollaig 2020.
 2. Leagtar síos leis an Rialachán seo:
 (a)
 cuspóirí na tacaíochta airgeadais agus na
 ngníomhaíochtaí incháilithe;
 (b)
 an creat ginearálta chun gníomhaíochtaí incháilithe
 a chur chun feidhme;
 (c)
 na hacmhainní airgeadais atá ar fáil agus a
 ndáileadh;
 (d)
 na prionsabail agus an mheicníocht chun
 comhthosaíochtaí athlonnaithe an Aontais a bhunú;
 (e)
 cuspóirí, cúraimí agus
 comhdhéanamh Ghréasán Imirce na hEorpa.
 3. Déantar foráil sa Rialachán seo maidir le
 cur i bhfeidhm na rialacha atá leagtha amach i Rialachán (AE) Uimh. .../...
 [Rialachán Cothrománach].
 Airteagal 2
 Sainmhínithe
 Chun críocha an Rialacháin seo, beidh feidhm
 ag na sainmhínithe seo a leanas:
 (a)
 ciallaíonn ‘athlonnú' an próiseas trína
 ndéantar, ar iarratas ó Ard-Choimisinéir na Náisiún
 Aontaithe le haghaidh Dídeanaithe (UNHCR) bunaithe ar an
 ngá atá ag duine le cosaint idirnáisiúnta, náisiúnaigh tríú tíortha nó daoine
 gan stát a bhfuil an stádas sainithe ag Coinbhinsiún na Ginéive an
 28 Iúil 1951 agus a dtugtar cead dóibh cónaí mar dhídeanaithe i
 gceann amháin de na Ballstáit a aistriú ó thríú tír agus a shocrú i mBallstát
 ina dtugtar cead cónaithe dóibh agus ceann amháin de na stádais seo a leanas
 acu:
 (i) stádas dídeanaí de réir bhrí phointe (d)
 d’Airteagal 2 de Threoir 2004/83/CE, nó
 (ii) stádas
 faoina bhfaightear cearta agus tairbhí faoin dlí náisiúnta agus faoi dhlí an
 Aontais atá cosúil leis na cinn a fhaightear faoi stádas dídeanaí;
 (b)
 ciallaíonn ‘athshuíomh' an próiseas trína
 n-aistrítear daoine dá dtagraítear i bpointe (a) agus (b) d’Airteagal 4(1)
 ó Bhallstát a thug cosaint idirnáisiúnta dóibh chuig Ballstát eile ina dtabharfar
 cosaint choibhéiseach dóibh, nó an próiseas trína n-aistrítear daoine a thagann
 faoin gcatagóir dá dtagraítear i bpointe (c) d’Airteagal 4(1) ón mBallstát
 atá freagrach as scrúdú a dhéanamh ar a n-iarratas chuig Ballstát eile ina
 ndéanfar scrúdú ar a n-iarratas ar chosaint idirnáisiúnta.
 (c)
 ciallaíonn ‘náisiúnach tríú tír’ aon duine
 nach saoránach de chuid an Aontais é, de réir bhrí Airteagal 20(1) den
 Chonradh;
 (d)
 ciallaíonn 'mionaoiseach neamhthionlactha' aon
 náisiúnach tríú tír nó aon daoine gan stát faoi bhun 18 mbliana d'aois, a
 shroicheann nó a shroich críoch na mBallstát gan tionlacan duine fásta atá
 freagrach as/aisti de réir dhlí nó chleachtas náisiúnta an Bhallstáit lena
 mbaineann agus chomh fada agus nach dtógfar go héifeachtach faoi chúram an duine
 sin é nó í; cuirtear san áireamh mionaoiseach atá fágtha i riocht
 neamhthionlactha tar éis dó nó di teacht isteach i gcríoch na mBallstát;
 (e)
 ciallaíonn 'baill teaghlaigh' daoine atá ina
 ngaolta cleithiúnacha sa líne shliochtach nó atá sa líne shinsearach, lena
 n-áirítear leanaí uchtaithe, céilí, páirtithe neamhphósta a bhfuil caidreamh
 fadtéarmach atá fianaithe go cuí acu nó atá i bpáirtnéireacht cláraithe, más
 infheidhme faoi dhlí náisiúnta an Bhallstáit lena mbaineann;
 (f)
 ciallaíonn ‘staid éigeandála' staid a thig
 as:
 (i) brú trom imirce i gceann amháin nó níos
 mó de na Ballstáit arb é a príomhthréith sreabh mór díréireach de náisiúnaigh
 tríú tíortha a chuireann brú suntasach agus práinneach ar a saoráidí glactha
 agus coinneála agus ar a gcórais agus nósanna imeachta maidir le tearmann,
 (ii) cur chun feidhme meicníochtaí sealadacha
 cosanta de réir bhrí Threoir 2001/55/CE, nó
 (iii) brú trom imirce i dtríú tíortha ina
 bhfuil fuireach ar dhídeanaithe mar gheall ar theagmhais amhail forbairtí
 polaitiúla nó coinbhleachtaí.
 Airteagal 3
 Cuspóirí
 1. Is é cuspóir ginearálta an Chiste
 rannchuidiú le bainistiú éifeachtach sreabha imirce san Aontas mar chuid den
 limistéar saoirse, slándála agus ceartais, i gcomhréir leis an gcomhbheartas
 maidir le tearmann, cosaint choimhdeach agus cosaint shealadach agus leis an
 gcomhbheartas maidir le hinimirce.
 2. Laistigh dá
 chuspóir ginearálta seo, rannchuideoidh an Ciste leis na cuspóirí sonracha seo
 a leanas:
 (a)
 an Comhchóras Tearmainn Eorpach a neartú agus a
 fhorbairt, lena n-áirítear an diminsean seachtrach lena mbaineann;
 Déanfar baint amach an chuspóra a thomhas trí
 tháscairí, inter alia, leibhéal an fheabhsaithe maidir le coinníollacha
 glactha tearmainn, i gcáilíocht nósanna imeachta tearmainn, maidir le cóineasú
 na rátaí aitheantais ar fud na mBallstát, agus iarrachtaí athlonnaithe na
 mBallstát.
 (b)
 tacú le himirce dhleathach chuig an Aontas de réir
 riachtanais eacnamaíocha agus shóisialta na mBallstát agus
 lánpháirtiú éifeachtach náisiúnach tríú tír a chur cinn, lena n-áirítear
 iarrthóirí tearmainn agus tairbhithe cosanta idirnáisiúnta;
 Déanfar baint amach an chuspóra seo a thomhas trí
 tháscairí, inter alia, leibhéal rannpháirtíocht mhéadaithe de
 náisiúnaigh tríú tíortha i bpróisis fhostaíochta, oideachais agus
 dhaonlathacha.
 (c)
 straitéisí córa agus éifeachtúla um fhilleadh sna
 Ballstáit a fheabhsú agus béim ar inbhuanaitheacht an fhillte agus ar athcheadú
 isteach éifeachtúil chuig na tíortha tionscnaimh;
 Déanfar baint amach an chuspóra seo a thomhas trí
 tháscairí, inter alia, líon na dteifeach fillte.
 (d)
 an dlúthpháirtíocht agus comhroinnt freagrachta
 idir na Ballstáit a fheabhsú, go háirithe i dtaca leis na Ballstáit sin is mó a
 ndéanann sreabha imirce agus tearmainn difear dóibh.
 Déanfar baint amach an chuspóra seo a thomhas trí
 tháscairí, inter alia, leibhéal an chúnaimh fhrithpháirtigh idir na
 Ballstáit lena n-áirítear comhar praiticiúil agus athshuíomh.
 Airteagal 4
 Spriocghrúpaí
 1. Rannchuideoidh an Ciste le maoiniú
 gníomhaíochtaí a dhíríonn ar aon cheann nó níos mó de na catagóirí daoine a
 leanas:
 (a)
 aon náisiúnach tríú tír nó aon duine gan stát a
 bhfuil an stádas sainithe ag Coinbhinsiún na Ginéive agus a dtugtar cead dóibh
 cónaí mar dhídeanaí i gceann amháin de na Ballstáit;
 (b)
 aon náisiúnach tríú tír nó aon duine gan stát a
 fhaigheann cineál cosanta coimhdí de réir bhrí Threoir 2004/83/CE;
 (c)
 aon náisiúnach tríú tír nó aon duine gan stát a
 bhfuil iarratas déanta acu ar cheann amháin de na cineálacha cosanta dá
 dtagraítear i bpointí (a) agus (b);
 (d)
 aon náisiúnach tríú tír nó aon duine gan stát a fhaigheann
 cosaint shealadach de réir bhrí Threoir 2001/55/CE;
 (e)
 aon náisiúnach tríú tír nó aon duine gan stát atá á
 athlonnú nó a athlonnaíodh i mBallstát;
 (f)
 aon náisiúnach tríú tír a bhfuil cónaí orthu go
 dlíthiúil i mBallstát nó atá i mbun cónaí dlíthiúil a fháil i mBallstát;
 (g)
 aon náisiúnach tríú tír atá ar
 chríoch tríú tír agus a bhfuil sé i gceist aige/aici dul ar imirce chuig an
 Aontas agus a chomhlíonann bearta sonracha réamhimeachta agus coinníollacha atá
 leagtha amach sa dlí náisiúnta, lena n-áirítear na cinn sin a bhaineann leis an
 gcumas lánpháirtiú i sochaí Ballstáit;
 (h)
 aon náisiúnach tríú tír nach bhfuair Cinneadh críochnaitheach
 diúltach go fóill maidir lena n-iarratas ar fhanacht, ar chónaí dlíthiúil nó ar
 chosaint idirnáisiúnta i mBallstát agus a fhéadfaidh rogha a dhéanamh úsáid a
 bhaint as filleadh deonach, ar an gcoinníoll nach bhfuair siad náisiúntacht nua
 agus nár fhág siad críoch an Bhallstáit sin;
 (i)
 aon náisiúnach tríú tír a bhfuil cead fanachta acu,
 cónaí orthu go dlíthiúil nó cineál cosanta idirnáisiúnta acu de réir bhrí Threoir 2004/83/CE
 nó a bhfuil cosaint shealadach acu de réir bhrí Threoir 2001/55/CE i
 mBallstát, agus a roghnaíonn leas a bhaint as filleadh deonach, ar an
 gcoinníoll nach bhfuair siad náisiúntacht nua agus nár fhág siad críoch an
 Bhallstáit sin;
 (j)
 aon náisiúnach tríú tír nach gcomhallann nó nach
 gcomhallann a thuilleadh na coinníollacha maidir le hiontráil agus fanacht i
 mBallstát.
 2. Beidh an spriocghrúpa comhdhéanta de bhaill
 teaghlaigh na ndaoine dá dtagraítear thuas, nuair is iomchuí, agus sa mhéid is
 go bhfuil feidhm ag na coinníollacha céanna.
 CAIBIDIL II
 COMHCHÓRAS TEARMAINN EORPACH
 Airteagal 5
 Córais ghlactha agus tearmainn
 1. Faoi chuimsiú an chuspóra shonraigh atá
 sainmhínithe i bpointe (a) d’Airteagal 3(2), agus i bhfianaise chonclúidí
 comhaontaithe an idirphlé beartais dá bhforáiltear in
 Airteagal 13 den Rialachán (AE) Uimh. .../... [Rialachán Cothrománach], tacóidh an Ciste le gníomhaíochtaí tacaíochta a dhíríonn ar dhaoine
 dá dtagraítear i bpointí (a) go (e) d’Airteagal 4(1) agus a bhaineann, go
 háirithe, le ceann amháin nó níos mó de na nithe seo a leanas:
 (a)
 cabhair ábhartha, oideachas, oiliúint, seirbhísí
 tacaíochta, cúram sláinte agus cúram síceolaíoch a sholáthar;
 (b)
 cúnamh sóisialta, faisnéis nó cabhair le
 foirmiúlachtaí riaracháin nó foirmiúlachtaí breithiúnacha agus faisnéis nó
 comhairleoireacht maidir le torthaí féideartha an nós imeachta maidir le
 tearmann, lena n-áirítear maidir le gnéithe amhail filleadh deonach a
 sholáthar;
 (c)
 cúnamh dlíthiúil agus cúnamh teanga a sholáthar;
 (d)
 cúnamh sonrach do dhaoine leochaileacha amhail
 mionaoisigh, mionaoisigh neamhthionlactha, daoine faoi mhíchumas, daoine
 scothaosta, mná torracha, tuismitheoirí aonair a bhfuil leanaí mionaoiseacha
 acu, íospartaigh na gáinneála, daoine a bhfuil tinnis fhisiciúla
 thromchúiseacha, meabhairghalair nó neamhoird iarthrámaigh orthu, agus daoine a
 d'fhulaing céasadh, éigniú nó foirmeacha tromchúiseacha eile foréigin
 shíceolaíoch, fhisiciúil nó ghnéasaigh;
 (e)
 faisnéis do phobail áitiúla chomh maith le
 hoiliúint do bhaill foirne na n-údarás áitiúil, a bheidh ag idirghníomhú leis
 na daoine sin a bheidh á nglacadh isteach;
 (f)
 soláthar gníomhaíochtaí lánpháirtíochta ón liosta
 atá leagtha amach in Airteagal 9(1), i gcás ina ndéantar é sin in éineacht
 le glacadh na ndaoine dá dtagraítear i bpointí (a) go (e)
 d’Airteagal 4(1).
 2. Sna Ballstáit nua a bheidh ag teacht
 isteach san AE amhail an 1 Eanáir 2013 agus i mBallstáit a bhfuil
 easnaimh shonracha struchtúracha ag bagairt orthu i réimse an bhonneagair
 chóiríochta agus na seirbhísí cóiríochta, de bhreis ar na gníomhaíochtaí
 incháilithe atá liostaithe faoi mhír 1, féadfaidh an Ciste tacú le
 gníomhaíochtaí freisin a dhíríonn ar na nithe seo a leanas:
 (a)
 bonneagar agus seirbhísí cóiríochta a bhunú, a
 fhorbairt agus a fheabhsú;
 (b)
 struchtúir riaracháin, córais agus oiliúint foirne
 a chur ar bun chun rochtain rianúil ar nósanna imeachta tearmainn d’iarrthóirí
 tearmainn agus nósanna imeachta tearmainn ardchaighdeáin agus éifeachtúil a
 áirithiú.
 Airteagal 6
 Cumas na mBallstát chun forbairt,
 faireachán agus meastóireacht a dhéanamh ar a mbeartas tearmainn
 Faoi chuimsiú an chuspóra shonraigh atá
 sainmhínithe i bpointe (a) d’Airteagal 3(2) agus i bhfianaise chonclúidí
 comhaontaithe an idirphlé beartais dá bhforáiltear in
 Airteagal 13 den Rialachán (AE) Uimh. .../... [Rialachán Cothrománach], beidh na gníomhaíochtaí seo a leanas incháilithe go háirithe:
 (a)
 gníomhaíochtaí a fheabhsaíonn cumas na mBallstát
 sonraí agus staidreamh maidir le nósanna imeachta tearmainn, cumais ghlactha,
 gníomhaíochtaí athlonnaithe agus athshuímh a bhailiú, a scaipeadh agus anailís
 a dhéanamh orthu;
 (b)
 gníomhaíochtaí a chuireann go díreach le
 meastóireacht a dhéanamh ar bheartais tearmainn, amhail measúnuithe náisiúnta
 tionchair, suirbhéanna i measc spriocghrúpaí, táscairí agus tagarmharcáil a
 fhorbairt.
 Airteagal 7
 Athlonnú agus athshuíomh
 Faoi chuimsiú an chuspóra shonraigh atá
 sainmhínithe i bpointí (a) agus (d) d’Airteagal 3(2), agus i bhfianaise
 chonclúidí comhaontaithe an idirphlé beartais dá
 bhforáiltear in Airteagal 13 den Rialachán (AE) Uimh. .../... [Rialachán
 Cothrománach], tacóidh an Ciste, go háirithe, leis na
 gníomhaíochtaí seo a leanas a bhaineann le hathlonnú daoine dá dtagraítear i
 bpointe (e) d’Airteagal 4 agus le daoine dá dtagraítear i bpointí
 (a), (b) agus (c) d’Airteagal 4(1):
 (a)
 cláir náisiúnta athlonnaithe agus athshuímh a bhunú
 agus a fhorbairt;
 (b)
 bonneagar agus seirbhísí iomchuí a fhorbairt chun
 cur chun feidhme rianúil agus éifeachtach na ngníomhaíochtaí athlonnaithe agus
 athshuímh a áirithiú;
 (c)
 struchtúir, córais agus oiliúint foirne a chur ar
 bun chun misin chuig na tríú tíortha nó chuig Ballstáit eile a stiúradh, chun
 agallaimh, scagthástáil liachta agus grinnfhiosrúchán slándála a dhéanamh;
 (d)
 measúnú a dhéanamh ar aon chásanna féideartha
 athlonnaithe nó athshuímh ag údaráis inniúla na mBallstát, amhail misin chuig
 an tríú tír nó chuig Ballstát eile, agallaimh, scagthástáil liachta agus
 grinnfhiosrúchán slándála a stiúradh;
 (e)
 measúnú sláinte agus cóireáil leighis
 réamhimeachta, soláthairtí ábhartha réamhimeachta, bearta faisnéise
 réamhimeachta agus socruithe taistil, lena n-áirítear soláthar seirbhísí
 coimhdeachta liachta;
 (f)
 faisnéis agus cúnamh ar shroicheadh áite dóibh,
 lena n-áirítear seirbhísí ateangaireachta;
 (g)
 neartú a dhéanamh ar bhonneagar agus ar sheirbhísí
 sna tíortha atá ainmnithe chun Cláir Chosanta Réigiúnacha a chur chun feidhme
 iontu.
 CAIBIDIL III
 NÁISIÚNAIGH TRÍÚ TÍORTHA A LÁNPHÁIRTIÚ
 AGUS IMIRCE DHLEATHACH
 Airteagal 8
 Bearta inimirce agus réamhimeachta
 D’fhonn éascú a dhéanamh ar imirce dhleathach
 chuig an Aontas agus daoine dá dtagraítear i bpointe (g) d’Airteagal 4(1)
 a ullmhú níos fearr chun a lánpháirtithe sa tsochaí ghlactha faoi chuimsiú na
 gcuspóirí sonracha atá sainmhínithe i bpointe (b) d’Airteagal 3(2) agus i
 bhfianaise chonclúidí an idirphlé beartais dá bhforáiltear
 in Airteagal 13 den Rialachán (AE) Uimh. .../... [Rialachán Cothrománach], beidh na gníomhaíochtaí seo a leanas, a dhéanfar sa tír thionscnaimh,
 incháilithe go háirithe:
 (a)
 pacáistí faisnéise agus feachtais mhúscailte
 feasachta, lena n-áirítear trí chumarsáid agus theicneolaíocht na faisnéise
 agus trí shuíomhanna Gréasáin atá furasta le húsáid;
 (b)
 measúnú a dhéanamh ar scileanna agus ar
 cháilíochtaí agus feabhsú trédhearcachta agus comhionannais scileanna agus
 cáilíochtaí ina dtíortha tionscnaimh;
 (c)
 gairmoiliúint;
 (d)
 cúrsaí cuimsitheacha insealbhaithe saoránachta agus
 teagasc cuimsitheach teanga.
 Airteagal 9
 Bearta lánpháirtíochta ar an leibhéal
 áitiúil agus réigiúnach
 1. Faoi chuimsiú an chuspóra shonraigh atá
 sainmhínithe i bpointe (b) d’Airteagal 3(2), déanfar gníomhaíochtaí
 incháilithe faoi chuimsiú straitéisí comhsheasmhacha, arna gcur chun feidhme ag
 eagraíochtaí neamhrialtasacha, ag údaráis áitiúla nó réigiúnacha agus arna
 gceapadh go sonrach chun na daoine dá dtagraítear i bpointí (a) go (g) d’Airteagal 4(1)
 a lánpháirtiú, ar an leibhéal áitiúil nó ar an leibhéal réigiúnach, mar is cuí.
 Sa chomhthéacs sin, cuirfear san áireamh i mbearta
 incháilithe na nithe seo a leanas go háirithe:
 (a)
 na straitéisí lánpháirtíochta sin a bhunú agus a
 fhorbairt, lena n-áirítear anailís riachtanas, táscairí agus meastóireacht a
 fheabhsú;
 (b)
 comhairle agus cúnamh i réimsí amhail tithíocht,
 acmhainn cothabhála, treoir riaracháin agus dlíthiúil, cúram leighis,
 síceolaíoch agus sóisialta, cúram leanaí;
 (c)
 gníomhaíochtaí chun náisiúnaigh
 tríú tír a thabhairt isteach sa tsochaí ghlactha agus gníomhaíochtaí a
 chuireann ar a gcumas dul i dtaithí uirthi, chun iad a chur ar an eolas maidir
 lena gcearta agus lena n-oibleagáidí, chun a bheith rannpháirteach sa saol
 sibhialta agus cultúrtha agus chun na luachanna atá cumhdaithe sa Chairt um
 Chearta Bunúsacha an Aontais Eorpaigh a chomhroinnt;
 (d)
 bearta a dhíríonn ar oideachas,
 lena n-áirítear oiliúint teanga agus réamhghníomhaíochtaí chun rochtain ar
 mhargadh an tsaothair a éascú;
 (e)
 gníomhaíochtaí atá ceaptha chun
 féinchumhachtú a chur chun cinn agus chun cur ar chumas na náisiúnach tríú tír
 a gcuid a shaothrú;
 (f)
 gníomhaíochtaí a chuireann chun
 cinn teagmháil fhóinteach agus idirphlé cuiditheach idir náisiúnaigh tríú tír
 agus an tsochaí ghlactha agus gníomhaíochtaí chun an chaoi a nglacann an
 tsochaí ghlactha leo a fheabhsú, lena n-áirítear trí rannpháirtíocht na meán
 cumarsáide;
 (g)
 gníomhaíochtaí a chuireann chun
 cinn comhionannas rochtana agus torthaí maidir leis na déileálacha a bhíonn ag
 náisiúnaigh tríú tíortha le seirbhísí poiblí agus príobháideacha, lena
 n-áirítear na seirbhísí a chur in oiriúint chun déileáil le náisiúnaigh tríú
 tíortha;
 (h)
 forbairt acmhainní na n-eagraíochtaí cur chun
 feidhme, lena n-áirítear taithí agus dea-chleachtais a mhalartú, agus líonrú.
 2. Cuirfear san áireamh sna gníomhaíochtaí dá
 dtagraítear i mír 1 riachtanais shonracha na gcatagóirí éagsúla de náisiúnaigh
 tríú tíortha agus a mbaill teaghlaigh, lena n-áirítear na daoine sin a thagann
 isteach nó a bhfuil cónaí orthu chun críocha fostaíochta nó féinfhostaíochta
 agus athaontaithe teaghlaigh, tairbhithe cosanta idirnáisiúnta, iarrthóirí
 tearmainn, daoine athlonnaithe nó athshuite agus grúpaí leochaileacha
 imirceach, go háirithe mionaoisigh, mionaoisigh neamhthionlactha, daoine faoi
 mhíchumas, daoine scothaosta, mná torracha, tuismitheoirí aonair a bhfuil
 leanaí mionaoiseacha acu, íospartaigh na gáinneála, agus daoine a d’fhulaing
 céasadh, éigniú nó foirmeacha tromchúiseacha eile d’fhoréigean síceolaíoch,
 fisiciúil nó gnéasach.
 3. Tharlódh go mbeidh saoránaigh Bhallstáit a
 bhfuil cúlra imirce acu, rud a chiallaíonn gur náisiúnach tríú tír duine amháin
 dá dtuismitheoirí ar a laghad (i.e. máthair nó athair) san áireamh le
 gníomhaíochtaí dá dtagraítear i mír 1, más iomchuí.
 4. D’fhonn na
 gníomhaíochtaí dá dtagraítear i mír 1 a chlárú agus a chur chun feidhme, ba
 cheart go mbeadh údaráis arna n-ainmniú ag Ballstáit d’fhonn idirghabhálacha
 Chiste Sóisialta na hEorpa a bhainistiú san áireamh leis an gcomhpháirtíocht dá
 dtagraítear in Airteagal 12 den Rialachán (AE)
 Uimh. .../... [Rialachán Cothrománach].
 Airteagal 10
 Bearta forbartha acmhainní
 Faoi chuimsiú an chuspóra shonraigh atá
 sainmhínithe i bpointe (b) d’Airteagal 3(2) agus i bhfianaise chonclúidí
 comhaontaithe an idirphlé beartais dá bhforáiltear in
 Airteagal 13 den Rialachán (AE) Uimh. .../... [Rialachán Cothrománach], beidh na gníomhaíochtaí seo a leanas, go háirithe, incháilithe:
 (a)
 straitéisí a chuireann imirce dhleathach chun cinn
 a fhorbairt d’fhonn forbairt agus cur chun feidhme nósanna imeachta solúbtha
 maidir le ligean isteach a éascú, inter alia, trí thacú le comhar idir
 gníomhaireachtaí earcaíochta agus seirbhísí fostaíochta ó Bhallstáit agus ó
 thríú tíortha, chomh maith le tacú le Ballstáit agus dlí imirce an Aontais á
 chur chun feidhme acu, le próisis chomhairliúcháin le páirtithe leasmhara
 ábhartha agus comhairle na saineolaithe nó malartuithe faisnéise maidir le
 cineálacha cur chuige a dhíríonn ar náisiúntachtaí ar leith nó ar chatagóirí ar
 leith de náisiúnaigh tríú tíortha i ndáil le riachtanais mhargaí an tsaothair;
 (b)
 acmhainn na mBallstát a neartú chun a straitéisí, a
 mbeartais agus a mbearta imirce a fhorbairt agus a chur chun feidhme agus chun
 faireachán agus meastóireacht a dhéanamh orthu ar fud na leibhéal agus na rann
 éagsúil riaracháin, go háirithe feabhas a chur ar a gcumas chun sonraí agus
 staidreamh maidir le nósanna imeachta agus sreabha imirce, ceadanna cónaithe
 agus forbairt uirlisí faireacháin, scéimeanna meastóireachta, táscairí agus
 tagarmharcáil chun tomhas a dhéanamh ar mhórghníomhartha na straitéisí sin a
 bhailiú, a scaipeadh agus anailís a dhéanamh orthu;
 (c)
 acmhainní idirchultúrtha na n-eagraíochtaí cur chun
 feidhme a sholáthraíonn seirbhísí poiblí agus príobháideacha a fhorbairt
 tuilleadh, lena n-áirítear institiúidí oideachais, malartú taithí agus
 dea-chleachtais, comhar agus líonrú a chur chun cinn;
 (d)
 struchtúir inbhuanaithe eagraíochtúla a fhorbairt
 maidir le lánpháirtiú agus bainistiú éagsúlachta, go háirithe trí bhíthin
 comhair idir páirtithe leasmhara éagsúla a chuireann ar chumas oifigeach ar
 leibhéil éagsúla d’údaráis náisiúnta faisnéis a ghnóthú go tapa maidir le
 taithí agus dea-chleachtais in áiteanna eile agus, más féidir, acmhainní a
 chomhthiomsú;
 (e)
 cur le próiseas dinimiciúil dhá bhealach
 idirghníomhaíochta frithpháirtí, a bheadh mar bhonn le straitéisí
 lánpháirtíochta ar an leibhéal áitiúil agus réigiúnach trí fhorbairt a dhéanamh
 ar ardáin chun dul i gcomhairle le náisiúnaigh tríú tíortha, faisnéis a
 mhalartú idir páirtithe leasmhara agus ar ardáin idirphlé idirchultúrtha agus
 reiligiúnaigh idir pobail na náisiúnach tríú tír nó idir na pobail sin agus an
 tsochaí ghlactha nó idir na pobail sin agus údaráis cheaptha beartais agus
 údaráis chinnteoireachta.
 CAIBIDIL IV
 FILLEADH
 Airteagal 11
 Bearta
 a ghabhann le nósanna imeachta maidir le filleadh
 Faoi chuimsiú an chuspóra shonraigh atá
 sainmhínithe i bpointe (c) d’Airteagal 3(2) agus i bhfianaise chonclúidí
 comhaontaithe an idirphlé beartais dá bhforáiltear in
 Airteagal 13 den Rialachán (AE) Uimh. .../... [Rialachán Cothrománach], tacóidh an Ciste le gníomhaíochtaí tacaíochta a dhíríonn ar dhaoine
 dá dtagraítear i bpointí (h) go (j) d’Airteagal 4(1) agus a bhaineann, go
 háirithe, le ceann amháin nó níos mó de na nithe seo a leanas:
 (a)
 bonneagar nó seirbhísí cóiríochta nó coinníollacha
 glactha nó coinneála a fheabhsú;
 (b)
 struchtúir riaracháin, córais agus oiliúint foirne
 a bhunú chun nósanna imeachta maidir le filleadh atá rianúil a áirithiú;
 (c)
 cabhair ábhartha, cúram sláinte agus síceolaíoch a
 sholáthar;
 (d)
 cúnamh sóisialta, faisnéis nó cúnamh le
 foirmiúlachtaí riaracháin agus/nó foirmiúlachtaí breithiúnacha agus faisnéis nó
 comhairleoireacht a sholáthar;
 (e)
 cúnamh dlíthiúil agus cúnamh teanga a sholáthar;
 (f)
 cúnamh sonrach do dhaoine leochaileacha amhail
 mionaoisigh, mionaoisigh neamhthionlactha, daoine faoi mhíchumas, daoine
 scothaosta, mná torracha, tuismitheoirí aonair a bhfuil leanaí mionaoiseacha
 acu, íospartaigh na gáinneála, agus daoine a d'fhulaing céasadh, éigniú nó
 foirmeacha tromchúiseacha eile foréigin shíceolaíoch, fhisiciúil nó ghnéasaigh.
 Airteagal 12
 Bearta
 um fhilleadh
 Faoi chuimsiú an chuspóra shonraigh atá
 sainmhínithe i bpointe (c) d’Airteagal 3(2) agus i bhfianaise chonclúidí
 comhaontaithe an idirphlé beartais dá bhforáiltear in
 Airteagal 13 den Rialachán (AE) Uimh. .../... [Rialachán Cothrománach], tacóidh an Ciste le gníomhaíochtaí tacaíochta a dhíríonn ar dhaoine
 dá dtagraítear i bpointí (h) go (j) d’Airteagal 4(1) agus a bhaineann, go
 háirithe, le ceann amháin nó níos mó de na nithe seo a leanas:
 (a)
 comhar le húdaráis chonsalacha agus le seirbhísí
 inimirce na dtríú tíortha d’fhonn doiciméid taistil a fháil, aisdúichiú a éascú
 agus athligean isteach a áirithiú;
 (b)
 bearta maidir le filleadh deonach cuidithe, lena
 n-áirítear scrúduithe agus cúnamh leighis, socruithe taistil, ranníocaíochtaí
 airgeadais, comhairleoireacht agus cúnamh roimh dóibh filleadh agus ina
 dhiaidh;
 (c)
 bearta chun tús a chur le próiseas an lánpháirtithe
 i leith forbairt phearsanta an teifigh fhillte, amhail dreasachtaí airgid,
 oiliúint, socrúchán agus cúnamh fostaíochta agus tacaíocht tosaithe i leith
 gníomhaíochtaí eacnamaíocha;
 (d)
 áiseanna agus seirbhísí i dtríú tíortha a
 áirithíonn cóiríocht shealadach agus glacadh iomchuí ar shroicheadh áite dóibh;
 (e)
 cúnamh sonrach do dhaoine
 leochaileacha amhail mionaoisigh, mionaoisigh neamhthionlactha, daoine faoi
 mhíchumas, daoine scothaosta, mná torracha, tuismitheoirí aonair a bhfuil
 leanaí mionaoiseacha acu, íospartaigh na gáinneála, agus daoine a d'fhulaing
 céasadh, éigniú nó foirmeacha tromchúiseacha eile foréigin shíceolaíoch,
 fhisiciúil nó ghnéasaigh.
 Airteagal 13
 Comhar
 praiticiúil agus bearta forbartha acmhainní
 Faoi chuimsiú an chuspóra shonraigh atá
 sainmhínithe i bpointe (c) d’Airteagal 3(2) agus i bhfianaise chonclúidí
 comhaontaithe an idirphlé beartais dá bhforáiltear in
 Airteagal 13 den Rialachán (AE) Uimh. .../... [Rialachán Cothrománach], beidh na gníomhaíochtaí seo a leanas, go háirithe, incháilithe:
 (a)
 gníomhaíochtaí chun an comhar oibríochtúil idir
 seirbhísí um fhilleadh na mBallstát a chur chun cinn agus a neartú, lena
 n-áirítear maidir le comhar le húdaráis chonsalacha agus seirbhísí inimirce na
 dtríú tíortha;
 (b)
 gníomhaíochtaí chun tacú le comhar idir seirbhísí
 um fhilleadh ó Bhallstáit agus ó thríú tíortha, lena n-áirítear bearta a
 dhíríonn ar chumais na dtríú tíortha chun na gníomhaíochtaí sin maidir le
 hathligean isteach agus le hath-lánpháirtiú a stiúradh faoi chuimsiú na
 gcomhaontuithe um athligean isteach;
 (c)
 gníomhaíochtaí a fheabhsaíonn an cumas beartais um
 fhilleadh atá éifeachtach agus inbhuanaithe a fhorbairt, go háirithe trí
 fhaisnéis faoin staid i dtíortha a bhfillte agus dea-chleachtas a mhalartú, trí
 thaithí a roinnt agus acmhainní a chomhthiomsú idir Ballstáit;
 (d)
 gníomhaíochtaí a fheabhsaíonn an cumas sonraí agus
 staidreamh maidir le nósanna imeachta um fhilleadh agus bearta um fhilleadh a
 bhailiú, a scaipeadh agus anailís a dhéanamh orthu agus a fheabhsaíonn cumais
 ghlactha agus choinneála, daoine a chur ar ais ar bhonn éigeantach agus
 deonach, faireachán agus ath-lánpháirtiú;
 (e)
 gníomhaíochtaí a chuireann go díreach le
 meastóireacht a dhéanamh ar bheartais um fhilleadh, amhail measúnuithe
 náisiúnta tionchair, suirbhéanna i measc spriocghrúpaí, táscairí agus
 tagarmharcáil a fhorbairt.
 CAIBIDIL V
 CREAT
 AIRGEADAIS AGUS CUR CHUN FEIDHME
 Airteagal 14
 Acmhainní
 foriomlána agus cur chun feidhme
 1. Is ionann na hacmhainní foriomlána chun an
 Rialachán seo a chur chun feidhme agus EUR 3,869 milliún.
 2. Údaróidh an t‐údarás buiséadach na
 leithreasaí don Chiste ar bhonn bliantúil faoi chuimsiú theorainneacha an
 chreata airgeadais.
 3. Cuirfear na hacmhainní foriomlána chun
 feidhme trí bhíthin na modhanna seo a leanas:
 (a)
 cláir náisiúnta, i gcomhréir le hAirteagal 20;
 (b)
 gníomhaíochtaí an Aontais, i gcomhréir le
 hAirteagal 21;
 (c)
 cúnamh éigeandála, i gcomhréir le
 hAirteagal 22;
 (d)
 Gréasán Imirce na hEorpa, i gcomhréir le
 hAirteagal 23;
 (e)
 cúnamh teicniúil, i gcomhréir le
 hAirteagal 24.
 4. Cuirfear na
 hacmhainní foriomlána a chuirfear ar fáil faoin Rialachán seo chun feidhme faoi
 bhainistíocht chomhpháirteach i gcomhréir le [pointe (b) d’Airteagal 55(1)
 den Rialachán Airgeadais Nua].[25],
 cé is moite de ghníomhaíochtaí an Aontais dá dtagraítear in Airteagal 21,
 den chúnamh éigeandála dá dtagraítear in Airteagal 22, de Ghréasán Imirce
 na hEorpa dá dtagraítear in Airteagal 23, agus den chúnamh teicniúil dá
 dtagraítear in Airteagal 24.
 5. Úsáidfear na hacmhainní foriomlána go
 táscach mar seo a leanas:
 (a)
 EUR 3,232 milliún le haghaidh chláir náisiúnta
 na mBallstát;
 (b)
 EUR 637 milliún le haghaidh ghníomhaíochtaí an
 Aontais, cúnaimh éigeandála, Ghréasán Imirce na hEorpa agus chúnamh teicniúil
 an Choimisiúin.
 Airteagal 15
 Acmhainní
 le haghaidh gníomhaíochtaí incháilithe sna Ballstáit
 1. Leithdháilfear EUR 3,232 milliún ar na
 Ballstáit go táscach mar seo a leanas:
 (a)
 EUR 2,372 milliún mar a léirítear in Iarscríbhinn
 I;
 (b)
 EUR 700 milliún bunaithe ar an meicníocht
 leithdháilte le haghaidh gníomhaíochtaí sonracha dá dtagraítear in
 Airteagal 16, le haghaidh Chlár Athlonnaithe an Aontais dá dtagraítear in
 Airteagal 17 agus le haghaidh athshuímh dá dtagraítear in Airteagal 18;
 (c)
 EUR 160 milliún faoi chuimsiú an
 athbhreithnithe mheántéarma agus ón tréimhse amhail bliain bhuiséid 2018, chun
 athruithe tábhachtacha ar shreabha imirce a chur san áireamh nó chun aghaidh a
 thabhairt ar na cuspóirí sonracha arna mbunú ag an gCoimisiún mar a fhoráiltear
 in Airteagal 19.
 2. Tacóidh an tsuim
 dá dtagraítear i bpointe (b) de mhír 1 leo seo a leanas:
 (a)
 gníomhaíochtaí sonracha atá liostaithe in
 Iarscríbhinn II,
 (b)
 athlonnú daoine dá dtagraítear i bpointe (e)
 d’Airteagal 4 agus athshuíomh daoine dá dtagraítear i bpointí (a), (b)
 agus (c) d’Airteagal 4(1).
 Airteagal 16
 Acmhainní
 le haghaidh gníomhaíochtaí sonracha
 1. Tharlódh go ndéanfar suim bhreise dá
 dtagraítear i bpointe (a) d’Airteagal 15(2) a leithdháileadh ar na
 Ballstáit ar an gcoinníoll go bhfuil an tsuim comharthaithe dá réir sa chlár
 agus go mbainfear úsáid aisti chun gníomhaíochtaí sonracha a chur chun feidhme.
 Tá na Gníomhaíochtaí sonracha sin liostaithe in
 Iarscríbhinn II.
 2. D’fhonn forbairtí
 beartais nua a thabhairt san áireamh, ní foláir nó go dtabharfar cumhacht don
 Choimisiún gníomhartha tarmligthe a ghlacadh i gcomhréir le hAirteagal 26
 d’fhonn Iarscríbhinn II a leasú i gcomhthéacs an athbhreithnithe mheántéarma.
 Ar bhonn an liosta athbhreithnithe de ghníomhaíochtaí sonracha, féadfaidh na
 Ballstáit suim bhreise, mar atá leagtha síos i mír 1, a fháil, faoi réir na
 n-acmhainní atá ar fáil.
 3. Déanfar na suimeanna breise dá dtagraítear
 i mír 1 agus i mír 2 a leithdháileadh ar na Ballstáit sna cinntí maoiniúcháin
 aonair lena bhfaomhtar nó lena leasaítear a gclár náisiúnta i gcomhthéacs an
 athbhreithnithe mheántéarma de réir an nós imeachta atá leagtha síos in
 Airteagal 14 agus in Airteagal 15 de Rialachán
 (AE) Uimh. .../... [Rialachán Cothrománach]. Ní úsáidfear na suimeanna sin ach amháin le haghaidh na
 ngníomhaíochtaí sonracha sin a chur chun feidhme.
 Airteagal 17
 Acmhainní
 le haghaidh Chlár Athlonnaithe an Aontais
 1. Gheobhaidh na
 Ballstáit, de bhreis ar a leithdháileadh arna ríomh i gcomhréir le pointe (a)
 d’Airteagal 15(1), suim bhreise gach re bliain faoi mar atá leagtha amach
 i bpointe (b) d’Airteagal 15(2) bunaithe ar chnapshuim EUR 6,000 le
 haghaidh gach duine athlonnaithe.
 2. Déanfar an chnapshuim dá dtagraítear i mír
 1 a mhéadú go EUR 10,000 i gcás gach duine arna athlonnú de réir
 chomhthosaíochtaí athlonnaithe an Aontais a bhunaítear de bhun mhír 3 agus mhír
 4 agus atá liostaithe in Iarscríbhinn III.
 3. Tabharfar
 cumhacht don Choimisiún gníomhartha tarmligthe a ghlacadh i gcomhréir le
 hAirteagal 26 chun comhthosaíochtaí athlonnaithe an AE a shainiú gach re
 bliain ar bhonn na gcatagóirí ginearálta seo a leanas:
 –
 daoine ó thír nó ó réigiún atá ainmnithe chun Clár
 Cosanta Réigiúnach a chur chun feidhme;
 –
 daoine ó thír nó ó réigiún atá sainaitheanta i
 réamhaisnéis athlonnaithe an UNHCR agus i gcás ina mbeadh tionchar suntasach ag
 comhghníomhaíocht an Aontais maidir le dul i ngleic leis na riachtanais
 chosanta;
 –
 daoine a bhaineann le catagóir ar leith a thagann
 faoi chuimsiú chritéir athlonnaithe an UNHCR.
 4. Áireofar i gcomhthosaíochtaí athlonnaithe
 an Aontais na grúpaí leochaileacha dídeanaithe seo a leanas i gcás ar bith agus
 cáileoidh siad le haghaidh na cnapshuime dá bhforáiltear i mír 2 :
 –
 mná agus leanaí i mbaol,
 –
 mionaoisigh neamhthionlactha,
 –
 daoine ag a bhfuil riachtanais leighis nach féidir
 aghaidh a thabhairt orthu ach amháin trí bhíthin iad a athlonnú,
 –
 daoine a bhfuil athlonnú éigeandála nó athlonnú
 práinneach de dhíth orthu mar gheall ar riachtanas maidir le cosaint dlí nó le
 cosaint fhisiciúil.
 5. I gcás ina n-athlonnaíonn Ballstát duine de
 réir níos mó ná ceann amháin de na catagóirí dá dtagraítear faoi mhír 1 agus
 faoi mhír 2, ní bhfaighidh sé cnapshuim i leith an duine sin ach uair amháin.
 6. Bunóidh an
 Coimisiún trí ghníomhartha cur chun feidhme an tráthchlár agus na coinníollacha
 eile cur chun feidhme a bhaineann leis an meicníocht um leithdháileadh
 acmhainní le haghaidh Chlár Athlonnaithe an Aontais i gcomhréir leis an nós
 imeachta dá dtagraítear in Airteagal 27(2).
 7. Déanfar na
 suimeanna breise dá dtagraítear i mír 1 a leithdháileadh gach re bliain ar na
 Ballstáit, an chéad uair sna cinntí maoiniúcháin aonair lena bhfaomhtar a gclár
 náisiúnta de réir an nós imeachta atá leagtha síos in Airteagal 14 de Rialachán (AE) Uimh. .../... [Rialachán
 Cothrománach] agus ina dhiaidh sin i gCinneadh maoiniúcháin a bheidh i
 gceangal leis na cinntí lena bhfaomhtar a gclár náisiúnta. Ní aistreofar na suimeanna sin chuig gníomhaíochtaí eile
 faoin gclár náisiúnta.
 8. Chun cuspóirí
 Chlár Athlonnaithe an Aontais a shaothrú go héifeachtach agus laistigh de
 theorainneacha na n-acmhainní atá ar fáil, tabharfar cumhacht don Choimisiún
 gníomhartha tarmligthe a ghlacadh i gcomhréir le hAirteagal 26 d’fhonn na
 cnapshuimeanna dá dtagraítear i mír 1 agus i mír 2 a choigeartú, má mheastar é
 a bheith iomchuí.
 Airteagal 18
 Acmhainní
 le haghaidh daoine a athshuíomh
 1. Gheobhaidh na Ballstáit, de bhreis ar a
 leithdháileadh arna ríomh i gcomhréir le pointe (a) d’Airteagal 15(1), má
 mheastar é a bheith iomchuí, suim bhreise gach re bliain faoi mar atá leagtha
 amach i bpointe (b) d’Airteagal 15(2) bunaithe ar chnapshuim
 EUR 6,000 do gach duine atá athlonnaithe ó Bhallstát eile.
 2. Bunóidh an Coimisiún an
 tráthchlár agus na coinníollacha eile cur chun feidhme a bhaineann leis an
 meicníocht um leithdháileadh acmhainní le haghaidh daoine a athshuíomh i
 gcomhréir leis an nós imeachta dá dtagraítear in Airteagal 26(2).
 3. Déanfar na suimeanna breise dá dtagraítear
 i mír 1 a leithdháileadh ar na Ballstáit ar bhonn rialta, an chéad uair sna
 cinntí maoiniúcháin aonair lena bhfaomhtar a gclár náisiúnta de réir an nós
 imeachta atá leagtha síos in Airteagal 14 de Rialachán
 (AE) Uimh. .../... [Rialachán Cothrománach] agus ina
 dhiaidh sin i gCinneadh maoiniúcháin a bheidh i gceangal leis an gCinneadh lena
 bhfaomhtar a gclár náisiúnta. Ní aistreofar na
 suimeanna sin chuig gníomhaíochtaí eile faoin gclár náisiúnta.
 4. Chun cuspóirí dlúthpháirtíochta agus
 comhroinnte freagrachta idir na Ballstáit a shaothrú go héifeachtach agus
 laistigh de theorainneacha na n-acmhainní atá ar fáil, tabharfar cumhacht don
 Choimisiún gníomhartha tarmligthe a ghlacadh i gcomhréir le hAirteagal 26
 d’fhonn na cnapshuimeanna dá dtagraítear i mír 1 a choigeartú.
 Airteagal 19
 Acmhainní
 faoi chuimsiú an athbhreithnithe mheántéarma
 1. Chun an tsuim atá sonraithe i bpointe (c)
 d’Airteagal 15(1) a leithdháileadh faoin 31 Bealtaine 2017,
 déanfaidh an Coimisiún measúnú, faoi seach, ar riachtanais na mBallstát maidir
 lena gcórais tearmainn agus ghlactha, ar a staid maidir le sreabha imirce sa
 tréimhse 2014 go 2016 agus ar na forbairtí a bhfuiltear ag súil leo.
 Úsáidfidh an Coimisiún, i
 leith a mheasúnaithe, inter alia, an fhaisnéis arna bailiú ó Eurostat, ó
 Ghréasán Imirce na hEorpa, ón EASO agus anailís riosca Ghníomhaireacht Frontex.
 Bunaithe ar an anailís
 sin, cinnfidh an Coimisiún leibhéal na riachtanas sonrach maidir leis na córais
 tearmainn agus ghlactha agus maidir leis an mbrú imirce i mBallstáit trí
 bhíthin fachtóirí arna sainiú mar a leanas a chomhiomlánú:
 (a)
 córais tearmainn agus ghlactha:
 (i) fachtóir 1 mura bhfuil riachtanais
 shonracha ann
 (ii) fachtóir 1,5 i gcás riachtanas sonrach
 atá meánach
 (iii) fachtóir 3 i gcás riachtanas sonrach atá
 ard
 (b)
 brú imirceach:
 (i) fachtóir 1 mura bhfuil brú ar leith ann
 (ii) fachtóir 1,5 i gcás brú ar leith atá
 meánach
 (iii) fachtóir 3 i gcás brú ar leith atá ard
 2. Ar bhonn an phatrúin seo, cinnfidh an
 Coimisiún, trí ghníomhartha cur chun feidhme, cé na Ballstáit a gheobhaidh suim
 bhreise agus bunóidh sé maitrís dáileacháin chun na hacmhainní atá ar fáil a
 leithdháileadh ar na Ballstáit sin i gcomhréir leis an nós imeachta dá
 dtagraítear in Airteagal 27(3).
 Airteagal 20
 Cláir
 náisiúnta
 1. Faoi na cláir nach mór a scrúdú agus a
 fhaomhadh i gcomhréir le hAirteagal 14 den Rialachán
 (AE) Uimh. .../... [Rialachán Cothrománach], saothróidh
 na Ballstáit na cuspóirí seo a leanas go háirithe:
 (a)
 bunú an Chomhchórais Tearmainn Eorpaigh a neartú
 trí chur i bhfeidhm éifeachtúil agus aonfhoirmeach acquis an Aontais maidir le
 tearmann a áirithiú;
 (b)
 tacú le bunú agus le forbairt Chlár Athlonnaithe an
 Aontais trí réitigh bhuana a thairiscint do dhídeanaithe a bhfuil fuireach
 orthu i dtríú tíortha, go háirithe de réir chomhthosaíochtaí athlonnaithe an
 Aontais;
 (c)
 straitéisí lánpháirtíochta a bhunú agus a fhorbairt
 ar an leibhéal áitiúil/réigiúnach lena gcuimsítear gnéithe éagsúla den
 phróiseas dinimiciúil dhá bhealach, lena dtugtar aghaidh ar riachtanais
 shonracha na gcatagóirí éagsúla d’imircigh agus lena bhforbraítear
 comhpháirtíochtaí éifeachtacha idir na páirtithe leasmhara go léir;
 (d)
 clár um fhilleadh deonach cuidithe a fhorbairt,
 lena n-áirítear gné a bhaineann le hath-lánpháirtiú.
 2. Áiritheoidh na Ballstáit go bhfuil na
 gníomhaíochtaí uile faoin gCiste sin comhoiriúnach le acquis an Aontais
 maidir le tearmann agus imirce, fiú mura bhfuil siad faoi cheangal ag cur i
 bhfeidhm na mbeart ábhartha ná faoi réir acu.
 Airteagal 21
 Gníomhaíochtaí
 an Aontais
 1. Ar thionscnamh ón gCoimisiún, tharlódh go
 mbainfí úsáid as an gCiste chun gníomhaíochtaí trasnáisiúnta nó gníomhaíochtaí
 atá ina ábhar spéise faoi leith don Aontas a mhaoiniú, maidir leis na cuspóirí
 ginearálta agus sonracha dá dtagraítear in Airteagal 3.
 2. Chun a bheith
 incháilithe do chistiú, tacóidh gníomhaíochtaí an Aontais leis na nithe seo a
 leanas go háirithe:
 (a)
 dlús a chur le comhar an Aontais maidir le dlí agus
 le dea-chleachtais an Aontais i réimse an tearmainn a chur chun feidhme, lena
 n-áirítear athlonnú agus athshuíomh, imirce dhleathach, lena n-áirítear
 lánpháirtiú náisiúnach tríú tír, agus filleadh;
 (b)
 líonraí comhair trasnáisiúnta agus
 treoirthionscadail thrasnáisiúnta, lena n-áireofar tionscadail nuálacha,
 bunaithe ar chomhpháirtíochtaí trasnáisiúnta idir chomhlachtaí atá suite in dhá
 Bhallstát nó níos mó ná dhá Bhallstát a ceapadh le nuálaíocht a spreagadh, agus
 le malartuithe taithí agus dea-chleachtais a éascú;
 (c)
 staidéir ar fhoirmeacha nua de chomhar Aontais sa
 réimse maidir le tearmann, le himirce, le lánpháirtiú agus le filleadh agus
 leis an dlí AE ábhartha, faisnéis a scaipeadh agus a mhalartú maidir le
 dea-chleachtas agus maidir le gach gné eile de bheartais i dtaca le tearmann,
 le hinimirce, le lánpháirtiú agus le filleadh, lena n-áirítear cumarsáid
 chorparáideach i leith thosaíochtaí polaitiúla an Aontais;
 (d)
 forbairt agus cur i bhfeidhm uirlisí, modhanna agus
 táscairí coiteanna staidreamh ag na Ballstáit chun forbairtí beartais a thomhas
 i réimse an tearmainn, na himirce dleathaí agus an lánpháirtithe agus an
 fhillte;
 (e)
 bearta ullmhúcháin, faireacháin, riaracháin agus
 tacaíochta teicniúla, meicníocht mheastóireachta a fhorbairt atá riachtanach
 chun na beartais maidir le tearmann agus imirce a chur chun feidhme;
 (f)
 comhar le tríú tíortha, go háirithe maidir le
 comhaontuithe um athligean isteach, comhpháirtíochtaí soghluaisteachta agus
 cláir chosanta réigiúnacha a chur chun feidhme.
 3. Cuirfear na gníomhaíochtaí dá dtagraítear
 san Airteagal seo chun feidhme i gcomhréir le hAirteagal 7 de Rialachán (AE) Uimh. .../... [Rialachán
 Cothrománach].
 Airteagal 22
 Cúnamh
 éigeandála
 1. Soláthróidh an Ciste cúnamh airgeadais chun
 aghaidh a thabhairt ar riachtanais phráinneacha agus shonracha i gcás
 éigeandála.
 2. Cuirfear an cúnamh
 éigeandála chun feidhme i gcomhréir le hAirteagal 8 de Rialachán (AE) Uimh. .../... [Rialachán
 Cothrománach].
 Airteagal 23
 Gréasán
 Imirce na hEorpa
 1. Tacóidh an Ciste le Gréasán Imirce na
 hEorpa agus soláthróidh sé cúnamh airgeadais atá ag teastáil dá chuid
 gníomhaíochtaí agus dá chuid forbartha amach anseo.
 2. Beidh cuspóir Ghréasán Imirce na hEorpa mar
 seo a leanas:
 (a)
 fónamh mar chomhairle chomhairleach an Aontais
 maidir le himirce agus le tearmann trí chomhordú agus trí chomhoibriú ar an
 leibhéal náisiúnta agus ar leibhéal an Aontais araon le hionadaithe na
 mBallstát, le lucht acadúil, leis an tsochaí shibhialta, le meithleacha
 smaointe agus le haonáin eile idirnáisiúnta/de chuid an Aontais;
 (b)
 riachtanais imirce agus faisnéise tearmainn de
 chuid institiúidí an Aontais agus de chuid na mBallstát a chomhlíonadh trí
 fhaisnéis atá cothrom le dáta, oibiachtúil, iontaofa agus inchomparáide maidir
 le himirce agus le tearmann a sholáthar, chun tacú le ceapadh beartais san
 Aontas Eorpach sna réimsí sin;
 (c)
 an fhaisnéis dá dtagraítear i bpointe (b) a chur ar
 fáil don phobal i gcoitinne.
 3. Chun a chuspóir a bhaint amach, déanfaidh
 Gréasán Imirce na hEorpa an méid seo a leanas:
 (a)
 sonraí agus faisnéis atá cothrom le dáta,
 oibiachtúil, iontaofa agus inchomparáide a bhailiú agus a mhalartú ó réimse
 leathan foinsí, lena n-áirítear i gcruinnithe, ar mhodhanna leictreonacha, trí
 chomhstaidéir agus trí iarratais ad-hoc;
 (b)
 anailís a dhéanamh ar na sonraí agus ar an
 bhfaisnéis dá dtagraítear i bpointe (a), lena n-áirítear comparáideacht a
 fheabhsú agus iad a sholáthar i bhformáid ar féidir le lucht déanta beartas go
 háirithe teacht uirthi go héasca;
 (c)
 tuarascálacha tréimhsiúla ar staid na himirce agus
 an tearmainn san Aontas Eorpach agus sna Ballstáit a dhéanamh agus a fhoilsiú;
 (d)
 fónamh mar fhoinse thagartha don phobal i gcoitinne
 maidir le faisnéis oibiachtúil, neamhchlaonta faoi imirce agus faoi thearmann,
 tríd an fhaisnéis a tháirgeann sé a chur ar fáil.
 4. Áiritheoidh Gréasán Imirce na hEorpa, an
 EASO agus Gníomhaireacht Frontex go mbeidh a ngníomhaíochtaí faoi seach
 comhsheasmhach agus comhordaithe.
 5. Beidh na dreamanna seo
 a leanas i gcomhdhéanamh Ghréasán Imirce na hEorpa:
 (a)
 an Coimisiún, a chomhordóidh obair Ghréasán Imirce
 na hEorpa, agus a áiritheoidh, go háirithe, go mbeidh sé ábhartha do
 thosaíochtaí polaitiúla an Aontais i réimse na himirce agus an tearmainn;
 (b)
 Bord Stiúrtha chun treoir pholaitiúil a chur ar
 fáil maidir le gníomhaíochtaí Ghréasán Imirce na hEorpa agus iad a fhaomhadh, a
 bheidh comhdhéanta den Choimisiún mar aon le saineolaithe ó Bhallstáit, ó
 Pharlaimint na hEorpa agus ó aonáin ábhartha eile;
 (c)
 Pointí Náisiúnta Teagmhála arna sainiú ag na
 Ballstáit, arb é atá i ngach ceann acu triúr saineolaithe ar a laghad a bhfuil
 saineolas acu i dteannta a chéile ar réimse an tearmainn agus na himirce, a
 chumhdaíonn gnéithe de cheapadh beartais, den dlí, de thaighde agus de
 staidreamh, agus a chomhordóidh agus a sholáthróidh na ranníocaíochtaí
 náisiúnta leis na gníomhaíochtaí dá dtagraítear in Airteagal 19(1) chun
 ranníocaíochtaí a fháil ó na páirtithe leasmhara ábhartha go léir;
 (d)
 aonáin ábhartha eile ar an leibhéal náisiúnta agus
 ar leibhéal an Aontais i réimse na himirce agus an tearmainn.
 6. Déanfaidh an Coimisiún na rialacha mionsonraithe
 a bhunú maidir le feidhmiú Ghréasán Imirce na hEorpa seo trí bhíthin na
 ngníomhartha cur chun feidhme i gcomhréir leis an nós imeachta dá dtagraítear
 in Airteagal 27(2).
 7. Déanfar an tsuim a
 chuirtear ar fáil do Ghréasán Imirce na hEorpa faoi leithreasaí bliantúla an
 Chiste seo agus faoin gclár oibre lena leagtar síos na tosaíochtaí maidir lena
 chuid gníomhaíochtaí a ghlacadh i gcomhréir leis an nós imeachta dá dtagraítear
 in Airteagal 27(3) agus, más féidir, i gcomhcheangal leis an gclár oibre
 le haghaidh ghníomhaíochtaí an Aontais agus cúnaimh éigeandála.
 8. Beidh cúnamh
 airgeadais arna chur ar fáil le haghaidh ghníomhaíochtaí Ghréasán Imirce na
 hEorpa i bhfoirm deontas do Phointí Teagmhála Náisiúnta agus do chonarthaí
 poiblí de réir mar is cuí, i gcomhréir leis an Rialachán Airgeadais.
 Airteagal 24
 Cúnamh
 teicniúil
 1. Ar thionscnamh ón gCoimisiún nó thar ceann
 an Choimisiúin, úsáidfear suas le EUR 2,5 milliún den Chiste gach bliain
 le haghaidh cúnaimh theicniúil i gcomhréir le hAirteagal 10 den Rialachán (AE) Uimh. .../... [Rialachán
 Cothrománach].
 2. Ar thionscnamh ó Bhallstát, déanfaidh an
 Ciste ranníocaíocht atá suas le 5% den tsuim iomlán a leithdháiltear ar an
 mBallstát le haghaidh cúnaimh theicniúil faoin gclár náisiúnta i gcomhréir le
 hAirteagal 20 den Rialachán (AE) Uimh. .../... [Rialachán Cothrománach].
 CAIBIDIL VI
 FORÁLACHA CRÍOCHNAITHEACHA
 Airteagal 25
 Forálacha sonracha a bhaineann le
 cnapshuimeanna chun daoine a athlonnú agus a athshuíomh
 De mhaolú ar na rialacha maidir le
 hincháilitheacht an chaiteachais atá leagtha síos in Airteagal 18 den Rialachán (AE) Uimh. .../... [Rialachán
 Cothrománach], go háirithe i dtaca leis na cnapshuimeanna agus leis na rátaí
 comhréidhe; maidir leis na cnapshuimeanna a leithdháilfear ar na Ballstáit chun
 daoine a athlonnú nó a athshuíomh de bhun an Rialacháin seo:
 –
 beidh siad díolmhaithe ón oibleagáid nach mór dóibh
 bheith bunaithe ar shonraí staidrimh nó stairiúla; agus
 –
 deonófar iad ar an gcoinníoll go ndearnadh an duine
 lena mbaineann leithdháileadh na cnapshuime a athlonnú nó a athshuíomh go
 héifeachtach i gcomhréir leis an Rialachán seo.
 Airteagal 26
 An
 tarmligean a fheidhmiú
 1. Is faoi réir na
 gcoinníollacha atá leagtha síos san Airteagal seo a thugtar an chumhacht
 don Choimisiún chun gníomhartha tarmligthe a ghlacadh.
 2. Maidir le
 tarmligean na gcumhachtaí dá dtagraítear sa Rialachán seo, tabharfar don
 Choimisiún é go ceann tréimhse 7 mbliana ón dáta ar tháinig an Rialachán seo i
 bhfeidhm. Déanfar tarmligean na cumhachta a fhadú go hintuigthe
 go ceann tréimhsí comhfhaid, mura rud é go gcuireann Parlaimint
 na hEorpa nó an Chomhairle in aghaidh an fhadaithe sin tráth nach déanaí
 ná trí mhí roimh dheireadh gach tréimhse.
 3. Féadfaidh
 Parlaimint na hEorpa nó an Chomhairle tarmligean na gcumhachtaí dá dtagraítear
 sa Rialachán seo a chúlghairm tráth ar bith. Déanfaidh Cinneadh chun
 cúlghairm a dhéanamh deireadh a chur le tarmligean na cumhachta atá sonraithe
 sa chinneadh sin. Tiocfaidh sé i bhfeidhm an lá tar éis fhoilsiú an chinnidh in
 Iris Oifigiúil an Aontais Eorpaigh nó ag dáta níos déanaí a shonrófar sa
 chinneadh. Ní dhéanfaidh sé difear do bhailíocht aon ghníomhartha tarmligthe
 atá i bhfeidhm cheana féin.
 4. A luaithe a
 ghlacfaidh sé gníomh tarmligthe, tabharfaidh an Coimisiún fógra ina leith go
 comhuaineach do Pharlaimint na hEorpa agus don Chomhairle.
 5. Ní thiocfaidh
 gníomh tarmligthe arna ghlacadh de bhun an Rialacháin seo i bhfeidhm ach amháin
 mura gcuireann Parlaimint na hEorpa ná an Chomhairle ina choinne laistigh de
 thréimhse 2 mhí ó fhógra faoin ngníomh sin a thabhairt do Pharlaimint na hEorpa
 agus don Chomhairle nó más rud é, sula dtéann an
 tréimhse sin in éag, go gcuireann Parlaimint na hEorpa agus an Chomhairle araon
 in iúl nach gcuirfidh siad ina choinne.
 Cuirfear 2 mhí leis an tréimhse sin ar thionscnamh ó Pharlaimint na hEorpa
 nó ón gComhairle
 Airteagal 27
 Nós
 imeachta coiste
 1. Tabharfaidh an comhchoiste ‘Tearmann,
 Imirce agus Slándála’ arna bhunú le hAirteagal 55(1) de Rialachán (AE) Uimh. .../... [Rialachán
 Cothrománach] cúnamh don Choimisiún.
 2. I gcás ina ndéanfar tagairt don mhír seo,
 beidh feidhm ag Airteagal 4 de Rialachán (AE) Uimh. 182/2011.
 3. I gcás ina
 ndéanfar tagairt don mhír seo, beidh feidhm ag Airteagal 5 de Rialachán
 (AE) Uimh. 182/2011.
 Airteagal 28
 Athbhreithniú
 Ar bhonn togra ón gCoimisiún, déanfaidh
 Parlaimint na hEorpa agus an Chomhairle athbhreithniú ar an Rialachán seo faoin
 30 Meitheamh 2020 ar a dhéanaí.
 Airteagal 29
 Infheidhmeacht
 an Rialacháin (AE) Uimh. .../... [Rialachán Cothrománach]
 Beidh feidhm ag forálacha [Rialachán (AE)
 Uimh. .../...] maidir leis an gCiste seo.
 Airteagal 30
 Aisghairm
 Déantar na Cinntí seo a leanas a aisghairm le
 héifeacht ón 1 Eanáir 2014:
 (a)
 Cinneadh Uimh. 573/2007/CE;
 (b)
 Cinneadh Uimh. 575/2007/CE;
 (c)
 Cinneadh 2007/435/CE;
 (d)
 Cinneadh 2008/381/CE.
 Airteagal 31
 Forálacha
 eatramhacha
 1. Ní dhéanfaidh an Rialachán seo difear do
 bhuanú ná do mhodhnú, lena n-áirítear cealú go hiomlán nó i bpáirt, na
 dtionscadal agus na gclár bliantúil lena mbaineann, go dtí go gcuirfear i
 gcrích iad, ná an chúnaimh arna fhaomhadh ag an gCoimisiún, ar bhonn Chinneadh
 Uimh. 573/2007/CE, Chinneadh Uimh. 575/2007/CE agus Chinneadh
 Uimh. 2007/435/CE nó aon reachtaíochta eile is infheidhme maidir leis an
 gcúnamh sin ar an 31 Nollaig 2013.
 Ní dhéanfaidh an Rialachán
 seo difear do bhuanú ná do mhodhnú, lena n-áirítear cealú go hiomlán nó i
 bpáirt, na tacaíochta airgeadais arna faomhadh ag an gCoimisiún, ar bhonn
 Chinneadh (CE) Uimh. 2008/381/CE nó aon reachtaíochta eile is infheidhme
 maidir leis an gcúnamh sin ar an 31 Nollaig 2013.
 2. Le linn dó cinntí maidir le cómhaoiniú a
 ghlacadh faoin Rialachán seo, cuirfidh an Coimisiún san áireamh bearta a
 glacadh ar bhonn Chinntí Uimh. 573/2007/CE, Uimh. 575/2007/CE,
 Uimh. 2007/435/CE agus Uimh. 2008/381/CE roimh an [dáta an fhoilsithe
 san Iris Oifigiúil] a rachaidh i gcion ar an staid airgeadais le linn thréimhse
 an chómhaoinithe sin.
 3. Maidir le suimeanna atá
 geallta i gcomhair an chómhaoinithe arna fhaomhadh ag an gCoimisiún idir
 1 Eanáir 2011 agus 31 Nollaig 2013 ach nach ndearnadh na
 doiciméid a theastaíonn chun na gníomhaíochtaí a chur i gcrích a sheoladh chuig
 an gCoimisiún faoin spriocdháta chun an tuarascáil a chur isteach, saorfaidh an
 Coimisiún sa ghnáthchúrsa iad faoin 31 Nollaig 2017, rud a fhágfaidh
 go gcaithfear na méideanna a íocadh go míchuí a aisíoc.
 4. Agus an méid nach mór a shaoradh sa
 ghnáthchúrsa a ríomh, ní thabharfar aird ar na suimeanna a bhaineann le
 gníomhartha a cuireadh ar fionraí mar gheall ar imeachtaí dlíthiúla nó
 achomhairc riaracháin a bhfuil éifeacht fionraíochta leo.
 Airteagal 32
 Teacht
 i bhfeidhm agus cur i bhfeidhm
 Tiocfaidh an Rialachán seo i bhfeidhm an
 lá tar éis lá a fhoilsithe in Iris Oifigiúil an Aontais Eorpaigh.
 Beidh an Rialachán seo ina cheangal
 go huile agus go hiomlán agus beidh sé infheidhme go díreach i ngach Ballstát,
 i gcomhréir leis na Conarthaí.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN I
 Miondealuithe táscacha ilbhliantúla de
 réir Ballstáit le haghaidh 2014-2020
 IARSCRÍBHINN II
 Liosta de ghníomhaíochtaí sonracha de
 réir Airteagal 16
 (1)
 Ionaid idirthurais agus phróiseála le haghaidh
 dídeanaithe a bhunú agus a fhorbairt san Aontas, go háirithe chun tacú le
 hoibríochtaí athlonnaithe i gcomhar leis an UNHCR
 (2)
 Cineálacha nua chuige nua, i gcomhar leis an UNHCR,
 a bhaineann le rochtain ar nósanna imeachta tearmainn a dhíríonn ar
 phríomhthíortha idirthurais amhail cláir chosanta le haghaidh grúpaí ar leith
 nó le nósanna imeachta áirithe maidir le hiarratais ar thearmann a iniúchadh
 (3)
 Comhthionscnaimh i measc na mBallstát i réimse an
 lánpháirtithe, amhail cleachtaí tagarmharcála, athbhreithnithe piaraí nó
 tástáil modúl Eorpach, mar shampla maidir le sealbhú scileanna teanga nó maidir
 le cláir thosaigh a eagrú
 (4)
 Comhthionscnaimh atá dírithe ar shainaithint agus
 ar chur chun feidhme cineálacha nua cur chuige a bhaineann leis na nósanna
 imeachta ag an gcéad teagmháil agus le caighdeáin chosanta mionaoiseach
 neamhthionlactha
 (5)
 Comhoibríochtaí um fhilleadh, lena n-áirítear
 comhghníomhaíochtaí maidir le comhaontuithe an Aontais um athligean isteach a
 chur chun feidhme
 (6)
 Comhthionscadail ath-lánpháirtíochta sna tíortha
 tionscnaimh ar mhaithe le filleadh inbhuanaithe, chomh maith le
 comhghníomhaíochtaí chun cumais tríú tíortha maidir le cur chun feidhme chomhaontuithe
 an Aontais um athligean isteach a neartú
 (7)
 Comhthionscnaimh atá dírithe ar theaghlaigh a aontú
 arís agus ar ath-lánpháirtiú mionaoiseach neamhthionlactha ina dtíortha
 tionscnaimh
 (8)
 Comhionaid imirce a bhunú i dtríú tíortha, chomh
 maith le comhthionscadail chun comhar idir gníomhaireachtaí earcaíochta agus
 seirbhísí fostaíochta ó Bhallstáit agus ó thríú tíortha a chur chun cinn
 IARSCRÍBHINN III
 Liosta de chomhthosaíochtaí
 athlonnaithe an Aontais le haghaidh 2014-2015
 (1)
 An Clár Cosanta Réigiúnach in Oirthear na hEorpa
 (an Bhealarúis, an Mholdóiv, an Úcráin)
 (2)
 An Clár Cosanta Réigiúnach i gCorn na hAfraice
 (Djibouti, an Chéinia, Éimin)
 (3)
 An Clár Cosanta Réigiúnach san Afraic Thuaidh (an
 Éigipt, an Libia, an Túinéis)
 (4)
 Dídeanaithe i réigiún Oirthear na hAfraice / na
 Mór-Lochanna
 (5)
 Dídeanaithe Iarácacha sa
 tSiria, sa Liobáin, san Iordáin
 (6)
 Dídeanaithe Iarácacha sa Tuirc
 RÁITEAS AIRGEADAIS REACHTACH
 1. LEAGAN AMACH AN
 TOGRA/TIONSCNAIMH
 1.1. Teideal an togra/an tionscnaimh
 1.2. Réimse/réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóir
 nó cuspóirí
 1.5. Na
 forais leis an togra/an tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A
 MHEASTAR A BHEIDH AG AN TOGRA/TIONSCNAMH
 3.1. Ceannteideal/ceannteidil
 an chreata airgeadais ilbhliantúil agus an líne/na línte buiséid lena mbaineann
 3.2. An
 tionchar a mheastar ar chaiteachas
 3.2.1. Achoimre ar an tionchar a mheastar a bheidh ar
 chaiteachas
 3.2.2. An
 tionchar a mheastar a bheidh ar leithreasaí faoi chomhair oibríochtaí
 3.2.3. An
 tionchar a mheastar a bheidh ar leithreasaí de chineál riaracháin
 3.2.4. Comhoiriúnacht
 don chreat airgeadais ilbhliantúil reatha
 3.2.5. Rannpháirtíocht
 ó thríú páirtithe sa mhaoiniú
 3.3. An tionchar a mheastar ar
 ioncam
 RÁITEAS AIRGEADAIS REACHTACH
 1.
 LEAGAN AMACH AN TOGRA/AN TIONSCNAIMH
 1.1.
 Teideal an togra/an tionscnaimh
 Cumarsáid
 "Building an open and secure Europe: the home affairs budget for
 2014-2020” (Eoraip a fhorbairt atá oscailte agus slán: an buiséad gnóthaí
 baile do 2014-2020);
 Togra le
 haghaidh Rialacháin ina leagtar síos na forálacha ginearálta maidir leis an
 gCiste Tearmainn agus Imirce agus maidir leis an ionstraim le haghaidh
 tacaíochta airgeadais do chomhar póilíneachta, chun coireacht a chosc agus a
 chomhrac, agus le haghaidh bainistíochta géarchéime;
 Togra le
 haghaidh Rialacháin lena mbunaítear an Ciste Tearmainn agus Imirce.
 1.2.
 Réimse/réimsí beartais lena mbaineann i gcreat
 ABM/ABB[26]
 Ceannteideal 3
 faoi láthair, Teideal 18 – Gnóthaí Baile
 Peirspictíochtaí
 Airgeadais Ilbhliantúla Amach Anseo: Ceannteideal 3 (Slándáil agus saoránacht)
 – "An Ciste Tearmainn agus Imirce”
 An cineál togra/tionscnaimh
 þ Baineann an
 togra/tionscnamh le gníomhaíocht nua (maoiniú
 gnóthaí baile don tréimhse 2014-2020)
 ̈ Baineann an
 togra/tionscnamh le gníomhaíocht nua tar éis
 treoirthionscadail/réamhghníomhaíochta[27]
 ̈ Baineann an
 togra/tionscnamh le síneadh ar ghníomhaíocht atá
 ann cheana
 ̈ Baineann an
 togra/tionscnamh le gníomhaíocht a atreoraíodh i
 dtreo gníomhaíochta nua
 1.3.
 Cuspóirí
 1.3.1.
 Cuspóirí straitéiseacha ilbhliantúla an Choimisiúin
 ar a bhfuil an togra/tionscnamh dírithe
 Is é aidhm
 dheireanach na mbeartas gnóthaí baile limistéar gan teorainneacha inmheánacha a
 chruthú a bhféadfaidh saoránaigh an AE agus náisiúnaigh tríú tír dul isteach,
 gluaiseacht, maireachtáil agus oibriú ann, agus smaointe nua, caipiteal, eolas
 agus nuálaíocht á dtabhairt acu leo, nó bearnaí i margaí náisiúnta an tsaothair
 á líonadh acu, agus iad muiníneach go bhfuil a gcearta á n-urramú go hiomlán
 agus a slándáil deimhnithe. Tá comhar le tíortha neamh-AE agus le heagraíochtaí
 idirnáisiúnta ríthábhachtach chun an sprioc sin a bhaint amach.
 Dearbhaíodh
 tábhacht mhéadaitheach na mbeartas gnóthaí baile i gClár Stócólm agus sa Chlár
 Gníomhaíochta lena mbaineann, a bhfuil a chur chun feidhme ina thosaíocht
 straitéiseach de chuid an Aontais lena gcuimsítear réimsí amhail imirce (imirce
 dhleathach agus lánpháirtiú; tearmann; imirce agus filleadh atá mírialta),
 slándáil (an sceimhlitheoireacht agus an choireacht eagraithe a chosc agus a
 chomhrac; comhar póilíneachta) agus bainistiú na dteorainneacha seachtracha
 (lena n-áirítear beartas víosaí), chomh maith le gné sheachtrach na mbeartas
 sin. Trí Chonradh Liospóin cuirtear ar chumas an Aontais freisin uaillmhian
 níos fearr a léiriú i dtaca le freagairt do ghnóthaí laethúla saoránach i
 limistéar na saoirse, na slándála agus an cheartais. Ba cheart go bhféachfaí ar
 thosaíochtaí an bheartais gnóthaí baile, go háirithe lánpháirtiú náisiúnach
 tríú tír, i gcomhthéacs na seacht dtionscnamh suaitheanta arna gcur i láthair i
 Straitéis Eoraip 2020 a bhfuil sé mar aidhm acu cuidiú leis an AE teacht
 tríd an ngéarchéim airgeadais agus eacnamaíoch reatha agus fás cliste,
 inbhuanaithe agus cuimsitheach a bhaint amach.
 Cuirfear an
 cúnamh airgeadais atá de dhíth ar fáil sa Chiste Tearmainn agus Imirce d’fhonn
 torthaí inbhraite a dhéanamh de chuspóirí gnóthaí baile an Aontais.
 1.3.2.
 Cuspóirí sonracha agus an ghníomhaíocht nó na
 gníomhaíochtaí ABM/ABB lena mbaineann
 AN CISTE
 TEARMAINN AGUS IMIRCE
 (a) an
 Comhchóras Tearmainn Eorpach a neartú agus a fhorbairt, lena n-áirítear an
 diminsean seachtrach lena mbaineann;
 (b) tacú
 le himirce dhleathach chuig an Aontas de réir riachtanais eacnamaíocha agus
 shóisialta na mBallstát agus lánpháirtiú éifeachtach náisiúnach tríú tíre a
 chur cinn, lena n-áirítear iarrthóirí tearmainn agus tairbhithe cosanta
 idirnáisiúnta;
 (c) straitéisí
 córa agus éifeachtúla um fhilleadh sna Ballstáit a fheabhsú agus béim ar
 inbhuaine an fhillte agus ar athcheadú isteach éifeachtúil chuig na tíortha
 tionscnaimh;
 (d) an dlúthpháirtíocht agus comhroinnt freagrachta
 idir na Ballstáit a fheabhsú, go háirithe i dtaca leis na Ballstáit sin is mó a
 ndéanann sreabha imirce agus tearmainn difear dóibh.
 Gníomhaíochtaí reatha ABB atá i gceist: 18.03 (Ciste Eorpach um Dhídeanaithe, bearta
 éigeandála agus Ciste Eorpach chun Náisiúnaigh Tríú Tíortha a Lánpháirtiú) agus
 18.02 (chomh fada agus a bhaineann sé leis an gCiste Eorpach um Fhilleadh).
 1.3.3.
 An toradh agus an tionchar a bhfuil súil leis
 Sonraigh an tionchar
 ba cheart a bheadh ag an togra/tionscnamh ar na tairbhithe/grúpaí ar a bhfuil
 sé dírithe.
 Tá cur síos
 níos mionsonraithe ar éifeachtaí an togra maidir le tairbhithe/spriocghrúpaí i
 Roinn 4.1.2 den Mheasúnú Tionchair.
 I gcoitinne,
 beidh éifeacht thairbheach ag simpliú arna thabhairt isteach ag gach leibhéal
 den phróiseas maoinithe agus ag gach modh bainistíochta ar na próisis faoina
 ndéanfar tacaíocht airgeadais a bhainistiú.
 Is iad ranna
 na mBallstát atá freagrach as cur chun feidhme an acquis nó na mbeartas
 ábhartha mar aon le heagraíochtaí idirnáisiúnta nó eagraíochtaí
 neamhrialtasacha a oibríonn sa réimse tearmainn agus imirce (nósanna imeachta
 maidir le ligean isteach, bearta lánpháirtíochta agus oibríochtaí fillte) a
 bheidh ar phríomhthairbhithe na tacaíochta airgeadais le haghaidh tearmainn
 agus imirce.
 Is iarrthóirí
 tearmainn, tairbhithe na cosanta idirnáisiúnta, dídeanaithe athshuite agus
 náisiúnaigh tríú tíortha eile a thagann chuig an AE ar chúiseanna éagsúla agus
 a bhfuil riachtanais éagsúla acu (e.g. riachtanais eacnamaíocha, athaontú
 teaghlaigh, mionaoisigh gan tionlacan, srl) iad na spriocghrúpaí a bhaineann
 tairbhe as na hathruithe. Beidh sé níos éasca rochtain a fháil ar na
 spriocghrúpaí sin cion is go mbeidh rochtain ar chistiú níos éasca le cumasc na
 ngníomhaíochtaí éagsúla maidir le bainistiú ar imirce in aon Chiste amháin (aon údarás freagrach amháin, sofheictheacht níos fearr agus raon
 feidhme níos soiléire maidir le hidirghabháil) agus beidh tacaíocht solúbtha
 indéanta (e.g. an cineál gníomhaíochta céanna á dhíriú ar roinnt spriocghrúpaí
 éagsúla). Déanfar raon feidhme na hidirghabhála a leathnú, chun slabhra imirce
 iomlán le spriocghrúpaí éagsúla a chumhdach, lena n-áirítear grúpaí sprioctha
 sínte, i.e. náisiúnaigh tríú tíortha den dara glúin (ar náisiúnach tríú tír é
 an t-athair nó an mháthair).
 1.3.4.
 Táscairí a léiríonn toradh agus tionchar
 Sonraigh na táscairí a
 léiríonn faireachán ar chur chun feidhme an togra/tionscnaimh
 Ós rud é gur
 gá comhphlé beartais a dhéanamh sula ndéantar na cláir náisiúnta a shainiú, ní
 féidir sraith chinntitheach táscairí a chinneadh ag an gcéim seo, sraith a
 úsáidfear chun baint amach na gcuspóirí sonracha atá luaite thuas a thomhas.
 Maidir leis an réimse tearmainn agus imirce, áfach, chuimseodh
 táscairí, inter alia, an leibhéal feabhsaithe
 maidir le coinníollacha glactha tearmainn, i gcáilíocht nósanna imeachta
 tearmainn, maidir le comhchlaonadh na rátaí aitheantais ar fud na mBallstát,
 agus iarrachtaí athlonnaithe na mBallstát, leibhéal na rannpháirtíochta
 méadaithe de náisiúnaigh tríú tíortha i bpróisis fostaíochta, oideachais agus
 dhaonlathacha, líon na ndaoine a cuireadh ar ais agus leibhéal an chúnaimh
 fhrithpháirtigh mhéadaithe idir na Ballstáit lena n-áirítear comhar praiticiúil
 agus athshuíomh.
 1.4.
 Na forais leis an togra/an tionscnamh
 1.4.1.
 Na ceanglais is gá a shásamh sa ghearrthéarma nó
 san fhadtéarma
 Beidh ar an AE
 leanúint ar aghaidh ag dul i ngleic le dúshláin thábhachtacha sa réimse maidir
 le gnóthaí baile i rith na tréimhse 2014-2020. Má chuirtear athruithe
 déimeagrafacha, athruithe struchtúracha sna margaí saothair agus patrúin
 iomaíochta le haghaidh scileanna san áireamh, beidh beartas imirce dleathaí
 agus lánpháirtithe a bhreathnaíonn ar aghaidh ríthábhachtach chun iomaíochas
 agus comhtháthú sóisialta an AE a fheabhsú, chun ár sochaithe a shaibhriú agus
 deiseanna a chruthú do chách. Ní mór don AE dul i ngleic i gceart le himirce
 mhírialta agus gáinneáil ar dhaoine a chomhrac. Ag an am céanna, ní mór dúinn
 dlúthpháirtíocht a léiriú i gcónaí dóibh siúd a bhfuil cosaint idirnáisiúnta de
 dhíth orthu. Is tosaíocht i gcónaí é go gcuirfear Comhchóras Tearmainn Eorpach
 níos cosantaí agus níos éifeachtaí ina léireofar ár luachanna chun críche.
 Tá comhar le
 tíortha neamh-AE agus le heagraíochtaí idirnáisiúnta ríthábhachtach chun na
 spriocanna sin a bhaint amach. Léirigh imeachtaí déanacha i dTuaisceart na
 hAfraice cé chomh tábhachtach agus atá sé don AE go mbeadh cur chuige
 cuimsitheach agus comhordaithe aige maidir le himirce, teorainneacha agus
 slándáil. Dá réir sin ní mór gné sheachtrach bheartais gnóthaí baile an AE atá
 ag éirí níos tábhachtaí le himeacht ama a neartú, i gcomhchuibheas iomlán le
 beartas eachtrach an Aontais.
 1.4.2.
 Luach breise a bhaineann le rannpháirteachas an AE
 Cruthaíonn
 bainistiú sreabha imirce dúshláin nach féidir le Ballstáit astu féin dul i
 ngleic leo. Is réimse é sin lena mbaineann luach
 breise soiléir maidir le heagrú bhuiséad an AE.
 Tá ualach trom ar roinnt Ballstát mar gheall ar a láthair
 gheografach shonrach agus mar gheall ar fhad theorainneacha seachtracha an Aontais
 a bhfuil dualgas orthu iad a bhainistiú. Tá prionsabal na dlúthpháirtíochta
 agus roinnt chóir na ndualgas idir Ballstáit i gcroílár na gcomhbheartas
 tearmainn agus imirce dá réir sin. Cuireann buiséad an AE na modhanna ar fáil
 chun freastal ar impleachtaí airgeadais an phrionsabail seo.
 Maidir le gné sheachtrach na ngnóthaí baile, is léir go
 méadóidh glacadh beart agus comhthiomsú acmhainní ar leibhéal an AE go
 suntasach tionchar an AE faoi mar atá riachtanach chun cur ina luí ar thríú
 tíortha plé leis an AE maidir leis na saincheisteanna sin a bhaineann le
 himirce atá ina ábhar spéise go príomha don AE agus do na Ballstáit.
 Tá ceart an AE gníomhú i réimse na ngnóthaí baile bunaithe
 ar Theideal V “Limistéar Saoirse, Slándála agus Ceartais” den Chonradh ar
 Fheidhmiú an Aontais Eorpaigh (CFAE), go háirithe Airteagal 77(2),
 Airteagal 78(2), Airteagal 79(2) agus (4) Airteagal 82(1),
 Airteagal 84 agus Airteagal 87(2) CFAE. Tá comhar le tríú tíortha
 agus le heagraíochtaí idirnáisiúnta cumhdaithe ag Airteagal 212(3) CFAE.
 Tugtar urraim sna tograí do phrionsabal na coimhdeachta toisc go mbeidh
 tromlach an chistiúcháin curtha chun feidhme i gcomhréir le prionsabal na
 bainistíochta comhpháirtí agus aird á tabhairt ar inniúlachtaí institiúideacha
 na mBallstát.
 1.4.3.
 Ceachtanna a foghlaimíodh ó thaithí chosúil roimhe
 seo
 Cé go
 mbreithnítear i gcoitinne go mbaineann ionstraimí airgeadais gnóthaí baile
 reatha a gcuid cuspóirí amach agus go bhfeidhmíonn siad go héifeachtach, seo a
 leanas na ceachtanna is gá a fhoghlaim ón athbhreithniú meántéarma agus ón
 gcomhairliúchán le páirtithe leasmhara:
 – Na hionstraimí gnóthaí baile amach anseo a shimpliú agus a chuíchóiriú trí líon na gclár airgeadais a laghdú go dhá cheann trí Chiste
 Tearmainn agus Imirce agus Ciste Slándála Inmheánaí a chruthú. Tabharfaidh sé
 sin deis don AE leas níos straitéisí a bhaint as a n-ionstraimí ionas go mbeidh
 siad níos freagraí do thosaíochtaí polaitiúla agus do riachtanais an AE;
 – Ról an AE mar ghníomhaí domhanda a neartú, trí
 chomhpháirt lena mbainfidh gné sheachtrach a chur san áireamh le Cistí amach
 anseo chun tionchar an AE a atreisiú maidir le gné beartais sheachtraigh de
 bheartais gnóthaí baile;
 – Tosaíocht a thabhairt do bhainistíocht chomhpháirteach seachas do bhainistiú láraithe más féidir d’fhonn fáil réidh le hualaí
 maorlathacha neamhriachtanacha;
 – Cur chuige maidir le bainistíocht chomhpháirteach a bheidh níos dírithe
 ar thorthaí a bhunú trí athrú go clárú ilbhliantúil
 lena mbainfidh comhphlé beartais ar leibhéal sinsearach lena n-áiritheofar go
 mbeidh cláir náisiúnta na mBallstát curtha ar chomhréim go hiomlán le cuspóirí
 agus le tosaíochtaí beartais an AE agus go ndíreofar ar bhaint amach torthaí;
 – Bainistiú láraithe a fheabhsú chun raon uirlisí a chur ar fáil le
 haghaidh gníomhaíochtaí atá faoi réir ag beartas, lena
 n-áirítear tacaíocht le haghaidh gníomhaíochtaí trasnáisiúnta, go háirithe
 gníomhaíochta nuála agus gníomhaíochtaí i dtríú tíortha agus a bhaineann le
 tríú tíortha (gné sheachtrach), mar aon le gníomhaíochtaí éigeandála, staidéir
 agus imeachtaí;
 – Comhchreat rialúcháin a bhunú lena mbainfidh
 comhshraith rialacha maidir le clárú, tuairisciú, bainistiú airgeadais agus
 rialuithe a bheidh chomh cosúil agus is féidir le Cistí AE eile arna mbainistiú
 i modh na bainistíochta comhpháirtí d’fhonn tuiscint níos fearr ar na rialacha
 a chothú i measc na bpáirtithe leasmhara go léir agus chun leibhéal ard
 comhchuibhis agus comhsheasmhachta a áirithiú;
 – Freagairt thapa agus éifeachtach a chur ar fáil i gcás éigeandálaí, na Cistí a dhearadh ionas gur féidir leis an AE freagairt go cuí i
 gcásanna athraitheacha;
 – Ról na ngníomhaireachtaí gnóthaí baile a fheabhsú chun comhar praiticiúil a chothú idir na Ballstáit agus cúram a chur
 orthu gníomhaíochtaí sonracha a chur chun feidhme ag áirithiú ag an am céanna
 rialú polaitiúil cuí ar ghníomhaíochtaí na ngníomhaireachtaí.
 Tá mionsonraí
 breise ar fáil sa mheasúnú tionchair agus sa mheabhrán míniúcháin a ghabhann le
 gach Rialachán.
 1.4.4.
 Comhchuibheas agus sineirgíocht a d'fhéadfadh a
 bheith ann le hionstraimí ábhartha eile
 Cuirfidh
 roinnt ionstraimí AE eile tacaíocht ar fáil do ghníomhaíochtaí atá comhlántach
 do na gníomhaíochtaí a mhaoineofar faoin gCiste Tearmainn agus Imirce agus
 faoin gCiste Slándála Inmheánaí:
 Tá Ciste
 Sóisialta na hEorpa ag tacú faoi láthair le bearta lánpháirtithe maidir le
 rochtain ar an margadh saothair ach maoinítear bearta ar nós cúrsaí treoshuite
 saoránach, rannpháirtíocht sa saol sóisialta agus cathartha, rochtain chothrom
 ar sheirbhísí, srl tríd an gCiste um Lánpháirtiú. Leanfar
 ar aghaidh ag tacú le bearta lánpháirtithe ar na bealaí céanna faoin gCiste
 Tearmainn agus Imirce agus faoi Chiste Sóisialta na hEorpa a bheidh ann amach
 anseo.
 Tacóidh gné sheachtrach an Chiste Tearmainn agus Imirce le
 gníomhaíochtaí i dtríú tíortha agus a bhaineann le tríú tíortha a
 fhreastalaíonn go príomha ar leasa agus ar chuspóirí an AE, lena mbainfidh
 tionchar díreach ar an AE agus ar na Ballstáit agus lena n-áiritheofar
 leanúnachas le gníomhaíochtaí arna gcur chun feidhme i gcríoch an AE. Beidh an
 maoiniú sin deartha agus curtha chun feidhme i gcomhchuibheas le gníomhaíocht
 sheachtrach agus le beartas eachtrach an AE. Níl sé i gceist leo tacú le
 gníomhaíochtaí atá dírithe ar fhorbairt agus ba cheart go ndéanfaidís comhlánú,
 nuair is iomchuí, ar an gcúnamh airgeadais arna sholáthar trí ionstraimí
 cabhrach seachtraí. Sa chomhthéacs sin, beidh an comharba ar an gClár
 Téamach Imirce & Tearmainn agus ar an Ionstraim Cobhsaíochta ábhartha
 go háirithe maidir leis an réimse gnóthaí baile. Cé go dtacaíonn ionstraimí
 cabhrach seachtraí le ceachtar de riachtanais fhorbartha na dtíortha tairbhe nó
 de leasa polaitiúla ginearálta an AE le páirtithe straitéiseacha, tacóidh cistí
 gnóthaí baile le gníomhaíochtaí sonracha i dtríú tíortha chun leasa bheartas
 imirce an AE. Dá réir sin déanfar freastal ar bhearna shonrach leo agus
 cuirfidh siad leis an raon uirlisí atá ar fáil don AE.
 1.5.
 Fad agus tionchar airgeadais
 þ Togra/tionscnamh d’fhad teoranta
 –
 þ Togra/tionscnamh i bhfeidhm ón 01/01/2014 go 31/12/2020
 –
 þ Tionchar airgeadais ó 2014 go 2023
 ̈ Togra/tionscnamh d’fhad neamhtheoranta
 –
 Cur chun feidhme le tréimhse thosaigh idir BBBB
 agus BBBB,
 –
 agus feidhm iomlán ina dhiaidh sin.
 1.6.
 Modhanna bainistíochta atá beartaithe[28]
 þBainistíocht dhíreach láraithe ag an gCoimisiún
 þ Bainistíocht indíreach láraithe trí na
 cúraimí cur chun feidhme a tharmligean chuig:
 –
 þ gníomhaireachtaí feidhmiúcháin
 –
 þ comhlachtaí arna mbunú ag na Comhphobail[29]
 –
 þ comhlachtaí náisiúnta san earnáil phoiblí/comhlachtaí a bhfuil
 misean de sheirbhís phoiblí acu
 –
 ̈ daoine a bhfuil sé de chúram orthu gníomhaíochtaí ar leith a chur
 chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 þ Bainistíocht chomhpháirteach leis na
 Ballstáit
 þ Bainistíocht dhíláraithe le tríú tíortha
 þ Comhbhainistíocht le heagraíochtaí idirnáisiúnta (sonraí le
 tabhairt)
 I gcás ina sonraítear
 níos mó ná modh bainistíochta amháin, tabhair sonraí sa roinn "Nótaí"
 le do thoil.
 Nótaí:
 Déanfar na tograí
 a chur chun feidhme go príomha trí bhainistíocht chomhpháirteach, lena
 mbainfidh cláir náisiúnta ilbhliantúla.
 Déanfar na
 cuspóirí atá le baint amach faoi na cláir náisiúnta a chomhlánú le
 “gníomhaíochtaí an Aontais” agus meicníocht mhearfhreagartha chun déileáil le
 staideanna éigeandála. Beidh siad i bhfoirm deontas agus soláthair den chuid is
 mó faoi bhainistíocht dhíreach láraithe lena n-áireofar gníomhaíochtaí i dtríú
 tíortha agus maidir leo.
 Bainfear leas
 as gach modh féideartha chun ilroinnt a sheachaint trí acmhainní a dhíriú ar
 líon teoranta cuspóirí an AE a bhaint amach agus úsáid a bhaint as saineolas na
 bpríomhpháirtithe leasmhara, nuair is iomchuí, ar bhonn comhaontuithe
 comhpháirtíochta agus comhaontuithe réime.
 Déanfar cúnamh
 teicniúil ar thionscnamh ón gCoimisiún a chur chun feidhme trí bhainistíocht
 dhíreach láraithe.
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 Sonraigh cé chomh
 minic agus na coinníollacha.
 Maidir le
 bainistíocht chomhpháirteach, tá creat comhtháite agus
 éifeachtach tuairiscithe, faireacháin agus meastóireachta molta. Maidir le gach
 clár náisiúnta, iarrfar ar Bhallstáit Coiste Faireacháin a chur ar bun ina
 bhféadfaidh an Coimisiún a bheith rannpháirteach.
 Ar bhonn
 bliantúil, déanfaidh na Ballstáit tuairisciú ar chur chun feidhme an chláir
 ilbhliantúil. Is réamhchoinníoll iad na tuarascálacha seo chun íocaíochtaí
 bliantúla a fháil. Chun cur leis an bpróiseas athbhreithnithe meántéarma,
 iarrfar orthu in 2017 faisnéis bhreise a chur ar fáil ar an dul chun cinn a
 rinneadh maidir le baint amach na gcuspóirí. Tabharfar
 faoi fheidhm chomhchosúil in 2019 chun coigeartuithe a dhéanamh le linn na
 bliana airgeadais deireanaí (2020) nuair is iomchuí sin.
 Ag tacú le forbairt cultúir bunaithe ar mheastóireacht i
 réimse na ngnóthaí baile, beidh creat coiteann meastóireachta agus faireacháin
 ag na Cistí ag a mbeidh táscairí leathana a bhaineann le beartas ina leagtar
 béim ar chur chuige na gCistí atá dírithe ar thoradh agus ar an ról
 fíor-riachtanach a d’fhéadfadh a bheith acu sa mheascán beartais chun an
 cuspóir a bhaint amach maidir le limistéar saoirse, slándála agus ceartais a
 chruthú. Baineann na táscairí seo leis an tionchar a d’fhéadfadh a bheith ag na
 Cistí: forbairt cultúir choitinn na slándála teorann, an chomhair póilíneachta
 agus an bhainistithe géarchéime; bainistiú éifeachtach ar shreabha imirce chuig
 an AE; cóir chothrom agus chomhionann náisiúnach tríú tír; dlúthpháirtíocht
 agus comhar idir na Ballstáit maidir le haghaidh a thabhairt ar
 shaincheisteanna imirce agus slándála inmheánaí agus cur chuige coitianta san
 AE ar an imirce agus ar an tslándáil araon maidir le tríú tíortha.
 D’fhonn cur i bhfeidhm leormhaith na bprionsabal ar
 mheastóireacht a áirithiú, agus aird á tabhairt ar an taithí phraiticiúil ar
 mheastóireacht sna Ballstáit faoi chistiúchán reatha an AE ar ghnóthaí baile,
 oibreoidh an Coimisiún agus na Ballstáit le chéile chun an creat coiteann
 meastóireachta agus faireacháin a fhorbairt, inter alia trí theimpléid agus
 táscairí aschuir agus toraidh coiteanna a shainmhíniú.
 Bunófar gach beart ag tús na tréimhse clárúcháin, agus ar
 an gcaoi sin cuirfear ar chumas na mBallstát a gcórais tuairiscithe agus
 mheastóireachta a bhunú ar bhonn na gceanglas agus na bprionsabal
 comhaontaithe.
 D’fhonn ualach riaracháin a laghdú agus d’fhonn sineirgí
 idir tuairisciú agus meastóireacht a áirithiú, cuirfidh an fhaisnéis a
 theastaíonn do thuarascálacha meastóireachta leis an bhfaisnéis a chuireann na
 Ballstáit ar fáil sna tuarascálacha bliantúla ar chur chun feidhme, agus
 cuirfidh sí i gcrích í.
 In 2018, déanfaidh an Coimisiún tuarascáil a chur isteach
 fosta maidir leis an athbhreithniú meántéarma arna dhéanamh ar na cláir
 náisiúnta.
 Ar bhonn níos domhandaithe, déanfaidh an Coimisiún tuarascáil idirmheánach a chur isteach
 maidir le cur chun feidhme na gCistí faoin 31.12.2018 agus tuarascáil
 mheasúnaithe ex-post faoin 30.06.2024, lena gcumhdófar an cur chun feidhme
 iomlán (i.e. ní amháin cláir náisiúnta atá faoi bhainistíocht chomhpháirteach).
 2.2.
 Córas bainistíochta agus rialaithe
 2.2.1.
 An riosca nó na rioscaí a aithníodh
 Ní bhíonn baol
 rioscaí earráide ag an Ard-Stiúrthóireacht Gnóthaí Baile ina cláir chaithimh.
 Dearbhaítear é sin leis an easnamh athfhillteach de chinntí suntasacha i
 dtuarascálacha bliantúla na Cúirte Iniúchóirí mar aon le heasnamh de ráta
 earráide iarmhair os cionn 2% sna blianta seo caite i dtuarascálacha
 gníomhaíochta bliantúla maidir leis an Ard-Stiúrthóireacht Gnóthaí Baile (agus
 Ard-Stiúrthóireacht an Cheartais, na Saoirse agus na Slándála mar a tugadh uirthi).
 I gcás
 bainistíochta comhpháirtí, bíonn na rioscaí ginearálta
 maidir le cur chun feidhme na gclár reatha i dtrí chatagóir den chuid is mó:
 – Riosca ar úsáid neamhéifeachtach cistí nó úsáid nach mbeadh sprioctha
 go cuí;
 – Earráidí de bhun chastacht rialacha agus laigí i gcórais bhainistíochta
 agus rialaithe;
 – Úsáid neamhéifeachtach as acmhainní riaracháin (comhréireacht teoranta
 riachtanas);
 Is fiú gnéithe
 sonracha maidir le córas na 4 Chiste faoin gClár Ginearálta “Dlúthpháirtíocht
 agus Bainistiú Sreabha Imirce” a lua freisin
 – Áirithítear i gcóras na gclár bliantúil go ndéantar íocaíochtaí
 deireanacha ar bhonn rialta bunaithe ar chaiteachas deimhnithe agus iniúchta.
 Tá tréimhse cáilitheachta na gclár bliantúil dínasctha, áfach, ó bhliain
 airgeadais an AE agus dá réir sin níl an slabhra dearbhaithe go hiomlán sásúil,
 d’ainneoin córas an-trom
 – Tá rialacha cáilitheachta mionsonraithe socraithe ag an gCoimisiún.
 Áirithítear leis sin i bprionsabal aonchineálacht an chaiteachais atá
 maoinithe. Cruthaíonn sé ualach oibre neamhriachtanach freisin, áfach,
 d’údaráis náisiúnta agus don Choimisiún agus méadaíonn sé an riosca earráidí ó
 thairbhithe agus ó Bhallstáit mar gheall ar neamhthuiscint ar rialacha an AE.
 – Tá na córais bhainistíochta agus rialaithe reatha an-ghar dóibh siúd
 atá faoi na Cistí Struchtúracha. Baineann éagsúlachtaí beaga leo, áfach, eadhon
 i slabhra na ndualgas idir údaráis deimhniúcháin agus Údaráis Iniúchóireachta.
 Cruthaíonn sé seo mearbhall sna Ballstáit, go háirithe nuair a ghníomhaíonn na
 húdaráis sa 2 chineál Ciste. Méadaíonn sé an riosca earráidí agus bíonn
 faireachán níos déine de dhíth dá réir.
 Déanfar na
 gnéithe seo a athrú go suntasach sa togra seo:
 – Leanfaidh na córais bhainistíochta agus rialaithe na ceanglais
 ghinearálta atá socraithe sna Cistí CCS agus comhlíonfaidh siad ceanglais nua
 an Rialacháin Airgeadais Nua go hiomlán: déanfar na 3 húdarás a athsholáthar le
 2 údarás (Údarás Freagrach agus Údarás Iniúchóireachta) a bhfuil a róil
 soiléirithe ag féachaint do dhearbhú níos fearr a chur ar fáil.
 – Cuirfidh clárú ilbhliantúil mar aon le himréiteach bliantúil bunaithe
 ar na híocaíochtaí arna ndéanamh ag an Údarás Freagrach na tréimhsí
 cáilitheachta ar chomhréim le cuntais bhliantúla an Choimisiúin, gan an
 t-ualach riaracháin a mhéadú i gcomparáid leis an gcóras reatha.
 – Déanfar spotseiceálacha ar an láthair a thabhairt chun críche mar chuid
 de na rialuithe 1ú leibhéal, i.e. ag an Údarás Freagrach agus
 tacóidh siad lena dhearbhú urrúis bainistíochta bliantúil.
 – Toisc soiléiriú agus simpliú ar na rialacha cáilitheachta mar aon lena
 gcomhchuibhiú le hionstraimí eile tacaíochta airgeadais déanfar na botúin a
 dhéanann tairbhithe a bhaineann úsáid as cúnamh ó fhoinsí éagsúla a laghdú. Déanfar na rialacha cáilitheachta sin a shocrú ar leibhéal
 náisiúnta, cé is moite de roinnt bunphrionsabal, atá cosúil leo siúd as a
 mbaintear úsáid le haghaidh na gCistí CCS.
 – Moltar úsáid roghanna costais simplithe, go háirithe i gcás deontas
 beag
 I mbainistíocht
 láraithe, is iad seo a leanas na príomhrioscaí:
 – Riosca maidir le comhfhreagras lag idir na tionscadail a fhaightear
 agus tosaíochtaí polaitiúla na hArd-Stiúrthóireachta Gnóthaí Baile;
 – An riosca maidir le droch-cháilíocht na dtionscadal a roghnaíodh agus
 droch-chur chun feidhme teicniúil an tionscadail, rud a laghdaíonn tionchar an
 chláir; i ngeall ar nósanna imeachta roghnúcháin neamhleora, easpa saineolais
 nó faireachán neamhleor;
 – An riosca maidir le húsáid neamhéifeachtach nó neamheacnamaíoch na
 gcistí a deonaíodh, le haghaidh deontas (an chastacht a bhaineann le costais
 incháilithe iarbhír a chúiteamh mar aon le féidearthachtaí teoranta chun
 costais incháilithe a sheiceáil ag an deasc) agus le haghaidh soláthair
 (corruair bíonn líon teoranta soláthraithe eacnamaíocha ann a bhfuil an
 saineolas acu a theastaíonn ina bhfuil féidearthachtaí neamhleora chun
 comparáidí a dhéanamh idir tairiscintí praghsanna);
 – Bainfidh an riosca le cumas na n-eagraíochtaí níos lú (go háirithe)
 caiteachas a smachtú go héifeachtach chomh maith le trédhearcacht na n-oibríochtaí arna ndéanamh a áirithiú.
 – An riosca do chlú an Choimisiúin, má aimsítear calaois nó
 gníomhaíochtaí coiriúla; ní féidir ach dearbhú páirteach a fháil as córais
 rialaithe inmheánaigh tríú páirtithe i ngeall ar an líon measartha ard
 conraitheoirí agus tairbhithe ilchineálacha, iad ar fad ag feidhmiú a gcóras
 rialaithe féin, agus bíonn siad measartha beag go minic.
 Táthar ag súil
 go ndéanfar an chuid is mó de na rioscaí seo a laghdú a bhuíochas sin do
 thograí a spriocdhíriú níos fearr agus gnéithe simplithe atá san áireamh sa
 Rialachán Airgeadais Nua a úsáid.
 2.2.2.
 Modhanna rialaithe atá beartaithe
 Bainistíocht
 chomhpháirteach:
 Ar leibhéal
 na mBallstát, is forbairt atá i bhfeidhm i rith
 2007-2013 an struchtúr atá beartaithe do na córais bhainistíochta agus
 rialaithe agus caomhnaítear leis formhór na bhfeidhmeanna arna ndéanamh sa
 tréimhse reatha lena n‐áirítear fíoruithe riaracháin agus fíoruithe ar an
 láthair, iniúchóireachtaí ar chórais bhainistíochta agus rialaithe agus
 iniúchóireachtaí ar thionscadail. Athraítear ord na
 bhfeidhmeanna seo mar sin féin ionas go bhfágfar seiceálacha ar an láthair mar
 fhreagracht shoiléir ar an Údarás Freagrach mar chuid lárnach den ullmhúchán
 don chleachtadh bliantúil imréitigh na gcuntas.
 D’fhonn cuntasacht a threisiú, gheobhadh na hÚdaráis Fhreagracha
 creidiúnú ón gcomhlacht creidiúnúcháin náisiúnta atá i gceannas ar mhaoirseacht
 leanúnach a dhéanamh orthu. Trí laghdú a dhéanamh ar líon na n-údarás – gan
 Údarás Deimhniúcháin a bheith ann a thuilleadh agus laghdú a dhéanamh ar líon
 na gCistí – táthar ag súil leis go laghdófaí an t-ualach riaracháin agus gur mó
 an deis a bheadh ann cumas níos láidre riaracháin a fhorbairt, ach cheadófaí
 roinnt freagrachtaí níos soiléire freisin.
 Go dtí seo níl
 aon mheastachán iontaofa ann maidir le costas na rialuithe ar na Cistí
 bainistíochta comhpháirtí sa réimse Gnóthaí Baile. Baineann
 an t-aon mheastachán atá ar fáil leis an CFRE agus leis an gCiste
 Comhtháthaithe áit a meastar go bhfuil costais na gcúraimí a bhaineann le
 rialuithe (ar an leibhéal náisiúnta, gan costais an Choimisiúin a áireamh)
 thart ar 2% den mhaoiniú iomlán arna riar sa tréimhse 2007-2013. Baineann na
 costais seo leis na réimsí rialaithe seo a leanas: Díorthaítear 1% ó chomhordú
 náisiúnta agus ó ullmhúchán clár, baineann 82% le bainistíocht clár, 4% le
 deimhniúchán agus 13% le hiniúchadh.
 Déanfaidh na tograí seo a leanas na costais rialaithe a
 mhéadú:
 – cruthú agus feidhmiú comhlachta creidiúnúcháin agus athrú córais i
 gcoitinne;
 – dearbhú bainistíochta a ghabhann leis na cuntais bhliantúla a sheoladh
 isteach;
 – na seiceálacha ar an láthair atá le déanamh ag an Údarás Freagrach;
 – an gá le breisghníomhaíocht iniúchóireachta ó na hÚdaráis
 Iniúchóireachta chun iniúchadh a dhéanamh ar an dearbhú bainistíochta.
 Tá tograí ann
 freisin a laghdóidh na costais rialaithe áfach:
 – Tiocfaidh deireadh le hÚdarás Deimhniúcháin. Cé
 go ndéanfar a bhfeidhmeanna a aistriú i bpáirt chuig an Údarás Freagrach,
 ceadóidh sé sin don Bhallstát cuid shuntasach de na costais a bhaineann le
 deimhniúchán a shábháil de thoradh éifeachtúlachta níos fearr riaracháin,
 laghdú ar an ngá le comhordú, agus laghdú ar raon feidhme na n‐iniúchóireachtaí;
 – Beidh na rialuithe a bheidh le déanamh ag an Údarás Iniúchóireachta
 dírithe níos mó i dtreo athdhéanamh ar (shampla de) na rialuithe den 1ú
 leibhéal riaracháin agus ar na rialuithe ar an láthair arna ndéanamh ag an
 Údarás Freagrach. Fágfaidh sé seo go mbeidh an nós
 imeachta sáraíochta níos tapa agus áiritheofar freisin go dtabharfar faoi gach
 rialú is gá sula seolfar na cuntais bhliantúla isteach;
 – De thoradh ar chostais shimplithe a úsáid, laghdófar costais agus ualaí
 riaracháin ar gach leibhéal, i gcás riarachán agus tairbhithe araon;
 – Laghdóidh an cur i gcrích bliantúil, agus an srianadh ar an tréimhse
 imréitigh comhréireachta go 36 mí, tréimhse coinneála na ndoiciméad chun
 críocha rialaithe do riaracháin phoiblí agus tairbhithe;
 – Beidh sé éigeantach sreafaí cumarsáide leictreonaí a chur ar bun idir
 an Coimisiún agus na Ballstáit.
 Ní mór na
 gnéithe simplithe atá liostaithe faoi §2.2.1 thuas a chur leis sin, a
 rannchuideoidh leis an ualach riaracháin do thairbhithe a laghdú freisin agus
 dá bhrí sin, is ionann iad agus laghdú comhuaineach ar rioscaí earráide agus ar
 an ualach riaracháin.
 Táthar ag súil
 leis, dá bhrí sin, go mbeidh sé mar thoradh ar na tograí, ar an iomlán, go
 ndéanfar na costais rialaithe a athdháileadh seachas iad a mhéadú nó a laghdú. Meastar, áfach, go n‐éascóidh an t‐athdháileadh
 sin ar chostais (do na feidhmeanna ar fad agus de bharr na socruithe
 comhréireacha rialaithe, agus freisin do na Ballstáit agus na cláir ar fad)
 maolú níos éifeachtaí ar rioscaí agus go mbeidh slabhra dearbhaithe níos fearr
 agus níos tapa dá bharr.
 Ar leibhéal
 an Choimisiúin, níltear ag súil leis go mbeidh laghdú
 ar chostas na bainistíochta agus na rialuithe le haghaidh bainistíochta
 comhpháirtí sa chéad leath den tréimhse chlárúcháin. Tá
 sé sin amhlaidh ar an gcéad dul síos toisc go leathnófar an méid agus na réimsí
 beartais a bhaineann leis an mbainistíocht chomhpháirteach i gcomparáid leis an
 tréimhse reatha. Dá bhrí sin beidh méadú ar éifeachtúlacht riachtanach cheana
 féin chun na hacmhainní céanna a choinneáil. Ina theannta sin, beidh sé de nós
 sna blianta tosaigh go leor tascanna tábhachtacha a dhéanamh le chéile: cur i
 gcrích na gclár 2007-2013 (tá na tuairiscí dúnta deiridh le cur isteach faoin
 31 Márta 2016), idirphlé beartais agus faomhadh na gclár náisiúnta
 ilbhliantúla 2014-2020 agus córas nua um imréiteach cuntas a chur ar bun. Sa
 dara leath den tréimhse bainfear úsáid as na hacmhainní féideartha a bheidh ar
 fáil chun meastóireacht agus faireachán a fheabhsú.
 Bainistiú
 láraithe
 Maidir le
 bainistiú láraithe, leanfaidh an Coimisiún ar aghaidh ag cur a chóras rialaithe
 reatha i bhfeidhm. Tá an córas sin comhdhéanta de na bunábhair seo a leanas:
 maoirseacht na stiúrthóireachtaí oibríochtúla ar oibríochtaí, rialú ex ante ag
 an Aonad Buiséid agus Rialaithe, an Coiste Soláthair Inmheánaigh (JPS/HPC),
 rialuithe ex post le haghaidh deontas nó na hiniúchóireachtaí ón gCumas
 Iniúchóireachta Inmheánaí agus ón tSeirbhís Iniúchóireachta Inmheánaí. Cuireann an earnáil rialaithe ex post “straitéis braite” i
 bhfeidhm a bhfuil sé mar aidhm léi líon uasta na n-aimhrialtachtaí a bhrath
 chun íocaíochtaí míchuí a fháil ar ais. Bunaithe ar an straitéis seo, déantar
 na hiniúchóireachtaí ar shampla de na tionscadail, a roghnaítear ar bhonn
 anailíse riosca beagnach ar fad.
 Mar gheall ar an meascán seo de rialuithe ex ante agus ex
 post, chomh maith leis na seiceálacha deisce agus na hiniúchóireachtaí ar an
 láthair, bhí an ráta earráide inchainníochtaithe iarmharach ar an meán níos lú
 ná 2% le blianta beaga anuas. Dá bhrí sin, meastar an córas rialaithe
 inmheánaigh, chomh maith leis an gcostas a ghabhann leis, a bheith leormhaith
 chun an cuspóir de ráta íseal earráide a bhaint amach san Ard-Stiúrthóireacht
 Gnóthaí Baile.
 Faoi chuimsiú an chreata seo, áfach, leanfaidh an
 Ard-Stiúrthóireacht Gnóthaí Baile ag iniúchadh féidearthachtaí d’fhonn feabhas
 a chur ar an mbainistíocht agus simpliú a mhéadú. Go háirithe, bainfear an
 oiread úsáide agus is féidir as na roghanna simplithe a chuirtear ar fáil sa
 Rialachán Airgeadais nua mar gheall go meastar go rannchuideoidh siad leis an
 ualach riaracháin ar thairbhithe a laghdú agus dá bhrí sin, is ionann iad agus
 laghdú comhuaineach ar rioscaí earráide agus ar an ualach riaracháin a bheidh
 ar an gCoimisiún.
 Sraitheanna nua
 Foráiltear sraitheanna nua le haghaidh maoinithe an AE sa
 réimse gnóthaí baile sna tograí, e.g. úsáid níos fearr as an saineolas atá ann
 cheana féin i ngníomhaireachtaí an AE, forbairt ar an ngné sheachtrach agus
 neartú ar na meicníochtaí éigeandála.
 Beidh modhanna bainistíochta agus rialaithe nua ag teastáil le haghaidh
 DG HOME sa chás seo.
 Níl na méideanna a chuirfear ar fáil do na sraitheanna nua seo socraithe fós,
 ach ní dócha go mbeidh siad suntasach i gcomparáid leis an mbuiséad gnóthaí
 baile foriomlán. Beidh sé thar a bheith tábhachtach na modhanna agus socruithe
 oibre inmheánacha chun na cúraimí seo a chur chun feidhme a bhunú chomh luath
 agus is féidir laistigh den tréimhse, áfach, le cloí go hiomlán le prionsabail
 na bainistíochta fónta airgeadais.
 Léiríonn an
 anailís thuas go soiléir go mbeidh gá atreisiú a dhéanamh ar leibhéal na
 n-acmhainní daonna atá de dhíth chun buiséad méadaithe DG HOME a chur chun
 feidhme, d’ainneoin na simplithe ar fad a tugadh isteach.
 Comhlíonfar na riachtanais acmhainní daonna trí fhoireann ón AS a bhfuil
 bainistíocht na gníomhaíochta faoina cúram cheana nó atá ath-imlonnaithe taobh
 istigh den AS, mar aon le haon leithdháileadh breise a d'fhéadfaí a thabhairt
 don AS atá i mbun bainistíochta faoin leithdháileadh bliantúil agus i
 bhfianaise na srianta buiséadacha
 2.3.
 Bearta chun calaois agus neamhrialtachtaí a chosc
 Sonraigh bearta
 coisctheacha agus cosanta atá ann cheana nó atá beartaithe.
 Anuas ar na
 meicníochtaí rialaithe rialála uile a chur i bhfeidhm, ceapfaidh an
 Ard-Stiúrthóireacht Gnóthaí Baile straitéis frith-chalaoise i gcomhréir le
 straitéis frith-chalaoise nua an Choimisiúin (CAFS) arna glacadh an
 24 Meitheamh 2011 d’fhonn a áirithiú inter alia go bhfuil a rialuithe
 inmheánacha maidir le frith-chalaois ailínithe go hiomlán leis an CAFS agus go
 bhfuil a chur chuige maidir le bainistíocht riosca calaoise dírithe ar réimsí
 riosca calaoise agus ar fhreagairtí imleora a shainaithint. Más gá, bunófar grúpaí líonraithe agus uirlisí TF
 leormhaithe atá tiomanta anailís a dhéanamh ar chásanna calaoise a bhaineann
 leis na Cistí.
 Maidir le
 bainistíocht chomhpháirteach, aithnítear go soiléir i straitéis frith-chalaoise
 an Choimisiúin go bhfuil sé riachtanach go ndéanfadh tograí an Choimisiúin le
 haghaidh rialachán 2014-2020 iarratas ar na Ballstáit bearta frith-chalaoise a
 chur i bhfeidhm atá éifeachtach agus comhréireach maidir leis na rioscaí
 calaoise sainaitheanta. In Airteagal 5 den togra
 reatha ceanglaítear go soiléir ar na Ballstáit neamhrialtachtaí a chosc, a
 bhrath agus a cheartú agus tuarascáil a sheoladh chuig an gCoimisiún. Beidh
 sonraí breise maidir leis na hoibleagáidí seo mar chuid de na rialacha
 mionsonraithe maidir le feidhmeanna an Údaráis Fhreagraigh mar a fhoráiltear in Airteagal 24(5)(c).
 Ina theannta
 sin, rinneadh athúsáid na gcistí a thagann ó cheartú airgeadais bunaithe ar
 thorthaí an Choimisiúin nó na Cúirte Iniúchóirí a shonrú go soiléir in
 Airteagal 41.
 3.
 AN TIONCHAR AIRGEADAIS A MHEASTAR A BHEIDH AG AN
 TOGRA/TIONSCNAMH
 3.1.
 Ceannteidil an chreata airgeadais ilbhliantúil agus
 na línte buiséid ar a n‐imrítear tionchar
 · Línte buiséid atá ann cheana
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Líon || LD ([30]) || ó thíortha[31] an CSTE || ó thíortha is iarrthóirí[32] || ó thríú tíortha || de réir bhrí Airteagal 18(1)(aa) den Rialachán Airgeadais
 3 || || Difreáilte || NÍL || NÍL || NÍL || NÍL
 · Línte nua buiséid atá á n-iarraidh
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Líon Teideal 3 || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 3 || 18 01 04 aa An Ciste Tearmainn agus Imirce - Cúnamh teicniúil || LN || NÍL || NÍL || NÍL || NÍL
 3 || 18 02 aa An Ciste Tearmainn agus Imirce || Difreáilte || NÍL || NÍL || NÍL || NÍL
 3.2.
 An tionchar a mheastar ar chaiteachas
 3.2.1.
 Achoimre ar an tionchar a mheastar a bheidh ar
 chaiteachas
 EUR milliún (go dtí an 3ú deachúil)
 Ceannteideal an chreata airgeadais ilbhliantúil: || Uimhir 3 || Slándáil agus Saoránacht
 DG HOME || || || 2014 || 2015 || 2016 || 2017 || 2018 || 2019 || 2020 || || IOMLÁN
  Leithreasaí faoi chomhair oibríochtaí (praghsanna reatha) || || || || || || || || ||
 18 02 aa An Ciste Tearmainn agus Imirce || Oibleagáidí || (1) || 517.492 || 527.892 || 538.500 || 549.320 || 560.356 || 571.613 || 586.266 || - || 3,851.439
 Íocaíochtaí || (2) || 90.085 || 102.823 || 270.844 || 420.790 || 532.681 || 543.385 || 554.303 || 1,336.528 || 3,851.439
 || || || || || || || || || || ||
 || || || || || || || || || ||
 Leithreasaí de chineál riaracháin arna maoiniú ó chlúdach na gclár sonrach[33] || || || || || || || || ||
 18 01 01 aa An Ciste Tearmainn agus Imirce || || (3) || 2.500 || 2.500 || 2.500 || 2.500 || 2.500 || 2.500 || 2.500 || || 18.500
 IOMLÁN leithreasaí do DG HOME || Oibleagáidí || =1+1a +3 || 519.992 || 530.392 || 541.000 || 551.820 || 562.856 || 574.113 || 588.766 || || 3,868.939
 Íocaíochtaí || =2+2a +3 || 92.585 || 105.323 || 273.344 || 423.290 || 535.181 || 545.885 || 556.803 || 1,336.528 || 3,868.939
 Ceannteideal an chreata airgeadais ilbhliantúil: || 5 || " Caiteachas riaracháin "
 Ós rud é go bhfuil
 gnéithe comhchoiteanna idir cur chun feidhme an Chiste Tearmainn agus Imirce
 agus an Chiste Slándála Inmheánaí ar nós idirphlé beartais le gach Ballstát
 agus ag tabhairt san áireamh go bhféadfadh sé tarlú go dtiocfadh forbairt ar
 eagrúchán inmheánach na hArd-Stiúrthóireachta Gnóthaí Baile d’fhonn bainistiú
 na gcistí nua a áirithiú (mar aon le cur i gcrích na gclár atá á mbainistiú
 faoi láthair); ní féidir an caiteachas riaracháin a roinnt idir an Ciste
 Tearmainn agus Imirce agus an Ciste Slándála Inmheánaí.
 Dá réir sin
 comhfhreagraíonn na figiúirí a bhaineann le Ceannteideal 5 thíos don
 chaiteachas riaracháin iomlán a mheastar a bheith riachtanach chun bainistiú an
 dá Chiste ag an AS a áirithiú agus níl aon iomlán leithreasuithe i gceist.
 EUR milliún (go dtí an 3ú deachúil)
 || || || 2014 || 2015 || 2016 || 2017 || 2018 || 2019 || 2020 || Tar éis 2020 || IOMLÁN
 DG: HOME ||
  Acmhainní daonna || 20.841 || 20.841 || 20.841 || 20.841 || 20.841 || 20.841 || 20.841 || || 145.887
  Caiteachas riaracháin eile || 0,156 || 0,159 || 0,162 || 0,165 || 0,168 || 0,172 || 0,175 || || 1,157
 IOMLÁN DG HOME || 20.997 || 21.000 || 21.003 || 21.006 || 21.009 || 21.013 || 21.016 || || 147.044 || 165,589
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 20.997 || 21.000 || 21.003 || 21.006 || 21.009 || 21.013 || 21.016 || || 147.044
 EUR milliún (go dtí an 3ú deachúil)
 || || || 2014 || 2015 || 2016 || 2017 || 2018 || 2019 || 2020 || || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || N/B || N/B || N/B || N/B || N/B || N/B || N/B || N/B ||
 Íocaíochtaí || || || || || || || || ||
 3.2.2.
 An tionchar a mheastar a bheidh ar leithreasaí faoi
 chomhair oibríochtaí
 –
 ̈ Ní éilíonn an togra/tionscnamh go n-úsáidfear leithreasaí faoi
 chomhair oibríochtaí
 –
 þ Éilíonn an togra go n‐úsáidfear leithreasaí faoi chomhair
 oibríochtaí mar a mhínítear thíos:
 Cuirtear an beartas Gnóthaí Baile chun feidhme trí bhainistíocht
 chomhpháirteach go príomha. Cé go socraítear tosaíochtaí caiteachais ar
 leibhéal an AE, tugtar cúram na bainistíochta laethúla d’Údaráis Fhreagracha ar
 an leibhéal náisiúnta. Déanfaidh an Coimisiún agus na hÚdaráis Fhreagracha Cinneadh le
 chéile maidir le comhtháscairí aschuir agus spriocanna mar chuid dá gcuid cláir
 náisiúnta, agus déanfaidh an Coimisiún faomhadh orthu. Tá sé deacair, dá bhrí
 sin, táscairí maidir le haschuir a lua go dtí go mbeidh na cláir dréachtaithe,
 caibidlithe agus faofa in 2013/14.
 Maidir le bainistiú láraithe, níl sé indéanta do DG HOME liosta
 críochnaitheach a sholáthar freisin de gach aschur atá le cur ar fáil trí
 bhíthin na hidirghabhála airgeadais faoi na Cistí, na costais agus uimhreacha a
 bhaineann leo ar an meán, mar a iarrtar sa roinn seo. Níl aon uirlisí
 staitistiúla ann faoi láthair a thugann deis costais bhríocha ar an meán a
 ríomh ar bhonn na gclár reatha, agus bheadh sainmhíniú beacht den sórt sin mar
 shárú ar an bprionsabal gur chóir go mbeadh an clár amach anseo sách solúbtha
 chun dul in oiriúint do na tosaíochtaí polaitiúla idir 2014 agus 2020. Tá sé
 sin amhlaidh go mór mór i ndáil le cúnamh éigeandála agus gníomhaíochtaí i
 dtríú tíortha agus maidir le tríú tíortha.
 Leithreasaí faoi chomhair oibleagáidí in
 EUR milliúin (go dtí an 3ú deachúil)
 Sonraigh cuspóirí agus aschuir ò || || || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 ASCHUIR
 Saghas aschuir[34] || Meánchostas an aschuir || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon iomlán na n‐aschur || Costas iomlán
 CUSPÓIR SONRACH UIMH. 1[35]... || || || || || || || || || || || || || || || ||
 - Aschur || || || || || || || || || || || || || || || || || ||
 - Aschur || || || || || || || || || || || || || || || || || ||
 - Aschur || || || || || || || || || || || || || || || || || ||
 Fo-iomlán chuspóir sonrach Uimh. 1 || || || || || || || || || || || || || || || ||
 CUSPÓIR SONRACH UIMH. 2... || || || || || || || || || || || || || || || ||
 - Aschur || || || || || || || || || || || || || || || || || ||
 Fo-iomlán chuspóir sonrach Uimh. 2 || || || || || || || || || || || || || || || ||
 COSTAS IOMLÁN || || || || || || || || || || || || || || || ||
 3.2.3.
 An tionchar a mheastar a bheidh ar leithreasaí de
 chineál riaracháin
 3.2.3.1.
 Achoimre
 –
 ̈ Ní éilíonn an togra/tionscnamh go n-úsáidfear leithreasaí de chineál
 riaracháin
 –
 þ Éilíonn an togra go n‐úsáidfear leithreasaí riaracháin mar a
 mhínítear thíos:
 Ós rud é go bhfuil
 gnéithe comhchoiteanna idir cur chun feidhme an Chiste Tearmainn agus Imirce
 agus an Chiste Slándála Inmheánaí ar nós idirphlé beartais le gach Ballstát
 agus ag tabhairt san áireamh go bhféadfadh sé tarlú go dtiocfadh forbairt ar
 eagrúchán inmheánach na hArd-Stiúrthóireachta Gnóthaí Baile d’fhonn bainistiú
 na gcistí nua a áirithiú (mar aon le cur i gcrích na gclár atá á mbainistiú
 faoi láthair); ní féidir an caiteachas riaracháin a roinnt idir an Ciste
 Tearmainn agus Imirce agus an Ciste Slándála Inmheánaí.
 Dá réir sin
 comhfhreagraíonn na figiúirí a bhaineann le Ceannteideal 5 thíos don
 chaiteachas riaracháin iomlán a mheastar a bheith riachtanach chun bainistiú an
 dá Chiste ag an AS a áirithiú agus níl aon iomlán leithreasuithe i gceist.
 EUR milliún (go
 dtí an 3ú deachúil) DG HOME
 CEANNTEIDEAL 5 den chreat airgeadais ilbhliantúil[36] || 2014 || 2015 || 2016 || 2017 || 2018 || 2019 || 2020 || IOMLÁN
 Acmhainní Daonna DG HOME || 20.841 || 20.841 || 20.841 || 20.841 || 20.841 || 20.841 || 20.841 || 145,887
 Caiteachas riaracháin eile || 0,156 || 0,159 || 0,162 || 0,165 || 0,168 || 0,172 || 0,175 || 1,157
 Fo-iomlán CHEANNTEIDEAL 5 den chreat airgeadais ilbhliantúil || 20.997 || 21.000 || 21.003 || 21.006 || 21.009 || 21.013 || 21.016 || 147.044
 Lasmuigh de CHEANNTEIDEAL 5[37] den chreat airgeadais ilbhliantúil [38] || 2014 || 2015 || 2016 || 2017 || 2018 || 2019 || 2020 || IOMLÁN
 Acmhainní Daonna DG HOME || 0.640 || 0.640 || 0.640 || 0.640 || 0.640 || 0.640 || 0.640 || 4.480
 Caiteachas eile de chineál riaracháin || 1.860 || 1.860 || 1.860 || 1.860 || 1.860 || 1.860 || 1.860 || 13.020
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || 2.500 || 2.500 || 2.500 || 2.500 || 2.500 || 2.500 || 2.500 || 17.500
 IOMLÁN || N/B || N/B || N/B || N/B || N/B || N/B || N/B || N/B
 3.2.3.2.
 Na hacmhainní daonna a mheastar a bheidh
 riachtanach
 –
 ̈ Ní éilítear leis an togra/tionscnamh go n-úsáidfear acmhainní daonna
 –
 þ Éilíonn an togra/an tionscnamh go n‐úsáidfear acmhainní daonna
 mar a mhínítear thíos: Is iad figiúirí 2011 a úsáidtear do bhliain n.
 Ós rud é go bhfuil
 gnéithe comhchoiteanna idir cur chun feidhme an Chiste Tearmainn agus Imirce
 agus an Chiste Slándála Inmheánaí ar nós idirphlé beartais le gach Ballstát
 agus ag tabhairt san áireamh go bhféadfadh sé tarlú go dtiocfadh forbairt ar
 eagrúchán inmheánach na hArd-Stiúrthóireachta Gnóthaí Baile d’fhonn bainistiú
 na gcistí nua a áirithiú (mar aon le cur i gcrích na gclár atá á mbainistiú
 faoi láthair); ní féidir an caiteachas riaracháin a roinnt idir an Ciste
 Tearmainn agus Imirce agus an Ciste Slándála Inmheánaí.
 Dá réir sin
 comhfhreagraíonn na figiúirí a bhaineann le Ceannteideal 5 thíos don
 chaiteachas riaracháin iomlán a mheastar a bheith riachtanach chun bainistiú an
 dá Chiste ag an AS a áirithiú agus níl aon iomlán leithreasuithe i gceist.
 Sloinnfear an meastachán i méideanna iomlána
 (nó go dtí an 1ú deachúil ar a mhéad)
 || Bliain N || Bliain N+1 || Bliain N+2 || Bliain N+3 || Bliain N+4 || Bliain N+5 || Bliain N+6
  Poist don phlean bunaíochta (oifigigh agus gníomhairí sealadacha) ||
 18 01 01 01 (Ceanncheathrú agus Oifigí Ionadaíocht an Choimisiúin) || 136 || 136 || 136 || 136 || 136 || 136 || 136
 XX 01 01 02 (Toscaireachtaí) || 15 || 15 || 15 || 15 || 15 || 15 || 15
 18 01 05 01 (Taighde indíreach) || || || || || || ||
 10 01 05 01 (Taighde díreach) || || || || || || ||
  Pearsanra seachtrach (i gcoibhéis lánaimseartha: FTE)[39] ||
 18 02 01 (CA, INT, SNE ón ‘gclúdach iomlánaíoch’) || 16 || 16 || 16 || 16 || 16 || 16 || 16
 XX 02 02 (CA, INT, JED, LA agus SNE sna toscaireachtaí) || 10 || 10 || 10 || 10 || 10 || 10 || 10
 18 01 04 aa [40] || - i gCeanncheathrú[41] || 10 || 10 || 10 || 10 || 10 || 10 || 10
 - i dtoscaireachtaí || * || * || * || * || * || * || *
 XX 01 05 02 (CA, INT, SNE - Taighde indíreach) || || || || || || ||
 10 01 05 02 (CA, INT, SNE - Taighde díreach) || || || || || || ||
 Eile 13 01 04 02) || || || || || || ||
 IOMLÁN || N/B || N/B || N/B || N/B || N/B || N/B || N/B
 Is é XX an réimse beartais nó an
 teideal buiséid lena mbaineann.
 Comhlíonfar na riachtanais acmhainní daonna
 trí fhoireann ón AS a bhfuil bainistíocht na gníomhaíochta faoina cúram cheana
 nó atá ath-imlonnaithe taobh istigh den AS, mar aon le haon leithdháileadh
 breise a d'fhéadfaí a thabhairt don AS atá i mbun bainistíochta faoin
 leithdháileadh bliantúil agus i bhfianaise na srianta buiséadacha. Dhéanfaí méideanna agus iontrálacha barúlacha a choigeartú
 i gcás aon phróiseas seachtraithe do Ghníomhaireacht Feidhmiúcháin.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha ag an gceanncheathrú || Cuimsíonn na cúraimí is gá a thabhairt chun críche na cúraimí go léir atá riachtanach le haghaidh clár airgeadais a bhainistiú, ar nós: - ionchur a chur ar fáil don nós imeachta buiséadach; - idirphlé beartais a dhéanamh le Ballstáit; - cláir oibre bhliantúla/cinntí maoiniúcháin a ullmhú, tosaíochtaí bliantúla a leagan síos, cláir náisiúnta a fhaomhadh; - cláir náisiúnta a bhainistiú, glaonna ar thograí agus glaonna ar thairiscintí agus na nósanna imeachta roghnúcháin ina dhiaidh sin; - cumarsáid le páirtithe leasmhara (tairbhithe féideartha/iarbhír, Ballstáit, srl); - treoirlínte a dhréachtú do Bhallstáit - tionscadail a bhainistiú, ar bhonn oibríochtúil agus airgeadais; - rialuithe a fheidhmiú, faoi mar a chuirtear síos orthu thuas (fíorú ex ante, coiste soláthair, iniúchóireachtaí ex post, iniúchóireacht inmheánach, imréiteach na gcuntas); - cuntasaíocht; - uirlisí TF bainistithe cláir náisiúnta agus deontais a fhorbairt agus a bhainistiú; - faireachán agus tuairisciú maidir le baint amach cuspóirí, lena n-áirítear sa Tuarascáil Bhliantúil Gníomhaíochta agus i dtuarascálacha an Oifigigh um Údarú de réir Fo-Thoscaireachta
 Pearsanra seachtrach || Tá na cúraimí cosúil le cinn na n-oifigeach agus na ngníomhairí sealadacha, seachas i gcás cúraimí nach féidir le pearsanra seachtrach a chomhlíonadh
 Pearsanra i dtoscaireachtaí || D’fhonn cur le forbairt chur chun feidhme beartais sa réimse gnóthaí baile, agus go háirithe an ghné sheachtrach a bhaineann leis, beidh ar thoscaireachtaí an AE dóthain saineolais a bheith acu ar chúrsaí gnóthaí baile. Tharlódh gur foireann í seo ón gCoimisiún Eorpach nó ón tSeirbhís Eorpach Gníomhaíochta Seachtraí.
 3.2.4.
 Comhoiriúnacht don chreat airgeadais ilbhliantúil
 reatha
 –
 þ Tá an togra/tionscnamh comhoiriúnach don chéad chreat
 airgeadais ilbhliantúil eile.
 –
 ̈ Beidh athchlárú an cheannteidil ábhartha ag gabháil leis an
 togra/tionscnamh seo sa chreat airgeadais ilbhliantúil.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilítear leis an togra/tionscnamh go gcuirfear an ionstraim
 sholúbthachta i bhfeidhm nó go ndéanfar athbhreithniú ar an gcreat airgeadais
 ilbhliantúil[42].
 Mínigh a bhfuil gá leis, agus sonraigh na ceannteidil
 agus na línte buiséid lena mbaineann agus na méideanna comhfhreagracha.
 3.2.5.
 Ranníocaíochtaí ó thríú páirtithe
 –
 Ní dhéantar foráil sa togra/tionscnamh do
 chómhaoiniú le tríú páirtithe
 –
 þ Déantar foráil sa togra gur gá cistiú Eorpach a chómhaoiniú. Ní féidir
 an méid cruinn a chainníochtú. Bunaítear leis an rialachán uasrátaí
 cómhaoiniúcháin arna n-idirdhealú de réir na gcineálacha gníomhaíochtaí:
 Leithreasaí in EUR milliún (go dtí an 3ú
 deachúil)
 || 2014 || 2015 || 2016 || 2017 || 2018 || 2019 || 2020 || Costas
 Sonraigh an comhlacht cómhaoinithe || BS || BS || BS || BS || BS || BS || BS ||
 IOMLÁN na leithreasaí cómhaoinithe || le cinneadh || le cinneadh || le cinneadh || le cinneadh || le cinneadh || le cinneadh || le cinneadh ||
 3.3.
 An tionchar a mheastar a bheidh ar ioncam
 –
 þ Níl impleachtaí airgeadais ar bith ag an togra/tionscnamh ar ioncam.
 –
 ̈ Tá an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 ̈ ar ioncam ilghnéitheach
 EUR milliún (go dtí an 3ú deachúil)
 Líne buiséid ioncaim: || Leithreasaí atá ar fáil don bhliain bhuiséadach leanúnach || Tionchar an togra/tionscnaimh[43]
 Bliain N || Bliain N+1 || Bliain N+2 || Bliain N+3 || ... tabhair na colúin ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim
 ilghnéithigh shannta, sonraigh na línte buiséid a n-imrítear tionchar orthu.
 Sonraigh an modh chun an
 tionchar ar ioncam a ríomh.
 [1] IO C 115, 4.5.2010, lch. 1.
 [2] COIM(2010)171 leagan críochnaitheach an 20/04/2010.
 [3] COIM(2011)500 leagan críochnaitheach.
 [4] Cinneadh Uimh. 573/2007/CE ó Pharlaimint na
 hEorpa agus ón gComhairle (IO L 144, 6.6.2007, lch. 1)
 [5] Cinneadh 2007/435/CE ón gComhairle (IO L 168,
 28.6.2007, lch. 18)
 [6] Cinneadh Uimh. 575/2007/CE ó Pharlaimint na
 hEorpa agus ón gComhairle (IO L 144, 6.6.2007, lch. 45)
 [7] “Athbhreithniú Buiséid an AE”, COIM (2010) 700,
 19.10.2010.
 [8] Sonraí arna mbailiú ag Eurostat faoi Rialachán (CE)
 Uimh. 862/2007 ó Pharlaimint na hEorpa agus ón gComhairle maidir le
 staitisticí Comhphobail maidir le hImirce agus cosaint Idirnáisiúnta.
 [9] Tugtar isteach in athbhreithniú tríbhliantúil an
 Rialacháin Airgeadais athruithe ar na prionsabail maidir le bainistíocht
 chomhpháirteach is gá a chur san áireamh.
 [10] IO C, , lch. .
 [11] IO C, , lch. .
 [12] IO L 304, 30.9.2004, lch 12.
 [13] IO L 132, 29.5.2010, lch 11.
 [14] COIM(2005) 388 deireanach.
 [15] IO L 348, 24.12.2008, lch. 98.
 [16] IO L 349, 25.11.2004, lch. 1.
 [17] Sonraí arna mbailiú ag Eurostat faoi Rialachán (CE)
 Uimh. 862/2007 ó Pharlaimint na hEorpa agus ón gComhairle maidir le
 staitisticí Comhphobail maidir le hImirce agus cosaint Idirnáisiúnta.
 [18] IO L 212, 7.8.2001, lch 12.
 [19] IO L 131, 21.5.2008, lch 7.
 [20] IO L 55, 28.2.2011, lch 13.
 [21] IO L , , lch. .
 [22] IO L 144, 6.6.2007, lch. 1.
 [23] IO L 144, 6.6.2007, lch. 45.
 [24] IO L 168, 28.6.2007, lch 18.
 [25] Togra ón gCoimisiún – Rialachán
 maidir leis na rialacha airgeadais is infheidhme maidir le buiséad bliantúil an
 Aontais (COIM(2010)815 leagan críochnaitheach an 22.12.2010). Is ionann an
 togra seo agus an Coimisiún ag tarraingt siar go foirmiúil na dtograí
 reachtacha COIM(2010)71 leagan críochnaitheach agus COIM(2010)260 leagan
 críochnaitheach a bhí ann roimhe seo.
 [26] ABM: Bainistiú de réir gníomhaíochtaí – ABB: Bunú an
 bhuiséid de réir gníomhaíochtaí.
 [27] Mar a thagraítear dó in Airteagal 49(6)(a) nó (b) den
 Rialachán Airgeadais.
 [28] Is féidir mionsonraí ar na modhanna bainistíochta agus
 tagairtí don Rialachán Airgeadais a fheiceáil ar shuíomh Gréasáin BudgWeb: http://www.cc.cec/budg/man/budgmanag/budgmanag_en.html
 [29] Mar a thagraítear dóibh in Airteagal 185 den
 Rialachán Airgeadais.
 [30] LD = Leithreasaí difreáilte / LN = Leithreasaí
 neamhdhifreáilte
 [31] CSTE: Comhlachas Saorthrádála na hEorpa.
 [32] Tíortha is iarrthóirí agus, nuair is iomchuí, tíortha a
 d'fhéadfadh a bheith ina n‐iarrthóirí ó na Balcáin Thiar.
 [33] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí an AE (seanlínte "BA”), agus le
 taighde indíreach agus taighde díreach a chur chun feidhme.
 [34] Is ionann aschuir agus táirgí agus seirbhísí le soláthar
 (e.g.: líon na malartuithe mac léinn a fhaigheann maoiniú, iomlán km de
 bhóithre a rinneadh, etc.).
 [35] Mar a thuairiscítear i Roinn 1.4.2. “Cuspóir sonrach
 (cuspóirí sonracha)...”
 [36] Clúdach foriomlán, bunaithe ar Leithdháileadh
 Críochnaitheach 2011 le haghaidh Acmhainní Daonna, lena n‐áirítear oifigigh
 agus foireann sheachtrach
 [37] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí an AE (seanlínte "BA”), agus le
 taighde indíreach agus taighde díreach a chur chun feidhme.
 [38] Foireann sheachtrach arna maoiniú ó sheanlínte BA,
 bunaithe ar Leithdháileadh Críochnaitheach 2011 le haghaidh Acmhainní Daonna,
 lena n‐áirítear foireann sheachtrach ag an gCeanncheathrú agus i
 dToscaireachtaí
 [39] CA= Gníomhaire ar conradh; INT= Foireann ghníomhaireachta
 ("Intérimaire”); JED= "Jeune Expert en Délégation"
 (saineolaí óg i dToscaireacht); LA= Gníomhaire áitiúil; SNE= Saineolaí
 náisiúnta ar iasacht;
 [40] Faoin uasteorainn do phearsanra seachtrach ó leithreasaí
 faoi chomhair oibríochtaí (na seanlínte "BA”).
 [41] Le haghaidh na gCistí Struchtúracha, an Chiste Eorpaigh
 Talmhaíochta um Fhorbairt Tuaithe (CETFT) agus an Chiste Eorpaigh Iascaigh
 (CEI) go bunúsach.
 [42] Féach pointí 19 agus 24 den Chomhaontú Idirinstitiúideach.
 [43] Maidir le hacmhainní dílse traidisiúnta (dleachtanna
 talmhaíochta, tobhaigh siúcra), ní mór na méideanna a luaitear a bheith ina
 nglanmhéideanna, i.e. méideanna comhlána agus 25% de chostais bhailiúcháin a
 bheith bainte astu.